cyanic-selkie/wikianc huggingface dataset:
ߖߋ߬ߟߌ߫ ߓߊ߬ߺߖ߭ߎ߬ߡߊߣߊ߬ ߝߊ߬ߛߊ
_ߓߊ߬ߖ߭ߎ߬ߡߊߣߊ߬ ߞߍ߫ ߘߊ߫ ߡߊ߰ߙߌ ߟߐ߲ߓߊ߯ ߦߋ߫ ߸ ߡߊ߰ߙߌ ߞߊ߬ ߝߋ߲߫ - ߋ - ߝߋ߲߬ ߘߴߊ߬ ߡߊ߬ ߸ ߊ߬ ߦߴߊ߬ ߟߐ߲߫ ߞߏ߫ ߘߊ߲ߓߊ߯ ߡߊ߲ߛߊ ߟߋ߬ ߞߵߊ߬ ߘߴߊ߬ ߡߊ߬ ߸ ߊ߬ߟߋ ߞߊ߫ ߞߡߊߟߋ߲ߦߊ߫ ߡߴߊ߬ ߘߴߊ߬ ߡߊ߬ ߸ ߊ߬ ߞߊ߫ ߛߋߓߊ߯ߦߊ߫ ߡߴߊ߬ ߘߴߊ߬ ߡߊ߬ ߸ ߊ߬ ߞߊ߫ ߗߍߛߙߌ ߟߋ߬ ߦߴߊ߬ ߘߴߊ߬ ߡߊ߬ ߡߊ߰ߙߌ ߞߊ߫ ߛߋߓߊ߯ߦߊ ߞߣߐ߫ ߸ ߡߊ߰ߙߌ ߟߋ߬ ߞߵߊ߲ ߓߍ߯ ߘߊ߲߫ ߸ ߊ߬ߟߋ ߟߋ߬ ߞߊ߬ ߘߎ߰ߞߟߏ ߘߊ߲߫ ߞߊ߬ ߛߊ߲ߞߟߏ ߘߊ߲߫ ߸ ߞߊ߬ ߘߎߢߊ߫ ߞߣߐ߫ ߝߋ߲ ߠߎ߬ ߘߊ߲߫ ،ߏ߬ ߕߎ߬ߡߊ ߸ ߓߊ߬ߖ߭ߎ߬ߡߊߣߊ߬ ߞߏ߫ ߊ߬ߟߋ ߦߴߊ߬ ߖߌ߰ ߛߍ߲߬ߓߍ߬ ߘߊ߲ߓߊ߮ ߟߊ߫ ߸ ߣߌ߫ ߡߐ߰ - ߐ - ߡߐ߱ ߘߏ߲߬ ߞߵߊ߬ ߖߌ߰ ߛߍ߲߬ߓߍ߬ ߘߊ߲ߓߊ߮ ߟߊ߫ ߸ ߊ߬ ߓߍ߫ ߝߐ߫ ߏ߬ ߡߊ߬ ߞߴߏ߬ ߦߋ߫ ߡߊ߰ߙߌ ߢߍߛߌߟߊ߲ߢߍߓߊ߮ ߘߐ߫ ߦߋ߫ ߸ ߌߟߋ ߦߋ߫ ߡߊ߰ߙߌ ߟߐ߲ߓߊ߮ ߘߐ߫ ߦߋ߫ ߸ ߓߊ߬ߖ߭ߎ߬ߡߊߣߊ߬ ߞߍ߫ ߘߊ߫ ߡߊ߰ߙߌ ߟߐ߲ߓߊ߮ ߘߐ߫ ߦߋ߫ ߸ ߡߊ߰ߙߌ ߞߊ߬ ߡߍ߲ ߘߴߊ߬ ߡߊ߬ ، ߊ߬ ߞߵߊ߬ ߥߛߊ߬ߞߎ߲߫ ߏ߬ ߘߐ߫.
ߟߍߙߊ ߟߎ߬ ߡߊߟߐ߲ߕߐ߮
ߘߌߣߊ ߣߌ߫ ߟߐ߲ߞߏ ߝߘߊ߬ߝߌ߲߬ߠߊ߫ ߦߋ߫ ߒߞߏ ߟߍߙߘߊ߫ ߓߟߏߡߊߞߊ߬ߣߍ߲߫ ߘߏ߫ ߟߋ߬ ߘߌ߫ ߞߊ߲ߞߊ߲߫
ߖߋ߬ߟߌ߫ ߓߊ߬ߺߖ߭ߎ߬ߡߊߣߊ߬ ߝߊ߬ߛߊ
ߘߋ߲߫ ߞߏ߫ ߤߊߡߌ߲߫ ߕߍ߫ ߒ ߠߊ߫ ߸ ߡߊ߰ߙߌ ߞߊ߬ ߡߍ߲ ߘߌ߫ ߒ ߡߊ߬ ߒ ߥߛߊ߬ ߘߊ߫ ߸ ߡߊ߰ߙߌ ߡߊ߫ ߒ ߖߍ߬ ߡߛߏ߬ ߟߊ߫ ߞߏ߫ ߒ ߝߎߦߋ߲ߣߍ߲߫ ߊ߬ ߡߊ߫ ߒ ߖߍ߬ ߘߋ߲߫ ߠߊ߫ ߞߏ߫ ߒ ߝߎߦߋ߲ߣߍ߲߫ ߸ ߊ߬ ߡߊ߫ ߒ ߖߍ߬ ߘߊߥߎߟߊ߫ ߟߊ߫ ،ߊ߬ ߡߊ߫ ߒ ߖߍ߬ ߞߘߐ߬ߞߏ߫ ߟߊ߫ ، ߊ߬ ߡߊ߫ ߒ ߖߍ߬ ߛߓߍ߬ߞߏ߫ ߟߊ߫ ߸ ߡߊ߰ߙߌ ߦߋ߫ ߡߍ߲ ߠߎ߬ ߛߊ߬ ،ߏ߬ ߟߎ߫ ߛߊ߬ ߘߊ߫ ߸ ߡߍ߲ ߦߋ߫ ߒ ߖߍ߬ߘߍ ߓߟߏ߫ ߓߌ߬ ߒ ߞߊ߫ ߛߋߓߊ߯ߦߊ ߞߣߐ߫ ߸ ߡߍ߲ ߦߋ߫ ߒ ߞߊ߫ ߛߏ߫ ߡߍ߲ ߕߍ߫ ߒ ߞߊ߫ ߛߏ߫ ߞߟߊ߬ ߁߅ ߗߍ߬ ߈ ߣߌ߫ ߡߛߏ߬ ߇ ߸ ߡߊ߰ߙߌ ߦߴߏ߬ ߘߌ߫ ߒ ߡߊ߬ ߸ ߒߠߋ ߡߊ߫ ߝߋ߲߫ ߝߐ߫ ߡߊ߰ߙߌ ߦߋ߫ ߸ ߒ ߡߊ߫ ߖߌ ߕߊ߬ ߡߊ߰ߙߌ ߦߋ߫ ߸ ߒ ߡߊ߫ ߢߐ߬ ߛߎ߬ߛߎ߬ ߊ߬ ߦߋ߫ ߸ ߒ ߡߊ߫ ߟߐ߯ ߢߌߣߌ߲߫ ߊ߬ ߦߋ߫ ߸ ߒ ߢߊ߫ ߕߍ߫ ߕߋ߬ߟߋ ߟߊ߫ ߸ ߒ ߢߊ߫ ߕߍ߫ ߞߊߟߏ ߟߊ߫ ߸ ߒߠߋ ߢߊ߫ ߕߍ߫ ߖߌ ߟߊ߫ ߸ ߒ ߢߊ߫ ߕߍ߫ ߓߐ߰ ߟߊ߫ ߸ ߒ ߕߍ߫ ߡߐ߰ ߝߌ߲ ߣߌ߫ ߡߐ߰ ߜߍ߫ ߟߐ߲߫ ߸ ߡߐ߰ ߡߍ߲ ߘߌߡߌ߲ߣߍ߲߫ ߒ ߞߘߐ߫ ߒ ߕߴߏ߬ ߟߐ߲߫ ߸ ߒ ߓߴߛߋ߫ ߞߊ߬ ߒ ߞߣߐߕߊ ߟߋ߬ ߝߐ߫ ߸ ߒ߬ߞߵߊߟߊ߫ ߦߴߊ߬ ߕߏ߫ ߊ߬ ߞߊ߫ ߛߋߓߊ߯ߦߊ ߘߐ߫ ߞߵߏ߬ ߘߌ߫ ߒߠߋ ߡߊ߬ ߸ ߞߵߏ߬ ߘߊߥߎߟߊ ߘߌ߫ ߒߠߋ ߡߊ߬ ߸ ߒ ߧߋ߫ ߓߊߙߌߞߊ߫ ߟߊ߫ ߡߊ߰ߙߌ ߦߋ߫.
_ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߡߍ߲ ߣߴߊ߲ ߣߴߊ߬ ߓߍ߫ ߓߊ߬ߙߏ ߟߊ߫ ߛߌߛߊ߲߬ ߸ ߊ߲ ߞߊ߫ ߞߊ߬ߝߏ ߞߣߐ߫ ߓߍ߯ ߟߊߘߍ߬ߣߍ߲ ߓߴߊ߬ ߟߐ߲߫ ߸ ߌ ߞߍ߫ ߘߊ߫ ߓߡߊߣߊ߲߫ ߦߋ߫ ߶߸ ߌ ߞߍ߫ ߘߊ߫ ߝߌߟߊ߫ ߦߋ߫ ߶ ߸ ߌ ߞߍ߫ ߘߊ߫ ߞߙߐߓߐ߬ߙߐ߫ ߦߋ߫ ߶ ߸ ߌ ߞߍ߫ ߘߊ߫ ߛߋߣߎߝߐ߫ ߦߋ߫ ߶ ߸ ߌ ߞߍ߫ ߘߊ߫ ߡߙߊ߬ߞߊ߫ ߦߋ߫ ߶ ߸ ߌ ߞߍ߫ ߘߊ߫ ߛߌߦߊ߫ ߏ ߛߌߦߊ ߦߋ߫ ߸ ߓߍ߯ ߟߊߘߍ߬ߣߍ߲ ߓߍ߫ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߟߐ߲߫ ߸ ߓߍ߯ ߟߊߘߍ߬ߣߍ߲ ߓߴߌ ߖߍ߬ߘߍ ߛߐ߬ߘߐ߲߫ ߊ߬ ߞߊ߫ ߘߐ߲߬ߞߟߌ ߞߣߐ߫ ߸ ߓߍ߯ ߟߊߘߍ߬ߣߍ߲ ߓߍ߫ ߕߊ߬ߟߌ ߞߍ߫ ،ߊ߬ ߞߊ߫ ߘߐ߲߬ߞߟߌ ߞߣߐ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߞߍ߫ ߘߊ߫ ߘߎ߬ߡߊ߬ߙߋ߲ ߠߋ߬ ߦߋ߫ ߞߊ߬ߝߏ ߘߋ߲ ߓߍ߯ ߟߊߘߍ߬ߣߍ߲ ߡߊ߬ ߸ ߘߋ߲ߡߌߛߍ߲ ߝߙߊ߬ ߡߐ߰ߞߘߐ߬ߓߊ ߞߊ߲߬ ߸ ߡߏ߬ߛߏ ߝߙߊ߬ ߗߍ߭ ߞߊ߲߬ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߞߵߊ߲ ߞߊ߫ ߞߘߐ߬ߟߋ߲ ߝߐ߫ ߊ߬ ߘߏ߲߬ ߡߐ߰ ߡߊ߬ ߸ ߞߴߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߊ߬ ߞߊ߫ ߓߍ߲߬ ߡߐ߰ ߟߎ߬ ߡߊ߬ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߊ߬ ߞߊ߫ ߘߏ߫ ߝߙߵߊ߲ ߤߊ߲ߞߟߌ ߞߊ߲߬ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߊ߬ ߞߊ߫ ߕߊ߯ ߊ߲ ߖߌ߫ ߡߌ߲߫ ߛߌߟߊ ߝߍ߬ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߊ߬ ߞߴߊ߲ ߓߍ߯ ߘߎ߬ߛߎ ߟߐ߬ ߝߊ߬ߛߏ ߓߊ߯ߙߊ ߟߊ߫ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߞߊ߬ ߘߏ߫ ߝߙߵߊ߲ ߞߊ߫ ߗߍߛߙߌ ߞߊ߲߬ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߞߊ߬ (ߡߊ߲߬ߘߋ߲߬ߞߊ߬ߦߊ) ߤߊ߲ߞߟߌ ߘߏ߲߬ ߓߍ߯ ߟߊ߫ ߸ ߞߵߊ߲ ߞߊ߫ ߞߊ߬ߝߏ ߞߘߐ߬ߟߋ߲ ߝߐ߫ ߓߍ߯ ߞߊ߫ ߛߍߥߊ߫ ߞߵߊ߬ ߝߐ߫ ߞߏ߫ ߌ ߦߋ߫ (ߡߊ߲߬ߘߋ߲߬ߞߊ߫) ߦߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߕߎ߲߬ ߦߴߏ߬ ߓߊ߯ߙߊ ߞߍ߫، ߊ߲ ߞߊ߫ ߝߊ߬ߛߏ ߞߣߐ߫ ߦߊ߲߬ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߟߐ߲ߣߍ߲ ߕߘߍ߬ ߞߐߞߊ߲߬ ߸ ߊ߬ ߞߍ߫ ߘߊ߫ ߜߋ߲ߞߐ߰ߖߌ߬ߘߊ ߘߌ߫ ߶ ߸ ߊ߬ ߞߍ߫ ߘߊ߫ ߓߙߎߞߌߣߊ߫ ߝߊ߬ߛߏ߬ ߦߋ߫ ߶ ߸ ߊ߬ ߞߍ߫ ߘߊ߫ ߛߣߋ߬ߜ߭ߊߟ ߦߋ߫ ߶ ߸ ߊ߬ ߞߍ߫ ߘߊ߫ ߟߊ߬ߖߌ߬ߣߍ߫ ߦߋ߫ ߶ ߸ ߊ߬ ߞߍ߫ ߘߊ߫ ߡߏߙߌߕߊߣߌ߫ ߞߊ߬ߝߏ ߞߣߐ߫ ߦߋ߫ ߶ ߸ ߓߍ߯ ߟߊߘߍ߬ߣߍ߲ ߓߍ߫ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߟߐ߲߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߞߍ߫ ߘߊ߫ ߦߋߟߋ߲ߓߊ ߟߋ߬ ߦߋ߫ ߛߋߞߏ ߣߌ߫ ߟߐ߲ߞߏ ߛߌߟߊ ߞߊ߲߬ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߞߊ߫ ߝߐߟߌ ߕߴߊ߬ ߣߋ߰ߓߐ ߡߐ߰ ߟߊ߫.
ߒ ߕߊ߯ ߘߊ߫ ߘߎ߰ ߏ ߘߎ߰ ߞߣߐ߫ ߸ ߘߏ߫ ߟߎ߫ ߞߏ߫ ߖߋ߬ߟߌ ߖ߭ߎ߬ߡߊ߯ߣߊ߬ ߕߊ߯ ߘߊ߫ ߸ ߘߏ߫ ߟߎ߫ ߞߏ߫ ߖߋ߬ߟߌ ߖ߭ߎ߬ߡߊ߯ߣߊ߬ ߞߊ߫ ߞߌ߬ߛߍ߬ ߸ ߘߏ߫ ߟߎ߫ ߞߏ߫ ߢߊ߬ߙߊ ߘߏ߲߬ ߸ ߘߏ߫ ߟߎ߫ ߞߏ߫ ߓߏߟߌ ߓߴߊ߬ ߝߍ߬ ߸ ߘߏ߫ ߟߎ߫ ߞߏ߫ ߊ߬ ߓߍ߫ ߘߓߊ߬ߙߌ ߞߍ߫ ߡߐ߰ ߟߎ߬ ߟߊ߫ ߸ ߒߠߋ ߡߊ߫ ߘߏ߫ ߜߘߍ߫ ߞߍ߫ ߡߐ߰ ߟߊ߫ ߡߊ߰ߙߌ ߟߋ߬ ߦߋ߫ ߒ ߛߐ߫ ߸ ߒߠߋ ߦߋ߫ ߒ ߞߊ߫ ߘߐ߲߬ߞߟߌ ߟߊ߫ ߞߋߟߋ߲߫ ߞߋߟߋ߲߫ ߸ ߒ ߡߊߣߊ߬ ߕߊ߯ ߦߙߐ ߡߍ߲ ߘߐ߫ ߣߴߊ߬ߟߎ߫ ߞߊ߬ ߘߐ߲߬ߞߟߌ ߡߍ߲ ߟߊ߫ ߓߡߊߣߊ߲߫ ߞߊ߲߫ ߘߐ߫ ߥߟߊ߫ ߡߙߊ߬ߞߊ߬ ߞߊ߲߫ ߘߐ߫ ߒ ߓߴߊ߬ ߘߋ߬ߞߋ ߞߊ߬ ߛߴߊ߬ ߟߊ߫ ߸ ߓߊߡߊ߰ߣߊ߲߫ ߠߎ߬ ߞߊ߫ ߓߏߟߌ߫ ߏ ߓߏߟߌ߫ ߒߠߋ ߘߏ߲߬ ߠߴߊ߬ ߓߍ߯ ߞߎ߲߬ߕߌ߰ߦߊ ߘߐ߫ ߊ߬ߟߎ߬ ߡߊ߫ ߝߋ߲߫ ߢߍ߬ ߒ ߧߋ߫ ߸ ߡߊ߰ߙߌ ߞߊ߫ ߛߋߓߊ߯ߦߊ ߞߏߛߐ߲߬ ߒ ߞߍ߫ ߘߊ߫ ߛߌ߬ߟߊ߬ߡߊ ߘߌ߫ ߸ ߒ ߓߴߊ߬ ߓߊߙߌߞߊ߫ ߟߊ߫ ߞߵߊ߬ ߝߏ߬ ߸ ߞߏ߫ ߒ ߞߊ߫ ߛߋߟߌ߫ ߞߏ߫ ߒ ߞߊ߫ ߛߎ߲߫ ߞߏ߫ ߒ ߣߌ߫ ߛߌ߬ߟߊ߬ߡߊ ߟߎ߬ ߞߊ߫ ߖߍ߬ ߸ ߞߏ߫ ߒ ߞߊ߫ ߓߊߙߌߞߊ ߢߌߣߌ߲߫ ߸ ߒ ߓߊ ߕߐ߮ ߦߋ߫ ߝߊߕߎ߬ߡߊߕߊ߬ ߜ߭ߗߊߞߊ߫ ߸ ߒ ߝߊ߬ ߕߐ߮ ߦߋ߫ ߒߓߊߓߊ߬ ߛߌ߬ߛߐ߮ ߸ ߝߊߕߎ߬ߡߊߕߊ߬ ߘߏ߲߬ ߠߴߊ߲ ߞߊ߫ ߛߏ߫ ߞߊ߬ ߕߊ߯ ߛߴߊ߬ ߞߊ߫ ߛߊ߬ߦߊ ߡߊ߬ ،ߊ߬ ߡߊ߫ ߝߏߦߌ߬ ߞߍ߫ ߒߠߋ ߟߊ߫ ߘߎߢߊ߫ ߘߐ߫ ߝߏ߫ ߓߏ߲߬ߧߊ ߣߌ߫ ߞߊ߬ߙߊ߯ߡߊ ߸ ߣߌ߫ ߒ ߞߏ߫ ߒ ߓߊ ߦߋ߫ ߝߊߕߎߡߊߕߊ߬ ߜ߭ߗߊߞߊ߫ ߦߋ߫ ߒ ߡߏߦߌ߫ ߓߊ ߟߋ߬ ߦߋ߫ ߡߊ߬ߛߋߣߌ߲߫ ߖߊ߬ߓߊ߯ߕߍ߫ ߦߋ߫ ߸ ߒ ߝߊ߬ ߦߋ߫ ߖߋ߬ߟߌ߫ ߓߊ߬ߟߊ߫ ߛߌ߬ߛߞߐ߫ ߦߋ߫ ،ߒ߬ߞߊ߬ ߸ ߘߎߢߊ߫ ߟߊߓߊ߲ ߛߋ߫ ߘߊ߫ ߓߍ߯ ߞߏ߫ ߒ ߖߍ߬ߘߍ ߡߏߦߌ߫ ߝߊ ߣߌ߫ ߒ ߡߏߦߌ߫ ߣߊ ߸ ߊ߲ߠߎ߬ ߡߊ߫ ߡߐ߬ ߏ߬ ߘߐ߫ ߸ ߊ߲ߠߎ߬ ߞߐ߬ߣߌ߲߫ ߞߏ߫ ߊ߲ ߝߊ߭ ߓߊߘߋ߲ ߠߎ߬ ߸ ߊ߬ ߣߴߊ߬ߟߎ߬ ߓߊߘߋ߲ ߠߎ߬ ߡߏ߬ߛߏ ߟߎ߬ ߸ ߏ߬ ߟߎ߬ ߕߐ߮ ߓߍ߫ ، ߊ߲ ߞߊ߫ ߡߏߦߌߛߓߍ ߞߣߐ߫ ߸ ߊ߬ߟߎ߬ ߕߐ߮ ߓߍ߫ ، ߊ߲ ߞߊ߫ ߞߎߡߊ ߞߣߐ߫ ߸ ߓߍ߯ ߞߵߊ߬ ߟߐ߲߫ ߌ ߓߊ ߞߵߌ ߡߏߦߌ߫ ،ߒ߬ߞߊ߬ ߸ ߞߵߊ߬ ߝߐ߫ ߒ ߓߊ ߦߋ߫ ߣߌ߲߬ ߦߋ߫ ،ߊ߲ ߡߊ߫ ߘߋ߬ߙߌ ߏ߬ ߟߊ߫ ߸ ߒ ߓߴߏ߬ ߝߐ߫ ߞߵߏ߬ ߜߍߦߴߊߟߎ߫ ߡߊ߬ ،ߏ߬ ߕߊ߬ߡߌ߲߬ߣߍ߲ ߞߐ߫ ߸ ߞߊ߬ ߕߊ߯ ߜߋ߲ߞߐ߰ߖߌ߬ߘߊ ߟߊ߫ ߒߠߋ ߣߌ߫ ߡߊߙߌߦߊߡߎ߲߫ ߗߌߣߌ߲ ߣߌ߫ ߡߊߙߌߦߊߡߎ߲߫ ߞߘߐߓߊ ߞߊ߬ ߛߊ߲߬ ߇ ߞߍ߫ ߦߋ߲߬ ߸ ߞߊ߬ ߡߊ߰ߡߊ߬ߘߎ߬ ߡߏߦߌ߫ ߕߎ߲ߞߊ߲ ߝߍ߬ ߸ ߞߊ߬ ߛߋߞߎ߫ ߤߊ߬ߡߊ߯ߟߊ߬ ߡߏߦߌ߫ ߕߎ߲ߞߊ߲ ߝߍ߬ ߞߊ߬ ߛߐ߬ߘߐ߲߫ ߞߊ߬ ߣߊ߬ ߸ ߞߊ߬ ߛߋߞߎߓߊ ߡߏߦߌ߫ ߦߊ߲߬.
_ߢߊ ߕߎ߲߬ ߕߍ߫ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߝߍ߬ ،ߊ߬ ߡߊ߫ ߝߋ߲߫ ߕߌߢߍ߫ ،ߊ߬ ߦߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߕߎ߲߬ ߕߴߛߋ߫ ߞߊ߬ ߦߋߟߌ߫ ߞߍ߫ ،ߊ߬ ߡߊ߫ ߝߋ߲߫ ߕߌߢߍ߫ ،ߊ߬ ߦߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߛߍ߰ ߘߴߊ߬ ߞߊ߫ ߘߋ߲ߡߌߛߍ߲ߧߊ ߞߣߐ߫ ،ߊ߬ ߡߊ߫ ߝߋ߲߫ ߕߌߢߍ߫ ،ߊ߬ ߦߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߞߊ߫ ߜߐ߬ߣߌ߲߬ߝߐ ߤߊߟߌ߬ ߢߊ ߦߋ߫ ߡߐ߰ ߡߍ߲ ߝߍ߬ ،ߏ߬ ߕߴߛߋ߫ ߝߏ߫ ߡߊ߰ߙߌ ߞߊ߫ ߛߋߓߊ߯ߦߊ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߓߍ߫ ߡߍ߲ ߓߐ߫ ߊ߬ ߞߎ߲߬ ߠߊ߫ ߞߵߊ߬ ߢߊߛߌ߲߫ ߝߊ߬ߛߏ߬ߘߋ߲ ߓߍ߯ ߟߊߘߍ߬ߣߍ߲ ߡߊ߬ ߤߊߟߌ߬ ߣߌ߫ ߢߊ ߓߴߌ ߝߍ߬ ߝߏ߫ ߡߊ߰ߙߌ ߞߊ߫ ߝߙߊ߬ ،ߌ ߞߊ߲߬ ߣߴߏ߬ ߕߍ߫ ߌ ߕߴߛߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߣߴߌ ߞߵߊ߬ ߦߋ߫ ߡߐ߰ ߟߎ߬ ߓߴߊ߬ ߡߙߌ߫ ߞߵߊ߬ ߝߐ߫ ߓߏߟߌ ߓߴߊ߬ ߓߟߏ߫ ߥߟߊ߫ ߝߋ߲߫ ߜߘߍ߫ ߓߴߊ߬ ߓߟߏ߫ ߸ ߊ߬ ߢߙߊ߬ ߛߌ߫ ߕߍ߫ ߞߋߟߋ߲߫ ߧߋ߫ ߸ ߊ߬ ߣߌ߫ ߖߋ߬ߟߌ߬ ߛߌ߫ ߕߍ߫ ߞߋߟߋ߲߫ ߧߋ߫ ߸ ߡߊ߰ߙߌ ߞߵߊ߬ ߞߋߟߋ߲߫ ߔߋ߫ ߟߋ߬ ߟߊߘߊ߲߫ ߞߵߊ߬ ߞߍ߫ ߢߙߊ߬ ߦߋ߫ ߞߵߊ߬ ߞߍ߫ ،ߊ߬ ߘߊ߲߬ߡߊ߬ ߡߐ߯ ߦߋ߫ ߸ ߊ߲ ߞߊ߫ ߞߊ߬ߝߏ ߘߋ߲ ߠߎ߬ ߞߊ߫ ߞߙߊ߫ ߢߐ߲߯ ߠߊ߫ ،ߏ߬ ߡߌߛߍߟߌ ߟߋ߬ ߕߎ߲߬ ߘߏ߬.
_ ߝߊ߬ߙߊ߲߬ߛߌ߬ ߞߎߡߊߛߏ ߕߊ߯ ߘߊ߫ ،ߌ ߢߌ߬ߣߌ߲߬ߞߊ ߡߎ߲߬ ߠߋ߬ ߟߊ߫ ؟
ߒ ߧߋ߫ ߡߌ߲ ߝߐ߫ ߌ ߢߣߊ߫ ߛߌߛߊ߲߬ ߊ߬ߟߎ߫ ߞߊ߬ ߒ ߢߌ߬ߣߌ߲߬ߞߊ ߏ߬ ߟߋ߬ ߟߊ߫ ߸ ߞߏ߫ :  ߦߊ߯ߟߊ߫ ߖߌߣߊ߫ ߓߍ߫ ߒ ߓߟߏ߫ ߥߊ߬ ؟ ߸ ߒ ߞߏ߫ ߖߌߣߊ߫ ߕߍ߫ ߒ ߓߟߏ߫.
ߞߏ߫ :ߦߊ߯ߟߊ߫ ߘߞߋ߬ߓߊ߯ ߓߍ߫ ߒ ߠߊ߫ ߥߊ߬ ؟߸ ߒ ߞߏ߫ ߘߋ߰ߓߊ߮ ߕߍ߫ ߒ ߠߊ߫.
ߊ߬ߟߎ߬ ߞߊ߲߫ ߞߏ߫ : ߖߐ߲߫ ߠߋ߬ ߞߊ߬ ߣߌ߲߬ ߝߐ߫ ߌ ߦߋ߫ ؟ ߸ ߒ ߞߏ߫ ߡߍ߲ ߞߴߊ߬ߟߎ߫ ߘߌߟߊ߲߫ ،ߏ߬ ߟߋ߬ ߞߊ߬ ߒߠߋ ߘߌߟߊ߲߫ ߸ ߡߎ߲߬ ߞߵߊ߬ߟߎ߫ ߟߊ߫ ߞߎߡߊߛߏ ߟߊߘߊ߲߫ ؟ߡߎ߲߬ ߞߵߊ߬ߟߎ߫ ߟߊ߫ ߕߙߏ߬ߞߏ ߘߌߟߊ߲߫ ؟ ߡߎ߲߬ ߞߵߊ߬ߟߎ߫ ߛߴߊ߲ߠߎ߬ ߡߊ߬ ؟߸ ߡߊ߰ߙߌ ߡߍ߲ ߞߵߏ߬ ߘߴߊߟߎ߫ ߡߊ߬ ߒߠߋ ߝߣߊ߫ ߣߌ߫ ߡߍ߲ ߞߊ߫ ߞߊ߲߫ ߊ߬ ߞߵߏ߬ ߘߌ߫ ߒߠߋ ߡߊ߬ ߸ ߏ߬ ߟߋ߬ ߞߵߊ߬ ߕߏ߫ ߒߠߋ ߛߋ߫ ߘߊ߫ ߒ ߕߊ ߣߌ߲߬ ߠߊ߫ ߞߵߏ߬ ߝߐ߫ ߊߟߎ߫ ߦߋ߫ ߸ ߊ߯߹ ߊ߬ߟߎ߬ ߞߏ߫ : ߡߊ߰ߙߌ ߡߴߌ ߣߊߡߙߊ߫ ؟ߒ ߞߏ߫ ߡߊ߰ߙߌ ߕߍ߫ ߡߐ߰ ߣߊߡߙߊ߫ ߡߐ߰ ߟߋ߬ ߓߴߊ߬ ߖߘߍ߬ ߣߊߡߙߊ߫ ߸ ߞߏ߫: ߡߊ߰ߙߌ ߢߊ߬ ߘߊ߫ ߒߠߋ ߡߊ߬ ߸ ߒ ߞߏ߫ ߡߊ߰ߙߌ ߢߊ߬ ߘߊ߫ ߒߠߋ ߡߊ߬ ߸ ߊ߬ ߢߊ߬ ߘߊ߫ ߓߍ߯ ߡߊ߬ ߝߏ߫ ߣߌ߫ ߡߍ߲ ߖߐ߬ ߘߴߊ߬ ߕߊ ߡߊ߬ ߸ ߣߌ߫ ߡߊ߰ߙߌ ߞߵߌ ߘߴߌ ߝߊ߬ ߣߴߌ ߓߊ ߡߊ߬ ߞߊ߬ ߕߟߋ߬ ߞߋߟߋ߲߫ ߞߍ߫ ߸ ߌ ߓߴߊ߬ ߛߐ߬ߘߐ߲߬ ߡߊ߰ߙߌ ߟߋ߬ ߦߴߏ߬ ߤߊ߬ߙߌ߬ߖߍ߮ ߘߴߌ ߡߊ߬ ߸ ߣߴߌ ߞߊ߬ ߛߊ߲߭ ߓߊ߬ ߕߊ߲߫ ߞߍ߫ ،ߌ ߓߴߊ߬ ߛߐ߬ߘߐ߲߬ ߡߊ߰ߙߌ ߞߵߏ߬ ߛߊ߲߭ ߓߊ߬ ߕߊ߲߫ ߠߋ߬ ߘߴߌ ߡߊ߬ ߸ ߞߏ߫ :ߒ ߡߏߦߌ߫ ߛߊ߲ ߘߏ߲߬ ؟ ߸ ߒ ߞߏ߫ ߒ ߡߏߦߌ߫ ߛߊ߲ ߦߋ߫ ߁߈߉߀ ߟߋ߬ ߘߌ߫ ߸ ߊ߬ߟߎ߬ ߞߴߏ߬ ߣߌ߫ ߢߌ߬ߣߊ߲߬ ߕߍ߫ ߞߏ߫ ߒ ߡߊ߬ ߞߐ߬ߘߐ ߓߊ߬ ؟߸ ߒ ߞߏ߫ ߒ ߞߘߐ߬ ߘߊ߫ ߸ ߒ ߡߊ߫ ߛߘߍ߫ ߒ ߞߊ߫ ߞߊ߲߫ ߞߊ߬ ߡߍ߲ ߞߍ߫ ߒ ߓߴߏ߬ ߟߋ߬ ߞߍ߫ ߸ ߡߐ߰ ߣߌ߫ ߡߍ߲ ߞߊ߫ ߞߊ߲߫ ߣߴߌ ߞߵߏ߬ ߞߍ߫ ߡߊ߰ߙߌ ߓߴߌ ߘߍ߬ߡߍ߲߬ ߸ ߣߴߌ ߣߌ߫ ߡߍ߲ ߡߊ߫ ߞߊ߲߫ ߣߴߌ ߞߵߏ߬ ߞߍ߫ ߡߊ߰ߙߌ ߓߍ߫ ߓߊ߲߬ ߌ ߘߐ߫ ߸ ߒߠߋ ߣߌ߫ ߡߍ߲ ߡߊ߫ ߞߊ߲߫ ߒߠߋ ߕߴߏ߬ ߞߍ߫ ߸ ߒ ߧߴߏ߬ ߟߋ߬ ߝߐ߫ ߞߎߡߊߛߏ߫ ߟߊ߫ ߡߐ߰ ߟߎ߬ ߦߋ߫ ߸ ߊ߬ߟߎ߫ ߞߊ߬ ߒ ߠߊߓߌ߬ߟߊ ߞߊ߬ ߕߊ߯.
_ ߌ ߕߊ߯ ߘߊ߫ ߕߊ߯ߡߊ ߡߍ߲ ߠߊ߫ ߸ ߊ߬ ߦߴߌ ߖߌ߰ ߝߊ߫ ߥߟߴߊ߬ ߡߴߌ ߖߌ߰ ߝߊ߫ ؟
ߣߌ߫ ߖߌ߰ ߘߏ߲߬ ߸ ߊߟߎ߫ ߖߍ߬ߘߍ ߓߍߣߵߊ߬ ߟߐ߲߫ ߞߏ߫ ߒߠߋ ߖߌ߰ ߝߊ߫ ߘߊ߫ ߏ߬ ߸ ߊߟߎ߫ ߟߊ߫ ߡߐ߰ ߟߎ߬ ߣߵߊ߬ ߟߐ߲߫ ߒߠߋ ߖߌ߰ ߝߊ߫ ߘߊ߫ ߸ ߡߊ߰ߙߌ ߞߵߊ߬ ߟߐ߲߫ ߒߠߋ ߖߌ߰ ߝߊ߫ ߘߊ߫ ߸ ߡߐ߰ ߟߎ߬ ߞߵߊ߬ ߟߐ߲߫ ߒߠߋ ߖߌ߰ ߝߊ߫ ߘߊ߫ ߸ ߊ߬ ߓߐ߫ ߘߊ߫ ߡߐ߰ ߡߍ߲ ߠߎ߬ ߓߟߏ߫ ،ߏ߬ ߟߎ߫ ߖߌ߰ ߝߊ߫ ߘߊ߫ ߒߠߋ ߖߌ߰ ߝߊ߫ ߘߊ߫ ߸ ߣߌ߫ ߕߊ߲߬ߘߏ ߞߊ߫ ߞߊ߲߫ ߞߊ߬ ߞߍ߫ ߸ ߒߠߋ ߞߊ߫ ߕߊ߲߬ߘߏ ߞߊ߫ ߞߊ߲߫ ߞߊ߬ ߝߟߐ߫ ߦߊ߲߬ ߠߋ߬ ߟߊ߫ ߞߊ߬ ߛߐ߬ߘߐ߲߫ ߞߊ߬ ߕߊ߯ ߝߊ߲߬ ߜߘߍ߫.
ߌ ߦߴߊ߬ ߟߐ߲߫ ߌ ߞߘߐ߬ ߟߊ߫ ؟ ߐ߲߬ߤߐ߲߫ ߹ ߸ ߌ ߛߌ߭ ߓߍ߫ ߛߊ߲߬ ߉߀ ߟߊ߫ ߕߊ߲߬ ؟ߐ߲߬ߤߐ߲߫ ߹߸ ߌ ߞߊ߫ ߖߋ߬ߟߌ߬ߦߊ ߝߏߦߌ߬ ߡߊ߫ ߓߐ߫ ߊ߬ ߟߊ߫ ؟ ߐ߲߬ߤߐ߲߫ ߹߸ ߣߌ߫ ߝߋ߲߫ ߕߍ߫ ߝߙߊ߬ ߟߴߊ߬ ߞߊ߲߬ ߝߋ߲߫ ߡߊ߫ ߓߐ߫ ߊ߬ ߟߊ߫ ؟ߐ߲߬ߤߐ߲߫ ߹߸ ߌߟߋ ߖߍ߬ߘߍ ߤߊ߲ߞߟߌ ߟߊ߫ ؟ߐ߲߬ߤߐ߲߫ ߹߸ ߌ ߞߊ߫ ߖߋ߬ߟߌ߬ߦߊ ߡߍ߲ ߣߴߌ ߦߴߊ߬ ߞߍ߫ ߞߵߊ߬ ߓߌ߬ߟߊ߬ ߝߏ߫ ߛߌߛߊ߲߬ ߠߊ߫ ؟ߐ߲߬ߤߐ߲߫ ߹߸ ߌ ߦߋ߫ ߣߡߌߛߊ ߛߐ߬ߘߐ߲߬ ߊ߬ ߟߊ߫ ߥߊ߬ ؟ ߌ ߡߊ߫ ߣߡߌߛߊ ߛߐ߬ߘߐ߲߬ ߊ߬ ߟߊ߫ ؟ ߸ ߌ ߦߋ߫ ߞߎ߲߬ߞߘߐ߬ߕߊ ߛߐ߬ߘߐ߲߬ ߊ߬ ߟߊ߫ ߥߊ߬ ؟ߌ ߡߊ߫ ߞߎ߲߬ߞߘߐ߬ߕߊ ߟߊ߫ ؟ ߸ ߒ ߧߋ߫ ߝߋ߲߫ ߛߐ߬ߘߐ߲߬ ߊ߬ ߘߐ߫ ߥߊ߬ ߒ ߞߎ߲߬ߞߘߐߕߊ߬ ߘߊ߫ ߸ ߒ ߡߊ߫ ߝߋ߲߫ ߛߐ߬ߘߐ߲߬ ߏ߯ ߒ ߞߎ߲߬ߞߘߐߕߊ߬ ߘߊ߫ ،ߒ߬ߞߊ߬ ߸ ߏ߬ ߕߍ߫ ߡߐ߰ ߣߐ߬ ߘߌ߫ ߘߋ߬ ߸ ߏ߬ ߦߋ߫ ߘߊ߲ߓߊ߮ ߣߐ߬ ߦߋ߫.
ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ،ߊ߬ ߦߴߊ߬ ߛߋߞߏ ߞߍ߫ ߊ߲ ߞߊ߫ ߞߊ߬ߝߏ ߦߋ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ،ߊ߬ ߦߋ߫ ߟߐ߲ߠߌ߲ߧߊ ߘߌ߫ ߝߊ߬ߛߏ߬ߘߋ߲ ߠߎ߬ ߡߊ߬ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ، ߊ߬ ߦߋ߫ ߘߎ߬ߛߎ ߘߏ߲߬ ߝߊ߬ߛߏ߬ߘߋ߲ ߠߎ߬ ߞߣߐ߫ ߝߊ߬ߛߏ ߓߊ߯ߙߊ ߛߌߟߊ ߞߊ߲߬ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ،ߊ߬ ߞߊ߫ ߘߎߢߊ߫ ߘߐߕߍ߯ ߓߍ߯ ߓߍ߲߬ ߠߊ߫ ߝߊ߬ߛߏ ߓߊ߯ߙߊ ߡߊ߬ ߸ ߣߌ߫ ߡߐ߰ ߞߊ߬ ߛߊ߲߬ ߞߡߍ߬ ߓߊߟߏ߫ ߌ ߞߴߌ ߣߐ߭ ߕߏ߫ ߸ ߡߊ߬ߟߌ ߓߊ߬ߖ߭ߎ߬ߡߣߊ߬ߓߊ ߦߴߊ߬ ߛߋߞߏ ߞߍ߫ ߊ߲ ߞߊ߫ ߞߊ߬ߝߏ ߦߋ߫ ߸ ߊ߬ ߞߍ߫ ߘߴߊ߲ ߓߍ߯ ߟߊߘߍ߬ߣߍ߲ ߓߟߏ߫ ߕߐ߰ߡߊ߬ߛߙߋ ߦߋ߫ ߸ ߣߌ߲߬ ߞߊ߫ ߞߊ߲߫ ߞߊ߬ ߢߣߊߡߊ ߟߎ߬ ߛߐ߫ ߤߊ߲ߞߟߌ߫ ߟߊ߫ ߸ ߣߌ߲߬ ߞߊ߫ ߞߊ߲߫ ߞߊ߬ ߘߎ߬ߛߎ ߘߏ߲߬ ߊ߲ ߞߣߐ߫ ߸ ߣߌ߲߬ ߞߊ߫ ߞߊ߲߫ ߞߵߊ߲ ߕߌߡߌ߲ߠߊ߲ߘߌߦߊ߫ ߝߊ߬ߛߏ ߓߊ߯ߙߊ ߘߐ߫ ߸ ߣߌ߲߬ ߞߊ߫ ߞߊ߲߫ ߞߵߊ߲ ߕߌߡߌ߲ߠߊ߲ߘߌߦߴߊ߲ ߞߊ߫ ߘߎߢߊ߫ ߘߐߕߍ߮ ߣߐ߰ߦߊ ߛߌߟߊ ߞߊ߲߬ ߸ ߣߌ߲߬ ߞߊ߫ ߞߊ߲߫ ߞߊ߬ ߞߍ߫ ߊ߲ ߓߍ߯ ߟߊߘߍ߬ߣߍ߲ ߡߊ߬ ߘߞߋ߬ߘߊ߫ ߦߋ߫.
ߊߟߎ߫ ߣߌ߫ ߖߐ߫ (ߖ)
ߥߘߋ߬ߥߘߋ߬ߟߌ
ߥߘߋ߬ߥߘߋ߬ߟߌ ߦߋ߫ ߞߟߌ߫ ߟߊ߫ ߟߋ߬ ߋߙߐߔߎ߬ ߞߊ߲߫ ߛߌߦߊߡߊ߲߫ ߠߎ߫ ߘߐ߫ ߞߏ߫ ߝߌߟߖ߭ߏߝߌ߸ ߏ߬ ߦߋ߫ ߜߙߍ߬ߞߌ߬ߞߊ߲ ߠߋ߬ ߘߌ߫ ߡߍ߲ ߞߘߐ ߦߋ߫ ߞߏߟߐ߲ߠߊߘߌߦߊߢߍ ߘߌ߫߸ ߊ߬ ߦߋ߫ ߝߘߏ߬ߓߊ߬ ߢߌߣߌ߲ߞߊߟߌ ߓߊߖߎߟߞߊ ߟߎ߬ ߞߊ߬ߙߊ߲ ߠߋ߬ ߘߌ߫߸ ߞߊ߬ ߓߍ߲߬ ߊ߬ߟߎ߬ ߞߍߟߌ ߡߊ߬ ߦߋ߲߬߸ ߊ߬ ߣߴߊ߬ߟߎ߬ ߢߊߦߋ߫ ߢߊ߫ ߡߊ߬߸ ߘߙߊߖߊ ߟߊ߫߸ ߊ߬ߟߎ߬ ߛߊߓߎ ߟߎ߬߸ ߦߟߌߦߊ ߣߌ߫ ߝߐߢߊ ߟߎ߬ ߡߊ߬.
ߢߌ߬ߣߌ߲߬ߞߊ߬ߟߌ߬ ߛߎ߮ ߏ߬ ߟߎ߫ ߟߋ߬ ߦߋ߫ ߞߍ߫ ߟߊ߫ ߞߎߘߊߦߌ߫ ߦߏ߫ ߝߙߋߞߋ߫ ߞߊ߬ߙߊ߲߬ߕߊ ߥߟߊ߫ ߢߊߓߐߕߊ. ߊ߬ ߛߙߊߕߌ ߟߎ߬ ߛߌ߲ߘߌ߫ ߘߊ߫ ߔߌߕߊߜ߭ߐߙ (߅߇߀ - ߄߉߅ ߌ.ߡ.ߢ) ߟߋ߬ ߓߟߏ߫߸ ߢߌ߬ߣߌ߲߬ߞߊ߬ߟߌ߬ ߢߊߦߋ߫ ߥߘߋ߬ߥߘߋ߬ߟߌ ߞߍߗߏ߯ߦߊ߸ ߘߊߘߐߖߊߥߏ ߡߊߞߕߌߟߌ߸ ߕߞߌߦߊߟߌ ߘߊߘߐߡߌߘߊߞߎ߲ߧߊ ߣߌ߫ ߞߊ߲ߞߋߡߊ ߟߎ߬ ߘߊ߲߬ߕߍ߰ߟߌ. ߥߘߋ߬ߥߘߋ߬ߟߌ ߢߌ߬ߣߌ߲߬ߞߊ߬ߟߌ ߞߘߐ߬ߡߊ߲ ߠߎ߬ ߦߋ߫ ߢߌ߲߬ ߠߎ߫ ߟߋ߬ ߝߐ߫ ߟߊ߫: ߊ߬ ߘߌ߫ ߓߍ߲߬ ߓߊ߬ ߞߊ߬ ߞߏ ߘߏ߫ ߢߊߟߐ߲߫ ߞߊ߬ ߓߊ߲߫ ߞߵߊ߬ ߞߍ߫؟ ߞߏ ߢߎ߬ߡߊ߲߫ ߠߋ߬ ߦߴߊ߬ ߓߍ߯ ߘߐ߫ ߛߊߞߊ߬ߣߌ߲ ߘߌ߫؟ ߥߘߋ߬ߥߘߋ߬ߟߌ ߦߋ߫ ߢߌ߬ߣߌ߲߬ߞߊ߬ߟߌ߬ ߓߟߏߦߊߣߍ߲  ߠߎ߬ ߣߴߊ߬ ߔߊߞߌ߬ߛߊ ߟߎ߬ ߞߍ߫ ߟߊ߫߸ ߦߏ߫: ߡߐ߱ ߓߊߟߏߢߊ߫ ߖߐ߲ߖߐ߲ ߘߏ߫ ߦߋ߫ ߦߋ߲߬ ߓߊ߬؟ ߒ߬ ߘߌ߫ ߞߴߊ߬ ߝߍ߫ ߞߊ߬ ߞߍ߫ ߕߍߓߊ߮ߦߊ ߕߋߟߋ߲ߣߍ߲ ߘߐ߫ ߥߟߴߊ߬ ߕߋߟߋ߲ߓߊߟߌ (ߣߌ߫ ߒ߬ ߧߴߊ߬ ߝߍ߬ ߞߵߊ߬ ߛߊ߬ߡߊ߲߫ ߕߊ߲߬)؟ ߡߐ߱ ߦߋ߫ ߕߍߕߋߟߋ߲ߓߊ߮ ߞߊ߲ߠߊߓߌ߬ߟߊ߬ߣߍ߲ ߠߋ߬ ߘߌ߫ ߓߊ߬؟ ߘߝߐ߬ߓߟߏߡߊ߬߸ ߥߘߋ߬ߥߘߋ߬ߟߌ ߦߋ߫ ߞߏ ߟߎ߬ ߢߊߦߋ߫ ߓߍ߯ ߟߊߘߍ߬ߣߍ߲ ߠߋ߬ ߘߟߊߘߍ߰ ߟߊ߫. ߞߵߊ߬ ߕߊ߬ ߜ߭ߙߍ߬ߞߌ߫ ߥߘߋ߬ߥߘߋ߬ߟߌ߬ߟߊ߬ ߊߙߌߛߑߕߐߕ ߕߋ߬ߟߋ ߡߊ߬ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߁߉߲ ߠߊ߫߸ ߛߎ߲ߞߎ߲ ߥߘߋ߬ߥߘߋ߬ߟߌ ߦߋ߫ ߢߌ߲߬ ߠߎ߫ ߟߋ߬ ߘߟߊߘߍ߰ ߟߊ߫, ߛߊ߲ߡߊߛߓߍ߸ ߘߊ߲ߘߊߟߌ߸ ߊ߬ ߣߌ߫ ߘߐ߬ߞߏ. ߟߊߒߡߊ߫ ߘߐ߫߸ ߣߌߥߑߕߐ߲߬ ߛߎ߲ߞߎ߲ ߥߘߋ߬ߥߘߋ߬ߟߌ ߟߊ߫ ߘߡߊ߬ߟߐ߲ ߓߊߖߎߡߊ߸ ߡߍ߲ ߕߎ߬ߡߊ߬ߘߊ ߦߋ߫ ߁߆߈߇ ߘߌ߫߸ ߏ߬ ߟߎ߬ ߛߓߍ߫ ߘߊ߫ ߞߐ ߟߊ߫ ߘߐ߬ߞߏ߬ ߞߝߊ ߟߎ߬ ߟߋ߬ ߘߐ߫. ߞߊ߬ߞߎߘߊ ߕߌߙߌ߲ߠߌ߲߫ ߖߊ߯ߓߘߊ߫ ߟߎ߬ ߛߌߦߊߦߊ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߁߉߲ ߠߊ߫߸ ߏ߬ ߞߊ߬ ߘߎ߲ߓߎ ߥߘߋ߬ߥߘߋ߬ߟߌ ߟߎ߬ ߟߊߢߊ߬߸ ߊ߬ ߣߌ߫ ߢߍߞߌߣߦߊ߫ ߜߘߍ߫ ߟߎ߫߸ ߞߵߊ߬ߟߎ߬ ߞߍ߫ ߓߊ߯ߙߘߊ ߟߎ߬ ߘߌ߫ ߊ߬ ߣߌ߫ ߞߊ߬ ߓߟߏߡߊߞߵߊ߬ߟߎ߬ ߞߊ߲ߡߊ߬. ߞߊ߬ߞߎߘߊ ߥߊ߯ߕߌ ߣߌ߲߬ ߠߊ߫ ߛߊ߫߸ ߕߌߙߌ߲ߠߌ߲ ߘߏ߫ ߟߎ߫ ߞߍ߫ ߘߊ߫ ߦߋߢߐ߲߯ߠߊߓߟߏߡߊ߬ ߥߘߋ߬ߥߘߋ߬ߟߌ ߝߊ߲߭ ߘߏ߫ ߘߌ߫߸ ߞߵߊ߬ߟߎ߬ ߞߍ߫ ߖߊ߯ߓߘߊ ߢߍߞߌߣߦߊ߫ ߡߊߕߍ߰ߣߍ߲ ߠߎ߬ ߘߌ߫߸ ߊ߬ ߜߋ߲ߜߋ߲ ߘߐ߫ ߦߏ߫ ߣߌߘߐߟߐ߲ߘߐߦߊ߸ ߘߍ߬ߟߐ߲߬ߘߐ߬ߦߊ߸ ߞߊ߲ߟߐ߲ߘߐߦߊ߸ ߊ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲. ߝߛߍ߬ߝߛߍ߬ߟߌ߬ ߘߐߜߙߐ߬ߣߍ߲߬ ߜߘߍ߫ ߟߎ߫ ߟߐ߬ ߘߊ߫ ߞߎ߬ߛߊ߲߬ߧߊ ߡߊ߬߸ ߟߐ߲ߞߏ ߡߊ߬߸ ߓߘߍ߬ߓߘߍ߬ߟߌ ߡߊ߬߸ ߊ߬ ߣߌ߫ ߡߛߍ߬ߞߍ߬ߡߛߍ߬ߞߍ߬ ߜߘߍ߫ ߟߎ߫ ߦߋ߫ ߥߘߋ߬ߥߘߋ߬ߟߌ ߝߊ߲߭ ߘߏ߫ ߟߋ߬ ߘߌ߫. ߟߊߒߡߊ߫ ߘߐ߫߸ ߗߋ߲߰ߧߊ ߦߋ߫ ߘߊߞߎ߲ߘߐߝߋ߲ ߠߋ߬ ߘߌ߫ ߥߟߊ߫ ߛߞߊߣߌ߲ߡߊ ߟߋ߬ ߦߋ߫؟ ߊ߬ ߝߐ߫ ߞߍߗߏ߯ ߥߙߍ ߟߋ߬ ߦߋ߫ ߟߐ߲ߞߏ ߟߊ߫ ߥߟߊ߫ ߞߋߟߋ߲߫ ߔߋ߫؟ ߓߘߍ߬ߓߘߍ߬ߟߌ ߞߎ߲߬ߝߍ߬ߞߏ߬ߦߊ ߦߋ߫ ߛߌ߬ߓߏ ߟߋ߬ ߘߌ߫ ߡߍ߲ ߝߊߣߍ߲߫ ߖߌ߰ߛߌ߮ ߟߊ߫ ߥߟߊ߫ ߓߛߌ߬ߞߌ߬ߟߌ߫ ߟߋ߬ ߦߋ߫ ߖߌ߰ߛߌ߰ߦߙߐ߬ ߛߌ߫ ߕߍ߫ ߡߍ߲ ߠߊ߫؟ ߖߊ߯ߓߘߊߟߞߊ ߥߘߋ߬ߥߘߋ߬ߟߌ ߡߊ߬ߘߎ߮ ߓߍ߯ ߘߐ߫ ߘߐ߰ߡߊ߲ ߘߐ߱ߘߏ߲߬ߣߍ߲߬ ߦߋ߫ ߛߎ߲ߞߎ߲ߞߐ (ߡߋߕߊߝߖ߭ߌߞ) ߟߋ߬ ߟߊ߫߸ (ߡߍ߲ ߘߐ߱ߘߏ߲߬ߣߍ߲߬ ߦߋ߫ ߛߎ߲ߞߎ߲ ߓߊߖߎߟߞߊ ߕߞߌߦߊ ߣߌ߫ ߕߍߓߊ߮ߦߊ ߡߊ߬)߸ ߟߐ߲ߟߐ߲ߘߐߦߊ (ߘߐ߱ߘߏ߲߬ߣߍ߲߬ ߦߋ߫ ߛߎ߲ߞߎ߲ ߣߌ߫ ߞߏ ߢߊߦߋ߫ ߜߘߌ ߡߊ߬߸ ߊ߬ ߘߊߡߌ߬ߣߊ߬ ߕߎߡߊ ߣߴߊ߬ ߓߊ߲߫ ߕߎߡߊ) ߖߏ߯ߞߏ߸ ߗߋ߲߰ߧߊ߬ߟߐ߲߬ߘߐ߬ߦߊ߸ ߓߘߍ߬ߓߘߍ߬ߟߌ ߥߘߋ߬ߥߘߋ߬ߟߌ߸ ߕߞߌߦߊ ߣߌ߫ ߟߐ߲ߞߏ ߥߘߋ߬ߥߘߋ߬ߟߌ. }}{{===ߢߍߞߎߡߊ ===
ߝߘߏ߬ߓߊ߬ ߟߐ߲ߣߌ߲ߦߊ ߟߎ߬
.
ߦߌߟߡߊ:ߟߐ߲ߞߏ ߦߌߟߡߊ:ߥߘߋ߬ߥߘߋ߬ߟߌ ߦߌߟߡߊ:ߘߐ߬ߝߐ
ߥߌ߲ߛߑߕߐ߲ ߗߐߗߌߟ
ߥߌ߲ߛߑߕߐ߲ ߟߌߏߣߊߙߘ ߛߑߔߍ߲ߛߊ ߗߐߗߌߟ ߦߋ߫ ߓߙߌߕߊ߲ߓߊ߫ ߞߊ߬ߝߏ ߡߐ߰ߘߐ߬ߜߍ ߘߏ߫ ߟߋ߬ ߘߌ߫߸ ߊ߬ ߛߐ߬ߘߐ߲߬ ߘߊ߫ ߣߍߣߍߓߊ ߕߟߋ߬ ߃߀ ߁߈߇߄ ߠߊ߫߸ ߓߑߟߍ߲ߤߍ߲ߡ ߞߎߓߋ (ߥߎߘߑߕߏߞ߸ ߐߞߛߑߝߐߙߘߑߛ߭ߊߦߙ߸ ߡߊ߲߬ߛߊ߬ߟߊ߫ ߘߍ߬ߣߍ߲)߸ ߊ߬ ߛߊ߬ ߘߊ߫ ߓߌ߲ߠߊߥߎߟߋ߲ ߂߄ ߠߋ߬ ߡߊ߬ ߁߉߆߅ ߟߊ߫߸ ߟߐ߲ߘߐ߲߬. ߊ߬ ߟߊ߫ ߖߊߙߌ߲ߒߕߋߦߊ ߣߊߖ߭ߌ ߟߎ߬ ߞߊ߲ߡߊ߬߸ ߊ߬ ߟߊ߫ ߥߊ߬ߞߊߟߌ ߞߵߊ߬ ߕߏ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߞߏߕߌ߯ ߝߟߐߦߊ ߟߊ߫߸ ߞߵߊ߬ ߕߊ߬ ߁߉߄߀ ߡߊ߬ ߞߊ߬ ߥߴߊ߬ ߛߌ߰ ߁߉߄߅ ߟߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߊ߲߫ ߕߎߡߊ ߟߊ߫߸ ߞߵߏ߬ ߟߎ߬ ߟߴߊ߬ ߟߊ߫ ߘߊߘߐߥߛߊ ߣߴߊ߬ ߟߊ߫ ߞߊ߲߫ ߓߘߍ߫ ߝߐ ߞߊ߲߬߸ ߏ߬ ߟߋ ߞߵߊ߬ ߞߍ߫ ߝߊ߯ߘߐߞߍ߫ ߂߀߲ ߓߘߍ߬ߓߘߍ߬ߟߌ߬ߟߊ ߟߎ߬ ߘߐ߫ ߡߊߟߐ߲ߣߍ߲ ߘߏ߫ ߘߌ߫.
ߘߙߊߖߊ߫ ߡߊߦߟߍ߬ߣߍ߲߫ ߕߎ߲߬ ߕߴߊ߬ ߖߍ߬ߘߍ ߟߊ߫߸ ߊ߬ ߞߵߊ߬ ߡߐ߬ߟߐ߲ ߠߎ߬ ߡߊߛߐ߬ߘߐ߲߬ ߊ߬ ߖߟߏ ߟߋ߬ ߘߐ߫. ߊ߬ ߟߊ߫ ߛߓߍߦߊߟߌ ߡߐ߬ߟߐ߲ ߛߐ߬ߘߐ߲߬ ߘߴߊ߬ ߓߟߏ߫ ߊ߬ ߟߊ߫ ߢߣߊߡߦߊ ߓߊ߲߫ ߕߎߡߊ ߟߋ߬ ߟߊ߫߸ ߊ߬ ߞߊ߬ ߣߐߓߍߟ ߡߟߋߞߎߦߊ ߞߎ߬ߢߊ߬ߘߐ ߟߋ߬ ߛߐ߬ߘߐ߲߬. ߥߌ߲ߛߑߕߐ߲ ߟߌߏߣߊߙߘ ߛߑߔߍ߲ߛߊ ߗߐߗߌߟ ߦߋ߫ ߛߑߔߍ߲ߛߊ ߟߊ߲߬ߔߊ߰ߛߌ߬ ߘߋ߲ߓߦߊ ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߊ߬ߟߋ ߟߋ߬ ߡߊߦߋߙߋ߲߫ ߘߴߊ߬ߟߎ߬ ߟߊ߫ ߘߋ߲ߓߦߊ ߞߣߐ߫ ߞߊ߬ߦߌ߯ ߊ߬ ߓߋ߲ߓߊ߫ ߞߘߐ߫ ߖߐ߲߭ߣ ߗߐߗߌߟ ߕߊ߬ߡߌ߲߬ ߘߊ߫߸ ߡߊߙߟߑߓߏߙߎߜ߭ ߟߊ߲߬ߔߊ߰ߛߌ߫ ߡߐ߬ߟߐ߲߬ߡߊ߬ ߝߟߐ (߁߆߅߀ - ߁߇߂߂)߸ ߊ߬ ߟߊ߫ ߞߊ߲߬ߛߓߍ ߕߐ߬ߡߐ߲߬ߣߍ߲߫ ߦߴߏ߬ ߟߋ ߡߊ߬. ߊ߬ ߦߋ߫ ߓߘߍ߬ߓߘߍ߬ߟߌ ߞߎ߲ߒߖߘߍߡߟߊ ߘߏ߫ ߘߋ߲ ߠߋ߬ ߘߌ߫߸ ߡߍ߲ ߛߊ߬ ߘߊ߫ ߘߋߣߍ߲ߦߊ ߘߐ߫߸ ߏ߬ ߞߏߛߐ߲߬ ߊ߬ ߡߊ߫ ߛߋ߫ ߡߊߟߐ߲߫ ߠߊ߫߸ ߊ߬ ߟߊ߫ ߛߎߘߊ߲ߠߌ߲ ߣߊ߬ߕߊ ߕߘߍ߬ ߦߴߊ߬ ߟߊ߫ ߖߏߣߊ߫. ߏ߬ ߞߏߛߐ߲߬ ߊ߬ ߘߏ߲߬ ߘߊ߫ ߣߊ߲߬ߕߌ߰ߦߊ ߘߐ߫߸ ߊ߬ ߞߊ߬ ߞߍ߬ߟߍ ߞߍ߫ ߌ߲ߘߌ߫߸ ߊ߬ ߣߌ߫ ߛߎߘߊ߲߫ ߓߏߍߙ ߞߟߍ ߝߌߟߊߣߊ߲ ߕߎ߬ߡߊ ߟߊ߫߸ ߊ߬ ߞߊ߬ ߞߊߘߊ߲ ߓߍ߯ ߞߍ߫ ߛߴߊ߬ ߘߌ߫ ߞߍ߬ߟߍ ߕߐ߮ ߛߐ߬ߘߐ߲߬߸ ߊ߬ ߣߌ߫ ߛߴߊ߬ ߘߌ߫ ߡߊߟߐ߲߫. ߕߐ߯ ߢߌߣߌ߲ ߏ߬ ߟߋ ߞߵߊ߬ ߞߴߊ߬ ߘߊ߬ߝߊ ߟߎ߬ ߘߐ߫ ߢߐ߲߰ߦߋ߬ߓߊߟߌ ߘߌ߫. ߞߏ߬ߣߌ߲߬ ߞߊ߬ ߓߍ߲߬ ߣߊ߲߬ߝߟߏ߬ߞߏ ߡߊ߬߸ ߣߊ߲߬ߕߌ߮ ߟߎ߬ ߛߊ߬ߙߊ ߘߏ߲߬ ߡߊߓߍ߲߬ߣߍ߲߬ ߦߋ߫ ߝߐ߰ߓߍ߬ߦߊ߬ߟߊ ߟߎ߬ ߕߊ ߘߌ߫߸ ߊ߬ߟߋ ߘߏ߲߬ ߡߊ߬ߞߏ ߦߋ߫ ߥߏߘߌ ߟߊ߫߸ ߊ߬ ߣߊ߬ ߘߊ߫ ߞߍ߫ ߞߍ߬ߟߍ ߝߐ߰ߓߍ߬ߦߊ߬ߟߊ ߘߌ߫߸  ߞߊ߬ ߞߍ߫ ߞߝߊ߬ ߛߓߍ߬ߟߊ ߘߌ߫ ߞߟߍ߬ ߟߎ߫ ߞߊ߲߬߸ ߊ߬ ߕߘߍ߬ ߘߊ߫ ߡߍ߲ ߠߎ߬ ߘߐ߫. ߏ߬ ߟߋ ߞߐ߫ ߛߊ߫߸ ߊ߬ ߥߊ߫ ߘߊ߫ ߕߘߍ߬ ߕߟߋ߬ߓߐ ߞߟߊߘߊ ߘߐ߫ ߥߊ߯ߕߌ߫ ߞߎߘߎ߲߫ ߞߘߐ߫߸ ߖߊ߯ߓߊ߫ ߞߟߍ߫ ߝߟߐߡߊ ߛߋ߲߬ߝߍ߬߸ ߊ߬ ߕߘߍ߬ ߦߋ߫ ߙߏ߬ߦߊߟ ߛߑߞߏߕߛ ߝߎߖ߭ߟߌߊ ߞߟߍ߬ߓߏ߬ߟߏ߲߬ ߆߲ ߡߙߊ߬ߓߊ߮ ߟߋ߬ ߘߌ߫. ߊ߬ ߕߘߍ߬ ߦߋ߫ ߥߛߊ߬ߘߋ߲ ߠߋ߫ ߘߴߊ߬ ߟߊ߫ ߓߘߍ߬ߓߘߍ߬ߟߌ ߞߎ߲߬ߕߊ߮ ߝߊ߲߬ߓߊ ߓߍ߯ ߘߐ߫߸ ߝߊߦߌߘߊ߫ ߤߊ߲߯ ߛߊ߲߬ ߆߀ ߞߎ߲߬ߕߊ߮ ߞߘߐ߫߸ ߞߙߎߞߊ߫ ߞߊ߲ߠߊߓߌߟߊ ߟߎ߬ ߟߊ߫ ߟߊ߬ߥߛߊ ߣߴߊ߬ ߕߊ߸ ߊ߬ ߞߵߊ߬ ߟߊ߫ ߞߏ ߘߊߡߌ߬ߣߊ߬ ߞߊ߬ ߓߊ߲߫ ߞߵߊ߬ ߟߊߓߊ߲߫ ߞߎ߲ߒߖߘߍߡߊ߫ ߞߙߎߞߊ ߟߎ߬ ߟߋ߬ ߝߍ߬߸ ߊ߬ ߞߊ߬ ߛߊ߲߬ ߃߀ ߡߊߜߍ߲ ߞߍ߫ ߞߏߕߌ߯ ߝߟߐߦߊ ߟߐ߬ߘߎ߮ ߘߐ߫. ߊ߬ ߞߊ߬ ߞߏߕߌ߮ߦߊ ߟߐ߬ߘߎ߰ ߛߘߍߡߊ߲߫ ߞߍ߫ ߖߊ߯ߓߊ߫ ߞߟߍ߫ ߝߟߐߡߊ ߢߍߝߍ߬߸ ߊ߬ ߕߘߍ߬ ߦߋ߫ ߖߊ߬ߥߏ ߞߏߕߌ߮ ߘߌ߫߸ ߊ߬ ߕߘߍ߬ ߦߋ߫ ߤߎߡ ߐ߮ߝߋ߬ߛ ߞߟߊ߬ߕߌ߮ ߟߋ߬ ߘߌ߫߸ ߊ߬ ߣߌ߫ ߤߊ߲ߙߌ ߊߛߑߞߎߌߕ ߟߊ߫ ߞߎ߲߬ߠߊ߬ߛߌ߰ ߟߊߓߌ߬ߟߊ߬ߣߍ߲ ߓߊߡߐ߯ ߞߎ߲ߕߌ߮. ߊ߬ ߕߘߍ߬ ߘߴߊ߬ ߟߊ߫ ߖߡߊ߬ߣߊ ߘߍ߬ߟߐ߲߬ߘߐ߬ߦߊ ߞߎ߬ߙߎ߲߬ߘߎ ߝߟߐ߫ ߛߌ߲ߘߌ ߘߐ߫߸ ߊ߬ ߣߌ߫ ߕߏ߰ߝߏ ߡߍ߲ ߞߊ߬ ߞߎ߲߬ߕߌ߰ ߓߏ߲ ߛߋ߲߬ߠߊߛߘߌ߬, ߝߌ߬ߛߌ߫ ߝߌ߬ߟߊ ߏ߬ ߟߎ߫ ߟߋ߬ ߞߵߊ߬ ߞߍ߫ ߟߊ߬ߘߍ߲߰ߓߊߟߌ ߘߌ߫ ߞߎ߲ߒߖߘߍߡߟߊ ߟߎ߬ ߟߊ߫ ߞߎ߲߬ߠߊ߫. ߊ߬ ߕߏ߫ ߘߊ߫ ߟߐ߬ߘߎ߮ ߏ߬ ߘߐ߫ ߦߋ߲߬ ߤߊ߲߯ ߞߊ߬ ߥߴߊ߬ ߛߌ߰ ߓߙߌߕߊ߲ߓߊ߫ ߗߌߙߏ߲ ߡߊ߬ ߘߊߙߑߘߊߣߍߟ ߞߟߊߓߍ߲ ߛߋ߲߭ߝߍ߬߸ ߊ߬ ߡߊߝߌ߲߬ ߘߴߏ߬ ߟߋ ߘߐ߫ ߞߴߊ߬ ߣߐ߭ ߟߵߏ߬ ߘߌ߫߸ ߏ߬ ߟߋ ߞߍ߫ ߘߴߊ߬ ߓߟߏߓߐ ߘߌ߫ ߞߎ߲߬ߠߊ߬ߛߌ߮ ߘߐ߫. ߊ߬ ߟߊߜߍ߫ ߘߊ߫ ߡߊ߬ߝߌ߲߬ߠߌ߲ ߏ߬ ߘߐ߫ ߞߎߡߊߓߏ߲ ߝߛߍ߬ߝߛߍ߬ߟߌ߬ߟߊ ߟߎ߬ ߓߟߏ߫߸ ߊ߬ ߣߊ߬ ߘߊ߫ ߕߐ߯ߦߊ߫ ߕߎ߲߯ ߞߵߊ߬ ߞߍ߫ ߡߙߊ߬ߡߊ߬ߝߋ߲ ߞߏߕߌ߮ ߘߌ߫߸ ߞߊ߬ߝߏ ߞߍ߬ߟߍ ߝߘߏ߬ߓߊ߬ ߞߟߊߕߌ߮߸ ߊ߬ ߣߌ߫ ߛߊ߲ߡߊ߲ߞߟߍ ߝߘߏ߬ߓߊ߬ ߞߟߊߕߌ߮߸ ߘߊ߬ߝ߭ߌߘ ߟߊߦߐߘ ߖߌ߬ߐߙߑߗ߭ ߓߟߏ߫߸ ߞߵߊ߬ ߕߘߍ߬ ߏ߬ ߦߋ߫ ߞߏߕߌ߯ ߝߟߐߦߊ ߟߊ߫. ߊ߬ ߓߐ߫ ߘߊ߫ ߞߊ߲ߠߊߓߌߟߊ߫ ߞߙߎߞߊ ߘߐ߫ ߞߍ߬ߟߍ ߝߌ߬ߟߊ ߕߍߟߊ߫ ߥߛߎ ߘߐ߫߸ ߞߵߊ߬ ߞߐߛߊ߬ߦߌ߬ ߞߎ߲ߒߖߘߍߡߟߊ ߟߎ߬ ߘߐ߫߸ ߦߊ߬ߣߴߊ߬ ߞߍ߫ ߕߍ߫ ߋߛ߭ߌߞߍߙ ߞߎ߲߬ߕߌ߮ (ߛ߭ߊ߲ߛߋߟߌߋ) ߘߌ߫. ߊ߬ ߟߊ߫ ߞߍߣߍ߲ ߠߎ߬ ߘߐߝߍ߯ߦߊ߫ ߘߊ߫ ߟߋ߬ ߗߋߘߊ ߏ߬ ߟߊ߫ ߦߋ߲߬.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߎ߲߬ ߕߴߊ߬ ߟߐ߲ߕߊ ߘߐ߫ ߝߌ߬ߛߊ߬ߡߊ߲߬ߕߋ߬ ߘߌ߫߸ ߦߏ߫ ߞߐߞߊ߲ߠߊ ߓߘߍ߬ߓߘߍ߬ߟߌ ߣߌ߫ ߛߏ߬ߙߌ߬ߡߊ߬ߘߋ߲߬ߦߊ ߟߐ߬ߘߎ߮. ߁߉߃߀ ߞߵߊ߬ ߕߘߍ߬ ߟߋ߬߸ ߊ߬ ߕߎ߲߬ ߕߍ߫ ߓߘߍ߬ߓߘߍ߬ߟߌ ߕߍߡߟߊ ߘߐ߫ ߥߊ߯ߕߌ ߏ߬ ߟߊ߫. ߞߎ߲ߒߖߘߍߡߟߊ ߡߍ߲ ߠߎ߬ ߕߘߍ߬ ߦߋ߫ ߞߙߎߞߊ ߘߐ߫߸ ߕߐ߯ ߘߌߡߊ߲߫ ߕߎ߲߬ ߕߴߏ߬ ߟߎ߫ ߟߊ߫߸ ߊ߬ߟߋ ߖߍ߬ߘߍ ߝߣߊ߫ ߕߎ߲߬ ߕߍ߫ ߞߟߋߞߟߋߦߟߊ߫ ߘߌ߫߸ ߊ߬ ߞߍ ߞߊ߬ ߡߙߌߘߐ ߕߊ߬ ߝߊߛߌߛߌߦߊ ߞߊ߲߬ ߥߟߊ߫ ߡߊ߲߬ߛߊ߬ߟߊ ߖߌ߰ߕߍ߰ ߞߏߖߊ ߥߎ߬ߛߎ ߞߘߐ߫߸ ߞߐߟߕߊ ߏ߬ ߟߋ ߞߵߊ߬ ߞߍ߫ ߟߊ߬ߘߍ߲߰ߓߊߟߌ ߞߟߏߜߍߟߍ߲ ߘߌ߫ ߡߊ߲߬ߛߊ߫ ߖߌ߬ߐߙߑߗ߭ ߆߲ ߢߣߊ߫. ߊ߬ ߞߊ߬ ߛߊ߲߬ ߕߊ߲߫ ߖߊ߬ߣߍ߲ ߞߍ߫ ߕߌ߬ߢߍ߬ߞߏ߲ߞߏ߫ ߞߣߐ߫߸ ߊ߬ ߣߴߊ߬ ߘߊ߬ߝߊ ߟߎ߬ ߤߊߞߟߌߣߊ߲ ߕߘߍ߬ ߕߍ߫ ߞߋߟߋ߲߫ ߘߌ߫ ߞߊ߬ ߓߍ߲߬ ߊߟߏߡߊ߲ߘߎ߯ ߣߊߖ߭ߌ ߝߊ߲߬ߞߊ ߦߟߍ߬ߕߐ߬ߟߊ ߟߊߓߍ߲߬ ߢߊ ߡߵߊ߬ ߓߟߏ߫߸ ߊ߬ ߣߴߊ߬ ߟߊ߫ ߖߡߊ߬ߣߊ ߞߟߌߟߌ ߞߏ߫ ߊ߬ߟߎ߬ ߞߊߣߊ߬ ߊߘߐߟߝ ߤߌߕߑߟߍߙ ߣߊ߬ߕߊ ߡߙߌߦߊ߫ ߛߎ߮ ߟߊߓߊ߬ߕߏ߬. ߥߌ߲ߛߑߕߐ߲ ߗߐߗߌߟ ߕߏ߫ ߘߊ߫ ߕߋ߲߬ ߠߋ߬ ߝߎߚߎ߫ ߝߏ߫ ߞߊ߬ ߥߴߊ߬ ߛߌ߰ ߖߊ߯ߓߊ߫ ߞߟߍ߫ ߝߌߟߊߣߊ߲ ߘߊߡߌ߬ߣߊ ߟߊ߫߸ ߊ߬ ߣߊ߬ ߘߊ߫ ߞߍ߫ ߞߏߕߌ߮ ߝߟߐ ߣߌ߫ ߖߌߞߊ߲ߠߊ (ߓߊߡߐ߮) ߞߎ߲߬ߕߌ߮ ߟߎ߬ ߘߌ߫. ߣߋߝ߭ߟߌ ߛ߭ߊ߲ߓߍߙߟߍ߲߫ ߓߙߐߕߐ ߞߐ ߘߓߊ߬ߕߊ ߕߟߋ߬ ߁߀ ߡߊ߬ ߁߉߄߀ ߠߊ߫߸ ߊ߬ ߣߊ߬ ߘߊ߫ ߞߍ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߞߏߕߌ߯ ߝߟߐ ߘߌ߫߸ ߞߎ߲ߒߖߘߍߡߟߊ ߟߎ߬ ߡߊ߫ ߛߎߥߊ߲ߘߌ߫ ߊ߬ ߢߊ߫ ߓߘߍ ߡߊ߬ ߘߋ߬ ߝߏ߫ ߞߵߊ߬ߟߎ߬ ߟߊߕߘߍ߬ ߊ߬ ߘߐ߫. ߊ߬ ߛߊ߲߬ ߆߅ ߟߋ߬ ߕߘߍ߬ ߦߋ߫ ߥߊ߯ߕߌ ߏ߬ ߟߊ߫߸ ߊ߬ߟߋ ߟߋ߬ ߕߘߍ߬ ߦߋ߫ ߢߌ߲߬ߢߐ߲߮ ߠߎ߬ ߟߊ߫ ߞߎ߲߬ߕߌ߮ ߛߌ߭ ߖߊ߲߬ߝߊ߬ߣߍ߲ ߘߌ߫߸ ߊ߬ ߛߋ߫ ߘߴߊ߬ ߟߊ߫ ߓߘߍ߬ߓߘߍ߬ߟߌ ߞߎ߲߬ߛߊ ߘߐ߫. ߊ߬ ߞߊ߬ ߓߙߌߕߊ߲ߓߊ߫ ߛߏ߬ߙߌ߬ߡߊ߬ߘߋ߲ ߠߎ߬ ߛߌ߲߬ߝߏ߲߬ߧߊ߫߸ ߞߊ߬ ߖߡߊ߬ߣߊ ߢߍߡߌ߬ߘߊ߬ ߞߊ߬ ߥߊ߫ ߛߎߘߊ߲ߠߌ߲ ߡߊ߬ ߕߍߡߊߓߟߐ߫ ߝߊ߲ߞߊ ߞߘߐ߫. ߊ߬ ߟߊ߫ ߓߋߟߋ߲ߣߊ ߣߴߊ߬ ߟߊ߫ ߞߎߡߊ ߟߎ߬ ߘߏ߲߬ ߘߊ߫ ߓߙߌߕߊ߲ߓߊ߫ ߡߌ߬ߙߌ߲߬ߘߌ ߣߌ߫ ߢߌ߲߬ߢߐ߲߮ ߝߊ߲߬ߞߊ ߟߎ߬ ߡߊ߬. ߊ߬ ߞߵߊ߬ ߦߌ߬ߘߊ߬ ߊߡߋߙߌߞߌ߬ ߞߊ߬ߝߏ ߘߍ߬ߣߍ߲ ߞߊ߲ߕߌ߯ ߝߑߙߊ߲ߞߑߟߊ߲ߣ ߘߌ߭ ߙ߭ߎߝ߭ߋߟߕ ߟߊ߫ ߁߉߄߄ ߠߊ߫߸ ߞߴߊ߬ ߦߋ߫ ߝߊ߬ߙߊ߲߬ߛߌ߫ ߟߊߕߟߊߣߍ߲ ߞߎ߲߬ߠߊ߬ߛߌ߮ ߡߊߟߐ߲߫߸ ߛ߭ߊߙߟ ߘߋ߫ ߜ߭ߏߟ ߕߘߍ߬ ߦߋ߫ ߡߍ߲ ߞߊ߲ߕߌ߯ߦߊ ߟߊ߫߸ ߞߊ߬ ߓߍ߲߬ ߊ߬ ߞߊ߬ ߜߏ߬ߙߏ߲߬ߜߊߙߊ߲ ߡߍ߲ ߠߎ߬ ߞߍ߫ ߞߏߕߌ߯ ߝߟߐ ߝߍ߬. ߊ߬ ߣߴߊ߬ ߞߊ߫ ߗ߭ߏߛߍߝ ߛߑߕߊߟߌ߲ߣ ߡߊߘߌߦߊ߫ ߞߏ߫ ߛߊ߫ ߝߊ߬ߙߊ߲߬ߛߌ߫ ߘߌ߫ ߕߘߍ߬ ߡߊ߲߬ߕߏ߲߫ ߘߍ߬ߣߍ߲ ߟߊ߬ߞߊ߲߬ߘߊ߬ߟߌ ߟߊ߬ߟߌ߰ߟߌ ߘߐ߫ ߏ߬ ߛߊ߲߬ߣߊ߬ߞߊ߸ ߊ߬ ߣߌ߫ ߛߊ߫ ߝߊ߬ߙߊ߲߬ߛߌ߫ ߘߌ߫ ߡߊ߬ߞߍ߬ ߦߙߐ ߘߏ߫ ߛߐ߬ߘߐ߲߬ ߊߟߏߡߊ߲ߘߎ߯ ߕߌ߲߬ߞߎߘߎ߲ ߘߏ߫ ߘߐ߫. ߊ߬ ߗߌߙߏ߲ߣߍ߲ ߁߉߄߅ ߥߛߊ߬ߘߋ߲߬ ߛߎߥߊ߲ߘߟߌ ߘߐ߫߸ ߊ߬ ߞߍ߫ ߘߊ߫ ߞߎ߲ߒߖߘߍߡߟߊ ߞߐߘߏ߲ߓߊ߯ ߞߎ߲ߕߌ߮ ߘߌ߫߸ ߊ߬ ߝߐ߫ ߘߴߊ߬ ߡߊ߬ ߁߉߄߆ ߟߊ߫ ߞߏ߫ ߣߍ߰ ߝߌߙߌ߲ߝߌߙߌ߲. ߊ߬ ߛߎߘߊ߲߫ ߘߊ߫ ߞߏߕߌ߯ ߝߟߐ ߘߌ߫ ߕߎ߲߯ ߁߉߅߁ ߣߌ߫ ߁߉߅߅ ߕߍߟߊ ߘߐ߫߸ ߏ߬ ߡߍ߲ ߦߴߊ߬ ߟߊ߫ ߓߙߐߕߐߟߌ ߕߎ߬ߡߊ߬ߘߊ ߘߌ߫߸ ߞߵߊ߬ ߛߊߓߎ ߞߍ߫ ߖߊ߲߬ߞߊߙߏ ߘߌ߫, ߊ߬ ߕߏ߫ ߘߊ߫ ߞߎߡߊߓߏ߲ ߛߌ߲߬ߝߏ߲ ߘߌ߫ ߥߊ߯ߕߌ ߏ߬ ߟߊ߫ ߝߏ߫ ߞߊ߬ ߥߴߊ߬ ߛߌ߰ ߁߉߆߄ ߠߊ߫߸ ߊ߬ ߛߎߘߊ߲߫ ߝߟߐ ߞߍ߫ ߘߊ߫ ߞߎߡߊߓߏ߲ ߞߎ߲߬ߠߊ߬ ߁߉߀߀ ߟߋ߬ ߟߊ߫.
ߡߊ߲߬ߛߊ߬ ߡߛߏ ߋߟߌߖ߭ߊߓߍߕ ߂߲ ߞߵߊ߬ ߞߍ߫ ߜߍ߬ߟߍ߲߬ߡߊ߬ߘߏ߲ ߛߏ߬ߟߊ߬ ߞߎ߲ߕߌ߮ ߘߌ߫ ߁߉߅߃ ߟߊ߫. ߊ߬ ߛߊ߬ߣߍ߲߸ ߊ߬ ߘߌ߬ߢߍ߬ ߘߴߊ߬ ߡߊ߬ ߞߵߊ߬ ߟߊ߫ ߓߊߘߍ ߞߍ߫ ߝߊ߬ߛߏ߬ߟߊ߬ߞߊ ߘߌ߫߸ ߦߏ߫ ߝߊ߬ߓߊ ߗ߭ߊ߲ ߔߏߟ ߂߲ ߕߊ ߛߎ߮ ߂߀߀߅ ߟߊ߫߸ ߏ߬ ߡߍ߲ ߛߋ߲߭ߝߍ߬߸ ߡߍ߲ ߘߐ߫ ߣߴߊ߬ ߊ߬ߟߋ ߟߋ߬ ߦߋ߫ ߤߊ߲߯ ߓߌ߬߸ ߘߎߢߊ߫ ߞߊ߬ߝߏ ߟߎ߬ ߡߐ߰ ߡߊߟߐ߲ߣߍ߲ ߠߎ߬ ߘߟߊߘߍ߰ߟߌ ߓߍ߯ ߘߐ߫ ߓߟߋ߬ߓߟߋ ߘߌ߫ ߘߎߢߊ߫ ߞߣߐ߫.
ߘߋ߲ߓߦߊ ߣߌ߫ ߘߋߣߍ߲ߦߊ
thumb|[[ߓߑߟߍ߲ߤߍ߲ߡ ߞߎߓߋ߸ ߛߟߊߕߌ߮ ߥߌ߲߲ߑߕߐ߲߫ ߗߐߗߌߟ ߛߐ߬ߘߐ߲߬ ߘߊ߫ ߦߋ߲߬ ߡߍ߲ ߘߐ߫.]] ߥߌ߲ߛߑߕߐ߲ ߗߐߗߌߟ ߝߊ߬ ߟߐߙߘ ߙߊ߲ߘߐߟ ߤߊ߲ߙߌ ߛߑߔߍ߲ߛߊ ߗߐߗߌߟ ߖߌ߬ߦߊ߬ߓߍ ߝߌ߲߭ ߣߌ߫ ߜߍ.
ߡߏߦߟߌ
thumb|ߥߌ߲ߛߑߕߐ߲߫ ߗߐߗߌߟ ߣߊ߫ [[ߟߋߘߌ ߙߊ߲ߘߐߟߝ ߛߑߔߍ߲ߛߊ ߗߐߗߌߟ]] ߥߌ߲ߛߑߕߐ߲ ߟߌߏߣߊߙߘ ߛߑߔߍ߲ߛߊ ߗߐߗߌߟ ߛߐ߬ߘߐ߲߬ ߘߴߊ߬ ߣߊ߫ ߘߓߍ (ߞߣߐ) ߞߊߙߏ߫ ߥߐߙߐ߲ߥߌ߬ߟߊ߫ ߣߌ߫ ߕߟߊ߫ ߟߋ߬ ߡߊ߬߸ ߣߍߣߍߓߊ ߂߉ ߣߴߊ߬ ߃߀ ߛߎ ߘߐ߫ ߁߈߇߄ ߠߊ߫߸ ߁ ߙߋ߲ ߃߀ ߟߊ߫. ߏ߬ ߘߐ߫ ߊ߬ ߦߋ߫ ߞߊߙߏ߫ ߥߐߙߐ߲ߥߌ߬ߟߊ߫ ߡߊ߫ ߘߋ߲ ߠߋ߬ ߘߌ߫߸ ߡߍ߲ ߣߊ߫ ߞߵߊ߬ ߓߌ߬ߟߊ߬ ߘߎߢߊ߫ ߘߐ߫ ߓߑߟߍ߲ߤߍ߲ߡ ߞߎߓߋ ߝߊߘߌߦߊߓߐ߫ ߡߝߊߟߋ߲ߓߏ߲ ߠߊ߫߸ ߊ߬ ߣߴߊ߬ ߝߘߎߡߊ ߟߊ߫ ߝߘߎߛߘߌ ߞߍ߫ ߘߴߊ߬ߟߋ߬ ߓߏ߲߫ ߞߋߟߋ߲ ߠߋ߬ ߟߊ߫߸ ߏ߬ ߟߋ ߞߵߊ߬ ߟߐ߬ ߞߎߡߊߡߊߛߊ߲߬ߘߊ ߣߌ߲߬ ߟߊ߫ ߟߊ߫: ''ߞߏ߫ ߒ ߞߊ߬ ߣߊ߫ ߢߣߊߡߦߊ ߡߙߌߘߐ߫ ߢߊ߬ߕߣߐ߬ߡߊ߬ ߓߊ ߝߌ߬ߟߊ ߟߎ߬ ߕߊ߬ ߓߑߟߍ߲ߤߍ߲ߡ ߠߋ߬: ߒ ߡߏߦߌ߫ ߘߊ߫ ߦߋ߲߬ ߠߋ߬߸ ߊ߬ ߣߌ߫ ߞߊ߬ ߒ ߠߊ߫ ߝߘߎ ߛߘߌ߬ ߦߋ߲߬ ߠߋ. ߒ ߘߏ߲߬ ߕߍ߫ ߣߊ߬ ߣߡߌߛߊ߫ ߟߴߏ߬ ߝߌ߬ߟߊ ߛߌ߫ ߘߐ߫.'' ߙߊ߲ߘߐߟߝ ߣߌ߫ ߖߋߣߌ ߟߎ߫ ߞߊ߬ ߘߋ߲߫ ߜߘߍ߫ ߛߐ߬ߘߐ߲߬ ߁߈߈߀ ߠߊ߫߸ ߞߏ߫ ߖߐ߲߭ߣ ߛߕߑߙߍ߲ߖ߸ ߘߋ߲ߡߛߏ ߞߑߟߊߙߌߛߊ߫ ߝߘߎ߫ ߘߊ߫ ߊ߲ߕߏߣߌ ߌߘߍ߲߬ ߡߊ߬. ߥߎ߬ߣߎ߲߬ߥߎ߬ߣߎ߲߬ߞߊ߲ ߘߏ߫ ߖߍ߲ߛߍ߲ߣߍ߲ ߞߐ ߊ߬ ߡߊ߬ߗߍ ߞߊߘߍߕ ߛߐ߬ߘߐ߲߬ ߕߎߡߊ ߟߊ߫ ߞߊ߬ ߓߍ߲߬ ߊ߬ ߝߊ߬ ߞߏ ߡߊ߬߸ ߊ߬ ߡߏߦߌߓߊ߮ ߟߎ߬ ߕߍߝߘߊ߫ ߘߊ߫ ߘߋ߲ ߛߐ߬ߘߐ߲߬ ߕߎߡߊ ߏ߬ ߟߊ߫. ߊ߬ ߣߊ߫ ߕߘߍ߬ ߦߋ߫ ߡߐ߰ߜߊ߲߰ߛߊ߲߬ߧߊ ߟߋ߬ ߘߊߞߘߐ߫ ߥߊ߯ߕߌ ߏ߬ ߟߊ߫߸ ߒ߬ ߧߋ߫ ߞߎߛߎ߲߫ ߠߴߊ߬ ߘߋ߲߫ ߝߌߟߊߣߊ߲ ߏ߬ ߟߊ߫ ߞߏ߫ ߘߐ߫߸ ߞߵߊ߬ ߝߐ߫ ߞߏ߫ ߖߐ߲߭ߣ ߛߕߑߙߍ߲ߖ ߖߏߛߋߟߊߌ߲ߣ ߘߋ߲ ߠߋ߬ ߘߌ߫߸ ߙߏߘߍ߲߫ ߘߍ߬ߘߊ߬ ߅߲ ߠߊ߫.
ߘߋߣߍ߲ߦߊ ߞߊ߬ ߥߴߊ߬ ߛߌ߰ ߛߊ߲߬ ߇߲ ߠߊ߫
ߥߌ߲ߛߑߕߐ߲ ߗߐߗߌߟ ߣߊ߫߸ ߟߋߘߌ ߙߊ߲ߘߐߟߝ ߗߐߗߌߟ.
ߓߊߏ߬ ߊ߬ ߕߘߍ߬ ߦߋ߫ ߟߊ߲߬ߔߊ߰ߛߌ߬ ߘߋ߲ߓߦߊ ߟߋ߬ ߞߣߐ߫ ߥߊ߯ߕߌ ߏ߬ ߟߊ߫߸ ߥߌ߲ߛߑߕߐ߲ ߞߊ߬ߙߌ߬ߝߊ߬ ߘߊ߫ ߘߋ߲ߠߊߡߐߟߊ ߟߋ߬ ߟߊ߫߸ ߋߟߌߖ߭ߊߓߍߕ ߊ߲ߣ ߌߝ߭ߊߙߍߛߕ߸ ߡߍ߲ ߘߐ߫ ߣߴߊ߬ ߡߊ߬ߞߍ ߝߣߊ߫ ߕߘߍ߬ ߦߴߏ߬ ߟߋ߫ ߓߟߏ߫ ߕߎ߲߯. ߊ߬ ߡߏߦߌߓߊ߮ ߟߎ߬ ߕߘߍ߬ ߊ߬ ߦߋ߫ ߟߊ߫ ߕߎ߬ߡߊ߬ ߣߌ߫ ߕߎ߬ߡߊ ߟߋ߬߸ ߏ߬ ߟߎ߫ ߕߘߍ߬ ߦߋ߫ ߊ߬ ߡߙߊ߬ ߟߊ߫ ߥߎߟߊߖߊ߲ ߠߋ߬ ߟߊ߫. ߊ߬ ߝߊ߬ ߘߐ߱ߘߏ߲߬ߣߍ߲߫ ߕߘߍ߬ ߦߴߊ߬ ߟߊ߫ ߓߘߍ߬ߓߘߍ߬ߟߌ߬ ߓߊ߯ߙߊ ߟߋ߬ ߟߊ߫߸ ߊ߬ ߣߊ߫ ߝߣߊ߫ ߕߊ ߦߋ߫ ߘߎߢߊߘߋ߲ߦߊ ߘߌ߫߸ ߏ߬ ߟߋ ߞߊ߬ ߥߌ߲ߛߑߕߐ߲ ߘߋߣߍ߲ߕߐ ߝߊ߲߬ߞߊߘߏ߲߬ ߖߏߣߊ߫. ߊ߬ ߣߴߊ߬ ߡߏߦߌߓߊ߮ ߟߎ߬ ߟߊ߫ ߢߐ߲߯ߠߊߛߐߘߐ߲ ߡߊߓߍ߲߭ ߏ߬ ߞߵߊ߬ ߟߵߊ߬ ߡߊߘߏ߲߬ ߠߴߊ߬ ߟߊߡߌ߲߬ߓߊ߮ ߟߊ߫ ߓߘߍߞߍ߭߸ ߊ߬ ߕߘߍ߬ ߦߴߏ߬ ߞߟߌ߫ ߟߊ߫ ߞߏ߫ (ߥߎߡߍߣߌ߫)߸ ߊ߬ ߞߵߏ߬ ߟߊߘߊ߬ߙߏ߬ ߝߏ߫ ߞߊ߬ ߥߴߊ߬ ߛߌ߰ ߏ߬ ߟߊ߫ ߛߊ߬ߦߊ ߟߊ߫߸ ߊ߬ ߞߊ߬ ߦߙߐ ߘߏ߫ ߟߊߘߊ߲߫ ߏ߬ ߢߍ߫ ߊ߬ ߟߊ߫ ߛߓߍߘߊ ߘߐ߫. ߊ߬ ߞߵߊ߬ ߟߊ߫ ߘߋ߲ߣߍ߲ߦߊ ߛߊ߲߬ ߝߌ߬ߟߊ߬ ߝߟߐ ߞߍ߫ ߘߋ߲ߓߦߊ ߟߊ߫ ߖߌ߲߬ߓߏ߲ ߠߋ߬ ߟߊ߫ ߡߊߙߟߑߓߏߙߎߜ߭. ߊ߬ ߝߊ߬ ߥߊ߫ ߘߵߊ߬ ߓߋ߲ߓߊ߫ ߝߍ߬ ߘߎߓߑߟߍ߲߫ ߁߈߇߇ ߟߊ߫߸ ߏ߬ ߕߐ߯ߦߊ߫ ߘߊ߫ ߦߋ߲߬ ߞߵߊ߬ ߞߍ߫ ߌߙߑߟߊ߲ߘ ߡߊ߲߬ߛߊ߬ ߛߙߍߞߍ ߘߌ߫߸ ߥߌ߲ߛߑߕߐ߲ ߥߊߘߴߊ߬ ߝߊ߬ ߝߍ߬ ߕߊ߯ߡߊ ߏ߬ ߘߐ߫߸ ߊ߬ ߞߊ߬ ߛߊ߲߭ ߛߊ߬ߓߊ߫ ߖߊ߬ߕߋ߬ ߞߍ߫ ߦߋ߲߬ ߦߊ߬ߣߴߊ߬ ߡߏߦߌߓߊ߮ ߟߎ߬ ߞߍߕߐ߫ ߊ߬ߟߎ߬ ߞߐߛߊ߬ߦߌ߲߬ ߠߊ߫ ߟߐ߲ߘߐ߲߬߸ ߘߋ߲ߓߦߊ ߟߎ߬ ߟߊ߫ ߟߎ ߡߊ߬ ߛߍ߲ߕ ߖߋ߬ߡߛ ߔߑߟߋߛ߸ ߕߙߊߓߊ ߟߊ߫ ߁߈߈߀ ߠߊ߫. ߏ߬ ߞߍ ߊ߬ ߞߊ߬ ߞߊ߬ߙߊ߲ ߘߊߡߌ߬ߣߊ߬߸ ߓߵߊ߬ ߡߊ߫ ߘߏ߲߬ ߞߊ߬ߙߊ߲߬ߕߊ ߟߴߊ߬ ߛߊ߲߬ ߇ ߢߍ߫߸ ߞߏ߬ߣߴߊ߬ ߕߘߍ߬ ߦߋ߫ ߥߟߊ߬ߘߊ ߕߊ߬ ߟߴߊ߬ ߟߊߡߌ߲߬ߓߊ߮ ߟߋ߬ ߛߘߊ߫ ߘߐ߫.
ߞߊ߬ߙߊ߲߬ߕߊ ߟߊ߬ߘߏ߲ ߊ߬ ߛߊ߲߬ ߇ ߣߌ߫ ߁߈ ߕߍ߫
thumb|ߥߌ߲ߛߑߕߐ߲ ߗߐߗߌߟ߸ ߊ߬ ߛߊ߲߬ ߇ ߡߊ߬߸ ߁߈߈߁ ߠߊ߫.ߛߊ߲߬ ߇ ߡߊ߬߸ ߁߈߈߁ ߠߊ߫.
ߋߙߐߔߎ߬ ߖߡߊ߬ߣߊ ߟߎ߬ ߞߊ߬ ߓߍ߲߬ ߝߊ߲߬ߝߘߊ ߡߊ߬
ߋߙߐߔߎ߬ ߖߡߊߣߊ ߟߎ߬ ߓߍ߯ ߛߙߍߘߍ ߟߋ߬ ߣߌ߲߬، ߞߊ߬ ߓߍ߲߬ ߘߎ߰ߡߊ߬ߛߓߍ ߕߌ߲߬ߞߎߘߎ߲ ߡߊ߬. ߋߙߐߔߎ߬ ߘߎ߰ߡߊ߬ߛߓߍ ߝߊ߲߬ߝߘߊ ߟߋ߬ ߞߎߘߍ߫ ߝߘߎ߬ߓߍ߲ ߁߀،߂߈߈،߃߀߅ ߟߋ߬ ߘߌ߫.
ߟߊ߬ߞߙߐ߬ߛߌ߬ߕߊ : ߖߡߊ߬ߣߊ ߘߏ߫ ߟߎ߬ ߦߋ߫ ߕߊ߬ߡߌ߲߬ ߠߊ߫ ߋߙߐߔߎ߬ ߜߙߋ ߞߊ߲߬ ߠߋ߬، ߏ߬ ߞߘߐ ߟߋ߬ ߞߏ߫ ߊ߬ ߞߎߘߎ߲߫ ߘߏ߫ ߟߵߋߙߐߔߎ߬ ߜߙߋ ߘߐ߫ ߊ߬ ߓߍ߯ ߕߴߊ߬ ߘߐ߫، ߏ߬ ߖߡߊ߬ߣߊ ߟߎ߬ ߛߙߍߘߍߦߊߣߌ߲߫ ߠߋ߬ ߞߊ߬ ߓߍ߲߬ ߊ߬ߟߎ߬ ߞߎߘߎ߲߫ ߡߍ߲ ߧߴߋߙߐߔߎ߬ ߘߐ߫ ߘߐߙߐ߲߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߋߙߐߔߎ߬ ߘߏ߲߬ߘߊ ߦߌߟߡߊ:ߋߙߐߔߎ߬ ߦߌߟߡߊ:ߋߙߊߛߌ߫
ߝߙߌ߬ߞߌ߬ߦߊ߬ߜߋ
ߝߙߌ߬ߞߌ߬ߦߊ߬ߜߋ߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߛߏ ߘߏ߫ ߟߋ߬ ߘߌ߫߸ߞߌ߲ߘߌߦߊ߫ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߰ߘߊ ߞߣߐ߫ ߸ߖߌ߬ߣߍ߫ ߕߟߋ߬ߓߋ ߝߊ߲߭ ߝߍ߬.
ߛߌ߰ߓߊ߮
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߘߏ߲߬ߘߊ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߡߊߡߊߘߌ߫ ߕߙߊߥߟߋ߫
ߡߊߡߊߘߌ߫ ߕߙߊߥߟߋ߫ ߘߐ߬ߝߐ. ߡߊߡߊߘߌ߫ ߕߙߊߥߟߋ߫ ߦߋ߫ ߓߐߟߊ߫ ߕߌߢߍ߬ߓߊߞߘߐ߫ ߟߋ߬، ߊ߬ ߡߏߦߌ߫ ߘߊ߫ ߂߀߀߀ ߞߊߙߏ߫ ߅߲ ߕߟߋ߬ ߅ ߟߋ߬ ߟߊ߫، ߁߀߲ ߙߋ߲ ߕߎ߬ߡߊ ߕߌߢߍ߬ߓߊߞߘߐ߫، ߊ߬ ߝߊ߬ ߟߋ߬ ߡߏߙߌߓߊ߫ ߕߙߊߥߟߋ߫ ߘߌ߫، ߊ߬ ߣߊ ߦߋ߫ ߝߊ߲ߕߊ ߕߙߊߥߟߋ߫ ߘߌ߫، ߂߀߀߅ ߟߊ߫ ߡߊߡߊߘߌ߫ ߣߴߊ߬ ߡߏߦߌߓߊ߯ ߟߎ߫ ߦߟߍ߬ߡߊ߲߬ ߘߊ߫ ߛߌ߯ߙߌ߲߫ ߛߏ ߞߣߐ߫، ߊ߬ ߘߏ߲߬ ߘߊ߫ ߥߊߟߌߞߊ߲ ߞߊ߬ߙߊ߲߬ߕߊ߬ߟߊ ߂߀߀߆ ߟߊ߫، ߞߊ߬ ߒߞߏ ߞߊ߬ߙߊ߲߬ ߘߊߡߌ߬ߣߵߊ߬ ߓߊߘߋ߲ߡߊ ߞߘߐ߬ߞߍ ߝߍ߬ ߂߀߁߆ ߟߊ߫߸ ߡߊߡߊߘߌ߫ ߟߊ߫ ߒߞߏ ߟߊߘߌߦߊߢߍ ߣߴߊ߬ ߟߊ߫ ߕߌߡߌ߲ߠߊ߲ߘߌߦߊ߫ ߟߋ߬ ߞߏߛߐ߲߬ ߊ߬ ߛߋ߫ ߘߊ߫ ߘߏߣߍ߲߫ ߟߐ߲߫ ߠߊ߫ ߒߞߏ ߘߐ߫،ߓߊߏ߬ ߊ߬ ߕߏߘߊ߫ ߜߋ߲߬ ߠߋ߬ ߘߐ߫ ߏ߬ ߓߍ߲߬ ߘߴߊ߬ ߞߊ߬ߙߊ߲߬ߡߐ߰ߞߍ ߥߊ߫ ߡߊ߬ ߕߎ߲ߞߊ߲ߠߊ ߣߊߟߌ߬ߡߎ߲߫ ߊ߬ ߞߘߐ߬ߞߍ߫ ߘߌ߫߸ߊ߬ ߘߏ߲߬ ߡߊ߫ ߞߊ߬ߙߊ߲߬ߡߐ߰ߦߊ ߡߌ߬ߣߊ߬ ߡߐ߰ ߜߘߍ߫ ߡߊ߬ ߡߎ߬ߕߎ߲߬. ߖߐ ߦߋ߫ ߒߞߏ ߞߊ߬ߣߌ߲߬ߓߊ߮ ߟߎ߫ ߣߌ߫ ߕߌߡߌ߲ߠߊ߲ߘߌ ߟߎ߫ ߡߊ߬ ߦߙߐ߫ ߣߌ߲߬ ߘߐ߫.
{{Delete}
ߎߞߙߍߣߌ߲߫
ߎߞߙߍߣߌ߲߫ (ߎߞߙߍߣߌ߲ߞߊ: Україна߸ ߙߏߡߊ߲ߦߊߣߍ߲: ߎߞߙߍߣߊ߫, ߝߐߞߊ߲ [ʊkrɐˈjinɐ] ߝߊߟߊ߲ߞߏ ߛߌ߲ߞߐ߲) ߦߴߋߙߐߔߎ߬ ߕߟߋ߬ߓߐ ߞߊ߬ߝߏ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߴߋߙߐߔߎ߬ ߞߊ߬ߝߏ ߓߍ߯ ߘߐ߫ ߓߟߋ߬ߓߟߋ ߘߴߊ߬ ߝߊ߲߬ߝߘߊ߬ߧߊ ߘߐ߫ ߙߎ߬ߛߌ߫ ߞߐߝߍ߬߸ ߘߊ߲߭ ߦߴߊ߬ ߣߴߏ߬ ߡߍ߲ ߕߍ߫ ߕߟߋ߬ߓߐ ߣߌ߫ ߞߐ߬ߘߎ߯-ߕߟߋ߬ߓߐ ߘߐ߫. ߓߐߕߏ߲ ߦߋ߫ ߎߞߙߍߣߌ߲߫ ߣߌ߫ ߓߋߟߊߙߎߛߌ߫ ߕߍ߫ ߞߐ߬ߘߎ߮ ߘߐ߫; ߔߏߟߐ߲ߢ (ߔߏߟߊ߲ߘ)߸ ߛߑߟߏߝ߭ߊߞߌ߫ ߕߍ߫߸ ߊ߬ ߣߌ߫ ߤߐ߲ߜ߭ߙߌ߫ ߟߎ߫ ߕߍ߫ ߕߟߋ߬ߓߋ ߘߐ߫; ߙߎߡߊߣߌ߲߫ ߣߌ߫ ߡߏߟߑߘߊߝ߭ߌ߫ ߟߎ߫ ߕߍ߫ ߥߙߏ߬ߘߎ߮ ߘߐ߫; ߊ߬ ߣߴߊ߬ ߘߊ߲߬ߓߐߣߍ߲߫ ߦߋ߫ ߞߐ߰ߖߌ߬ߘߊ ߦߙߐ߫ ߖߊ߲߫ ߠߊ߫ ߊߖ߭ߐߖ߭ ߞߐ߰ߖߌ ߣߌ߫ ߞߐ߰ߖߌ߬ ߝߌ߲ ߠߎ߬ ߟߊ߫. ߊ߬ ߘߐߝߎߟߋ߲ߣߍ߲߫ ߦߋ߫ ߞߎߘߍ߫ ߝߘߎ߬ߓߍ߲߫ ߆߀߃߆߂߈ ߠߋ߬ ߞߊ߲߫ (ߡߟߌ߫ ߂߃߈߀߆߂)߸ ߊ߬ ߛߌ߰ߓߊ߮ ߝߣߊ߫ ߦߋ߫ ߡߐ߱ ߞߋ߲߬ߥߟߎ߫ ߄߁.߂ ߟߋ߬ ߘߌ߫߸ ߊ߬ߟߋ ߟߋ߬ ߦߋ߫ ߞߊ߬ߝߏ߬ ߛߋߦߌ߲ߣߊ߲ ߘߌ߫ ߛߌ߰ߓߊ߮ ߟߊߛߌߦߊߦߊ ߘߐ߫ ߋߙߐߔߎ߬ ߘߎ߰ߞߟߏ ߞߊ߲߬. ߞߊ߬ߝߏ ߞߎߓߋߘߊ ߣߴߊ߬ ߘߎ߰ߓߊ ߦߋ߫ ߞߌߍߝ߭ ߟߋ߬ ߘߌ߫.
ߊ߬ ߟߊ߫ ߘߍ߲ߖߘߍߟߦߊ ߞߐ ߘߐ߫߸ ߎߞߙߍߣߌ߲߫ ߞߍ߫ ߘߊ߫ ߞߊ߬ߝߏ߫ ߕߘߍ߬ߒ߬ߘߐ߬ߓߊߟߌ ߘߌ߫; ߊ߬ ߞߊ߬ ߣߊ߲߫ߕߌ߰ ߞߏߟߊߘߍߢߐ߲߯ߦߊ߫ ߡߊߓߍ߲߬ߣߍ߲ ߠߋ߬ ߛߏ߯ߙߏ߫ ߊ߬ ߣߌ߫ ߙߎ߬ߛߌ߫ ߣߌ߫ (CEI) ߞߊ߬ߝߏ ߟߎ߬ ߕߍ߫߸ ߞߊ߬ ߞߏߟߊߘߍߢߐ߲߯ߦߊ ߟߊߘߏ߲߬ ߊ߬ ߣߌ߫ ߏߕߊ߲ (ߣߋߕߏ «NATO») ߕߍ߫ ߁߉߉߄ ߠߊ߫. ߂߀߁߃ ߟߊ߫߸ ߞߊ߲ߕߌ߯ ߝ߭ߌߞߑߕߐߙ ߟߊߣߎߞߏߝ߭ߗߌ߫ ߟߊ߫ ߞߎ߲߬ߠߊ߬ߛߌ߮ ߓߊ߲ ߞߐ ߘߴߊ߬ ߘߐߞߕߌ߫ ߟߊ߫ ߞߊ߬ ߎߞߙߍߣߌ߲߬-ߋߙߐߔߎ߬ ߘߍ߭ ߞߏߟߊߘߍߢߐ߲߯ߦߊ ߟߊߘߎ߲߫߸ ߊ߬ ߣߌ߫ ߞߊ߬ ߝߙߍ߬ ߢߌߣߌ߲߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߜߋ߲߬ߞߘߎ߬ߢߐ߲߰ߦߊ ߛߍ߲ ߟߊ߫ ߞߏ ߡߴߊ߬ ߣߌ߫ ߌ߬ߙߌ߬ߛߌ߫ ߕߍ߫߸ ߔߊߞߌߛߦߊ ߟߊ߲߬ߓߏ߲ ߣߌ߫ ߞߊߙߏ߫ ߦߙߌߞߊ ߡߊ߬ߛߐ߬ߛߐ߬ߟߌ ߟߎ߬ ߥߟߌ߬ ߘߊ߫ ߡߍ߲ ߡߊߟߐ߲߫ ߕߐ߮ ߞߍ߫ ߘߊ߫ ߋߙߏߡߊߌߘߊ߲߫ ߘߌ߫߸ ߏ߬ ߡߍ߲ ߥߊ߫ ߘߊ߫ ߟߊߓߊ߲߫ ߟߊ߲߬ߔߊ߰ߛߌ߬ߦߊ ߡߎߙߎ߲ߕߌ ߡߊ߬ ߡߍ߲ ߞߊ߬ ߟߊߣߎߞߏߝ߭ߗߌ߫ ߟߊߥߟߏ߫ ߞߊ߬ ߞߎ߲߬ߠߊ߬ߛߌ߰ ߞߎ߬ߘߊ߬ ߜߘߍ߫ ߓߌ߬ߟߊ߫ ߛߋ߲߬ߠߊ߫. ߖߊ߲߬ߖߏ߲ ߏ߬ ߟߋ ߥߊ߫ ߘߊ߫ ߞߍ߫ ߞߙߌߡߋ߫ ߡߌ߬ߘߊ ߛߊߓߎ߫ ߘߌ߫ ߌ߬ߙߌ߬ߛߌ߫ ߓߟߏ߫ ߂߀߁߄ ߕߙߊߓߊ ߟߊ߫߸ ߊ߬ ߣߌ߫ ߞߍ߬ߟߍ ߘߊߡߌ߬ߣߊ ߘߐ߲ߓߊߛ ߞߣߐ߫ ߂߀߁߄ ߞߏ߲ߞߏߘߌ߬ߓߌ ߟߊ߫.ߓߌ߲ߠߊߥߎߟߋ߲ ߕߟߋ߬ ߁߭, ߂߀߁߆ ߟߊ߫߸ ߎߞߙߍߣߌ߲߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߘߎ߬ߛߐ߯ߛߐ߮ ߡߊߢߌߣߌ߲߫ ߝߊ߬ߟߋ߲߬ߢߐ߲߰ߘߐ ߕߌ߲߬ߞߎ߬ߘߎ߲߬ ߠߊߓߌ߬ߟߊ߬ߣߍ߲߫ ߘߐߘߎ߲߰ߧߊ߬ߣߍ߲ ߣߴߊ߬ ߘߝߊߣߍ߲ ߘߌ߫ ߋߙߐߔߎ߬ ߘߍ߭ ߝߍ߬.
ߎߞߙߍߣߌ߲߫ ߦߋ߫ ߖߡߊ߬ߣߊ ߟߋ߬ ߘߌ߫ ߡߍ߲ ߦߋ߫ ߛߓߊ߬ߕߌ ߘߊߞߘߐ߫ ߊ߬ ߣߴߊ߬ ߛߙߊߛߌ߰ߣߍ߲߫ ߦߋ߫ ߞߊ߬ߝߏ߬ ߇߄߲ ߠߋ߬ ߘߌ߫ ߡߐ߱ ߟߊ߫ ߛߓߊ߬ߕߌ ߡߊ߬ߛߙߋ ߘߐ߫. ߊ߬ߟߋ ߟߋ߬ ߦߴߋߙߐߔߎ߬ ߞߊ߬ߝߏ ߓߍ߯ ߘߐ߫ ߘߐ߰ߣߍ߲ (ߓߟߏߞߏߟߏ߲) ߘߌ߫߸ ߡߍ߲ ߕߙߐߣߍ߲߫ ߦߋ߫ ߘߐ߱ ߘߊ߲ߕߊ߫ ߡߊߦߟߍ߬ߣߍ߲߬ ߞߏ߬ߖߎ߮ ߣߌ߫ ߞߊ߲ߛߏ߲ߠߌ߲ ߠߎ߬ ߓߟߏ߫. ߏ߬ ߦߙߐ߫ ߞߋߟߋ߲ ߝߣߊ߫ ߘߐ߫߸ ߞߊ߬ ߓߍ߲߬ ߊ߬ ߟߊ߫ ߖߡߊ߬ߣߊ ߘߎ߰ߞߣߍ ߛߣߍ߬ߕߊ ߘߐߥߛߊ߬ ߞߏ߬ߖߎ߮ ߡߊ߬߸ ߎߞߙߍߣߌ߲߫ ߠߋ߬ ߦߋ߫ ߘߎߢߊ߫ ߛߎ߬ߡߊ߲߬ߞߌ߬ߛߍ߬ ߟߊ߬ߝߏ߬ߦߌ߬ߟߊ ߟߎ߬ ߘߐ߫ ߓߟߋ߬ߓߟߋ ߘߏ߫ ߘߌ߫. ߎߞߙߍߣߌ߲߫ ߠߋ߬ ߦߋ߫ ߞߊ߲ߓߍ߲߫ ߞߎ߲߬ߞߋߟߋ߲ ߘߌ߫ ߞߊ߲ߕߌ߯ ߝߊ߲ߞߊ ߡߙߊ߬ߞߊ߲ ߞߘߐ߫ ߊ߬ ߣߌ߫ ߞߊ߬ ߥߛߊ߬ߘߋ߲߫ ߝߊ߲ߞߊ ߣߌ߫ ߛߊ߬ߙߌ߬ߦߊ߬ ߝߊ߲ߞߊ ߣߌ߫ ߟߥߊ߬ߟߌ߬ߟߌ߫ ߝߊ߲ߞߊ ߟߎ߬ ߕߍߝߘߊ߫. ߞߊ߬ߝߏ ߣߌ߲߬ ߦߋ߫ ߡߊ߲߬ߕߏ߲߫ ߘߍ߬ߣߍ߲ ߛߌ߲߬ߝߏ߲ ߠߋ߬ ߘߌ߫߸ ߋߙߐߔߎ߬ ߟߊ߬ߟߌ߰ߟߌ߸ ߋߙߐߔߎ߬ ߟߊߞߊ߲ߘߊߟߌ ߣߌ߫ ߞߏߟߊߘߍߢߐ߲߯ߦߊ ߛߌ߲߬ߝߏ߲߬ߧߊ߬ߟߌ (OSCE), ߜ߭ߎߊߡ ߛߌ߲߬ߝߏ߲߬ߧߊ߬ߟߌ ߓߍ߯ߦߊ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߓߊ߬ߕߌ ߞߊ߲ߡߊ߬ (GUAM organisation) ߸ ߊ߬ ߣߌ߫ (ߕߙߌߊ߲ߜ߭ߟߌ߫ ߘߋ߬ ߟߎߓߑߟߍ߲߫ «Lublin Triangle»).
ߝߐߓߏߟߏ߲ߟߐ߲ߘߐߦߊ ߣߌ߫ ߛߓߍߛߋ߲
ߖߌ߰ߟߌ߬ ߓߐߣߍ߲ߢߐ߲߰ߡߊ ߟߎ߫ ߟߋ߬ ߦߋ߫ ߦߋ߲߬ ߞߊ߬ ߓߍ߲߬ ߎߞߙߍߣߌ߲߫ ߕߐ߯ߞߏ ߝߐߓߏߟߏ߲ߟߐ߲ߘߐߦߊ ߡߊ߬. ߝߐߓߏߟߏ߲ ߡߍ߲ ߡߊߟߐ߲ߣߍ߲߫ ߦߴߊ߬ ߓߍ߯ ߘߌ߫ ߛߌߟߊߝ߭ߌ ߞߘߐ߬ߡߊ߲ ߛߙߊߕߌ ߘߐ߫߸ ߏ߬ ߟߋ ߦߋ߫ ߓߐߕߏ߲ߘߎ߯ (borderland) ߘߌ߫.
ߞߊ߬ߞߘߐ ߘߐ߬ߝߐ
thumb|ߛߊߣߌ߲߫ ߗߞߊ (ߞߐߣߐ߲) ߘߏ߫߸ ߞߊ߬ ߝߘߊ߫ ߞߎߙߑߜ߭ߊߣߌ߫ ߡߊ߲߬ߛߟߊ߬ߞߊ (ߞߊ߬ߞߘߐ ߙߎ߬ߛߌ߫) ߟߎ߬ ߟߊ߫ (ߝߊ߯ߘߐߞߍ߫ ߆߲ ߠߊ߫ ߌ.ߡ ߢߍ߫)߸ ߎߞߙߍߣߌ߲߫ ߘߐ߬ߝߐ ߝߊ߬ߛߏ ߗߍߓߏ߲ ߞߐ߲߬ߜߍ߲.
ߣߋߊ߲ߘߍߙߌߕߊߟߌ ߟߎ߬ ߡߊߞߍߟߌ ߎߞߙߍߣߌ߲߫߸ ߏ߬ ߦߋ߫ ߛߋ߫ ߟߊ߫ ߟߊߞߙߐ߬ߛߌ߫ ߟߊ߫ ߣߘߐ߬ߟߐ߲ ߞߍߦߙߐ ߡߟߏߘߏߝ߭ߊ߫ ߟߋ߬ (ߛߊ߲߬ ߄߃߀߀߀ ߞߵߊ߬ ߛߌ߰ ߄߅߀߀߀ ߟߊ߫ ߌ.ߡ ߢߍ߫)߸ ߏ߬ ߡߍ߲ ߦߋ߫ ߡߊ߬ߞߍ߬ߦߙߐ߫ ߟߐ߬ߣߍ߲ ߠߎ߬ ߘߌ߫ ߡߊ߬ߡߎߕߌ (ߛߋ߲߬ߓߊ ߛߎ߯ߦߊ ߘߏ߫ ߟߋ߬ ߦߋ߫ «mammouth») ߞߟߏ ߟߊ߫. ߒ߬ ߧߴߊ߬ ߖߊ߬ߕߋ߬ ߟߊ߫ ߝߣߊ߫ ߞߏ߫ ߊ߬ߟߋ߬ ߘߎ߰ߞߟߏ ߟߋ߬ ߦߋ߫ ߞߣߍ߫ ߘߌ߫ ߡߐ߱ ߛߋ߫ ߘߊ߫ ߛߏ߭ ߞߟߏ߫ ߟߊ߫ ߦߙߐ ߡߍ߲ ߞߵߊ߬ ߟߊߘߏ߲߬ ߛߏ߫.
ߞߊ߬ߞߎߘߊ ߡߐ߱ ߟߎ߬ ߡߊߞߍߟߌ ߞߍ߫ ߘߊ߫ ߎߞߙߍߣߌ߲߫ ߣߴߊ߬ ߟߊߡߌߣߌ߲ ߠߎ߬ ߘߐ߫ ߛߊ߲߬ ߃߂ ߀߀߀ ߟߋ߬ ߟߊ߫ ߌ.ߡ ߢߍ߫߸ ߏ߬ ߘߊ߰ߟߎ ߕߊ߬ߣߍ߲߫ ߦߋ߫ ߝߟߐߡߐ߱ ߟߎ߬ ߟߊ߫ ߟߐ߲ߠߌߦߊ ߘߏ߫ ߟߋ߬ ߡߊ߬ ߋߙߐߔߎ߬ (culture gravettienne) ߘߎ߰ߞߟߏ ߞߊ߲߬߸ ߏ߬ ߡߍ߲ ߦߋ߫ ߟߊߞߐߟߐ߲߫ ߠߊ߫ ߞߙߌߡߋ߫ ߞߎ߬ߙߎ ߟߎ߬ ߞߊ߲߬. ߄߅߀߀ ߝߊ߲߭ ߠߋ߬ ߝߍ߬ ߛߊ߫ ߌ.ߡ ߢߍ߫߸ ߞߎߞߎߕߋߣߌ߫-ߕߙߌߔߌߟߌߦߊ߫ ߘߐ߬ߝߐ ߢߍߟߊ ߞߓߊߟߛߍ ߛߓߊ߬ߕߌ߫ ߘߊ߫ ߞߊ߬ߞߎߘߊ ߎߞߙߍߣߌ߲߫ ߕߌ߲߬ߞߎ߬ߘߎ߲߬ ߘߐߥߛߊ߬ߣߍ߲ ߘߐ߫߸ ߦߏ߫ ߕߙߌߔߟߌߦߊ߫ ߣߌ߫ ߘߑߣߌߍߔߙ-ߘߑߣߌߍߛߑߕߙ ߟߎ߫ ߕߌ߲߬ߞߎߘߎ߲ ߡߎ߰ߡߍ ߟߊߞߊ߬ߝߏ߬ߣߍ߲. ߣߍ߰ߝߌ߲ ߥߎ߬ߛߎ ߟߋ߬ ߘߐ߫ ߛߊ߫߸ ߛߌߡߋߙߌߞߊ ߟߎ߬ ߞߵߊ߬ߟߎ߫ ߡߊߞߍ߫ ߊ߬ߟߋ߬ ߘߎ߰ ߞߋߟߋ߲ ߞߊ߲߬߸ ߊ߬ ߣߌ߫ ߛߑߛߌߕߍߛ ߣߌ߫ ߛߊߙߑߡߊߕߍߛ ߟߎ߫. ߇߀߀ ߣߌ߫ ߂߀߀߈ ߟߎ߫ ߕߍ߯ߟߊ ߘߐ߫ ߌ.ߡ ߢߍ߫߸ ߊ߬ ߞߍ߫ ߘߊ߫ (scythe) ߛߑߛߌߕߌ߫ ߡߊ߲߬ߛߊ߬ߟߊ ߘߏ߫ ߘߌ߫.
ߞߵߊ߬ ߘߊߡߌ߬ߣߊ߫ ߝߊ߯ߘߐߞߍ߫ ߆߲ ߠߊ߫ ߌ.ߡ ߢߍ߫߸ ߜ߭ߙߍ߬ߞߌ߬ ߥߙߎߣߍ ߟߎ߬ ߣߌ߫ ߙߐ߬ߡߎ߲߬ߞߊ ߟߎ߬ ߣߌ߫ ߓߌߖ߭ߊ߲ߕߍ߲ ߕߊ ߟߎ߬ ߞߵߊ߬ߟߎ߫ ߡߊߞߍ߫ ߞߐ߰ߖߌ߬ ߝߌ߲ ߞߐ߬ߘߎ߮ ߝߍ߬ߟߊ ߟߎ߬ ߘߐ߫߸ ߦߏ߫ ߕߌߙߊ߫߸ ߏߓߌߦߊ߫߸ ߊ߬ ߣߌ߫ ߛ߭ߍߙߑߛߏߣߋߛߎ߫ ߟߎ߫. ߏ߬ ߟߎ߬ ߝߣߊ߫ ߛߓߊ߬ߕߌ߫ ߘߊ߫ ߦߋ߲߬ ߠߎ߬ ߘߐ߫ ߝߊ߯ߘߐߞߍ߫ ߆߲ ߠߊ߫ ߌ.ߡ ߞߐ߫. ߜ߭ߐߕߛ ߟߎ߫ ߕߏ߫ ߘߴߊ߬ߟߋ߬ ߕߌ߲߬ߞߎߘߎ߲ ߘߐ߫ ߦߋ߲߬߸ ߒ߬ߞߵߊ߬ߟߎ߫ ߓߋ߬ ߘߊ߫ ߤߎ߲ߕߛ ߟߎ߫ ߟߊ߫ ߡߌ߬ߘߊ߬ߟߌ ߝߍ߬ ߃߇߀ ߝߊ߲߭ߝߍ߬. ߝߊ߯ߘߐߞߍ߫ ߇߲ ߞߵߊ߬ ߕߍ߬ߘߍ߫ ߟߋ߬߸ ߘߎ߰ߞߟߏ ߡߍ߲ ߕߐ߯ ߦߋ߫ ߕߊ߲߬ ߞߏ߫ ߎߞߙߍߣߌ߲߫߸ ߏ߬ ߕߘߍ߬ ߓߎߟߑߜ߭ߊߙߌߓߊ߫ ߕߊ߲ߓߊ߲ ߠߋ߬ ߘߌ߫. ߝߊ߯ߘߐߞߍ ߦߋ߫ ߛߋ߫ ߟߊ߫ ߓߊ߲ ߡߊ߬ ߕߎ߬ߡߊ ߡߍ߲ ߠߊ߫߸ ߓߎߟߑߜ߭ߊߙߌ߫ ߛߌߦߊ ߝߊ߲߬ߓߊ ߝߎ߲ߘߌ߫ ߘߊ߫ ߞߊ߬ ߥߊ߫ ߞߎ߲߬ߕߋ߬ߟߋ߲߬ ߞߎߘߊ߫ ߘߐ߫߸ ߏ߬ ߞߍ ߞߊߖ߭ߊߙ ߟߎ߫ ߝߣߊ߫ ߞߵߊ߬ߟߋ߬ ߘߎ߰ߞߟߏ߬ ߞߋߟߋ߲ ߝߊ߲߬ߓߊ ߡߌ߬ߘߊ߬.
ߞߌߍߝ߭ ߛߊߣߌ߲ ߥߎ߬ߛߎ
thumb|[[ߡߊ߲߬ߛߊ߬ߛߋ߲߫ ߝߑߟߊߘߡߌߙ ߡߊߛߎ (ߟߊߕߎ߬ߓߌ) ߡߍ߲ ߞߍ߫ ߘߊ߫ ߉߈߈ ߠߊ߫߸ ߏ߬ ߟߋ ߞߍ߫ ߘߊ߫ ߌߛߟߊߞߦߊ ߟߊߘߏ߲߭ ߘߌ߫ ߞߌߍߝ߭ ߙߎ߬ߛߌ߫ ߘߐ߫.]]
ߞߌߍߝ߭ߊ߲߫ ߙߐߛ ߜߘߌ ߛߌ߰ ߘߊ߫ ߔߏߟߊ߲ߛ ߕߟߋ߬ߓߐ ߘߎ߰ߞߟߏ ߟߋ߬ ߞߊ߲߬߸ ߡߍ߲ ߠߎ߬ ߛߌ߰ߣߍ߲߫ ߕߘߍ߬ ߦߋ߫ ߙߐߛ ߓߊ ߣߌ߫ ߙߏߛߝ߭ߊ߫ ߣߌ߫ ߘߑߣߌߍߔߙ ߟߎ߫ ߕߍ߯ߟߊ ߘߐ߫. ߙߎ߬ߛߌ߫ ߘߝߐ߬ߦߊ߬ߟߊ߫ ߓߏߙߌߛ ߙߌߓߊߞߐߝ߭ ߣߊ߬ ߘߊ߫ ߞߊ߲ߟߐ߲ߘߐߦߊ ߞߊ߬ߙߊ߲߬ߠߌ߲ ߘߏ߫ ߓߍ߲߬ߡߊ߬ߞߊ߲ ߘߌ߫ ߌ߬ߙߌ߬ߛߌ߫ ߞߌ߬ߓߊ߬ߙߏ߬ߛߓߍ ߘߐ߫ ߞߏ߫ ߔߏߟߊ߲ߛ ߘߍ߮ ߝߊ߬ߓߏ߲ ߡߍ߲ ߕߘߍ߬ ߦߋ߫ ߘߑߣߌߍߔߙ ߕߌ߲߬ߞߎߘߎ߲ ߕߍߡߟߊ ߘߐ߫߸ ߞߵߏ߬ ߟߎ߫ ߟߋ߬ ߟߊ߫ ߞߊ߬ߓߌߟߊ ߕߐ߯ ߕߘߍ߬ ߦߋ߫ ߞߏ߫ ߙߐߛ߸ ߞߴߏ߬ ߟߎ߫ ߟߋ߬ ߘߏ߲߬ ߘߊ߫ ߘߍ߭ ߘߐ߫߸ ߣߴߊ߬ߟߎ߫ ߡߊߟߐ߲ߣߍ߲ߓߊ߫ ߕߎ߲߬ ߕߍ߫ ߞߊ߬ߦߌ߯ ߝߊ߯ߘߐߞߍ߫ ߆߲ ߠߊ߫ ߛߑߟߊߝ߭ߌ ߕߟߋ ߕߎ߬ߡߊ ߟߊ߫.
ߛߐ߬ߛߐ߬ߟߌ ߦߋ߫ ߞߌߍߝ߭ ߡߊ߲߬ߛߊ߬ߓߏ߲ ߞߣߐߡߐ߮ ߟߎ߬ ߟߊ߫ ߞߏ ߘߐ߫ ߤߊ߲߯ ߓߌ߬߸ ߦߌߟߡߊ߫ ߛߓߊ߬ ߟߎ߫ ߓߍ߯ ߦߋ߫ ߦߋ߲߬ ߞߊ߬ ߝߘߊ߫ ߘߝߐ߬ߛߓߍ߬ߟߊ ߟߎ߫ ߟߊ߫ ߘߟߊߡߌߘߊߟߌ ߟߎ߬ ߟߊ߫. ߊ߬ ߝߊ߲߬ߓߊ ߘߐ߫߸ ߒ߬ ߧߴߊ߬ ߖߌ߰ ߟߊ߫ ߞߏ߫ ߞߌߍߝ߭ߊ߲߫ ߙߐߛ ߕߘߍ߬ ߦߋ߫ ߞߊ߬ߞߎߘߊ ߎߞߙߍߣߌ߲߫ ߕߊ߲ߓߊ߲ ߣߴߊ߬ ߕߟߋ߬ߓߋ ߣߴߊ߬ ߞߐ߬ߘߎ߰ߝߊ߲ ߘߌ߲߬ߞߌߙߊ ߟߋ߬ ߘߐ߫߸ ߊ߬ ߣߌ߫ ߓߌߋߟߏߙߎߛߌ߸ ߔߏߟߐ߲ߢ ߕߟߋ߬ߓߐ ߞߐߞߘߐߟߊ߸ ߊ߬ ߣߌ߫ ߓߌ߲߭ ߙߎ߬ߛߌ߫ ߕߟߋ߬ߓߋ ߝߣߊ߫. ߘߝߐ߬ߛߓߍ ߝߟߐߡߊ ߕߊ߫ ߝߐߟߌ߫ ߘߐ߫߸ ߞߏ߫ ߙߐߛ ߡߐ߰ߘߐ߬ߜߍ ߟߎ߬ ߕߘߍ߬ ߦߋ߫ ߝ߭ߊߙߜ߭ߍߛ ߟߎ߫ ߟߋ߬ ߘߌ߫ ߞߊ߬ ߓߐ߫ ߛߑߞߊ߲ߘߌߣߊߝ߭ߌ߫.
ߝߊ߯ߘߐߞߍ߫ ߁߀߲ ߣߌ߫ ߁߁߲ ߞߎ߲߬ߕߊ߮ ߞߘߐ߫߸ ߊ߬ ߞߍ߫ ߘߊ߫ ߋߙߐߔߎ߬ ߞߊ߬ߝߏ ߟߎ߬ ߘߐ߫ ߓߟߋ߬ߓߟߋ ߣߴߊ߬ ߓߍ߯ ߘߐ߫ ߝߊ߲߬ߞߊ߬ߡߊ ߘߌ߫. ߊ߬ ߞߊ߬ ߎߞߙߍߣߌ߲߫ ߣߌ߫ ߙߎ߬ߛߌ߫ ߟߎ߫ ߝߊ߬ߛߏ߬ߦߊ ߡߊ߬ߟߐ߲߬ߠߌ߲ ߠߊߝߟߌ߬. ߏ߬ ߞߍ ߞߌߍߝ߭ ߡߍ߲ ߦߋ߫ ߞߊ߬ߞߎߘߊ ߎߞߙߍߣߌ߲߫ ߞߎߓߋߘߊ ߣߴߊ߬ ߛߏ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߏ߬ ߣߊ߬ ߘߊ߫ ߞߍ߫ ߙߎߛ ߛߏ ߓߍ߯ ߘߐ߫ ߡߐ߬ߟߐ߲߬ߡߊ ߘߌ߫. ߝߊ߯ߘߐߞߍ߫ ߁߂߲ ߣߌ߫ ߁߃߲ ߠߎ߬ ߟߊ߫߸ ߦߎ߬ߙߌ߫ ߟߋ߬ ߟߐ߲ߜ߭ ߊߙߑߡߋ߫ ߟߊ߫ ߛߋߞߏߦߊ ߛߘߊ߫ ߘߐ߫߸ ߛߏ߫ ߥߙߍߓߊ ߟߎ߬ ߟߐ߬ ߘߊ߫ ߖ߭ߊߟߋߦߑߛߌ߫ ߕߌ߲߬ߞߎߘߎ߲ ߘߐ߫ ߡߍ߲ ߠߎ߬ ߕߐ߮ ߡߎߣߎ߲ߣߍ߲߫ ߦߋ߫ ߞߏߛߓߍ߫ ߦߏ߫ ߞߌߍߝ߭ߊ߲߫ ߙߐߛ ߟߋ߬ ߦߋ߫߸ ߦߏ߫ ߝ߭ߌߟߊߘߡߌߙ ߡߍ߲ ߦߋ߫ ߞߑߟߌߦߊߖ߭ߑߡߊ߫\ߝ߭ߑߟߊߘߡߌߙ ߘߋ߬ ߖ߭ߊߟߋߦߑߛߌ߫ (ߝ߭ߟߏߘߡߌߙ)߸ ߜ߭ߊߟߌߗ ߘߋ߬ ߡߍߙߑߦߊ߫ (ߤߊߟߌߗ)߸ ߔߙߋߛߑߟߊߝ߭ߌ߫ ߘߋ߬ ߖ߭ߊߟߋߦߑߛߌ߫ (ߔߙߋߦߊߛߑߟߊߝ߭ ߘߋ߬ ߙߎߕߍߣ)߸ ߔߙߋߛߑߟߊߝ߭ߌ߫ ߘߋ߬ ߍߙߑߖ߭ߦߊ߫. thumb|ߞߌߍߝ߭ߊ߲ ߙߐߛ ߁߀߅߄-߁߁߃߂ ߞߌߍߝ߭ߊ߲߫ ߙߐߛ ߘߐߥߛߊ߬ߟߌ ߓߍ߯ ߘߐ߫ ߖߊ߲߬ߝߊ߬ߣߍ߲߸ ߁߀߅߄-߁߁߃߂ ߝ߭ߊߙߜ߭ߍߛ ߏ߬ ߟߎ߬ ߣߊ߬ ߘߊ߫ ߓߊ߬ߛߊ߲߬ ߛߑߟߊߝ߭ߌ ߡߌ߬ߙߌ߲߬ߘߌ ߟߎ߬ ߢߣߊ߫ ߞߊ߬ ߓߊ߲߫ ߞߊ߬ ߞߍ߫ ߙߎߛ ߡߊ߲߬ߛߊ߬ߓߏ߲߫ ߝߟߐ ߘߌ߫߸ ߙߎߙߌߞ ߡߊ߲ߛߊߓߏ߲ ߞߊ߬ߣߌ߲߬. ߞߌߍߝ߭ߊ߲߫ ߙߐߛ ߛߏ߯ߙߏߣߍ߲߫ ߕߘߍ߬ ߦߋ߫ ߡߊ߲߬ߛߊ߬ ߓߏ߲ߞߣߐ߫ ߥߙߍߓߊߓߊ ߟߋ߬ ߘߌ߫ ߞߑߣߌߦߊߞ ߙߎߙߞߌߘ (ߡߊ߲߬ߛߊ߬ߘߋ߲ ߠߎ߬) ߕߘߍ߬ ߦߋ߫ ߡߍ߲ ߞߎ߲߬ߠߊߛߌ߰ ߟߊ߫߸ ߏ߬ ߟߎ߫ ߟߋ߬ ߕߘߍ߬ ߦߋ߫ ߛߍ߬ߘߏ߲ ߞߍ߫ ߟߊ߫ ߞߌߍߝ߭ ߝߍ߬.
ߞߌߍߝ߭ߊ߲߫ ߙߐߛ ߛߊߣߌ߲ ߥߎ߬ߛߎ ߘߊߡߌ߬ߣߊ߬ ߘߊ߫ ߝ߭ߌߟߊߘߡߌߙ ߓߏ߲߬ߓߊ ߟߊ߫ ߡߊ߬ߙߊ ߟߋ߬ ߡߊ߬ (߉߈߀-߁߀߁߅) ߟߊ߫߸ ߏ߬ ߟߋ ߞߊ߬ ߙߎߛ ߦߟߍ߬ߡߊ߲߫ ߞߵߊ߬ ߟߥߊ߫ ߓߌߖ߭ߊ߲ߕߍ߲߫ ߌߛߟߊߞߦߊ ߡߊ߬. ߊ߬ ߘߋ߲ߞߍ߫ ߟߊߙߏߛߑߟߊߝ߭ ߡߐ߰ߓߊ (le sage) ߟߊ߫ ߡߊ߬ߙߊ ߞߎ߲߬ߕߊ߮ ߟߋ߬ ߞߘߐ߫ (߁߀߁߉-߁߀߅߄) ߟߎ߫ ߕߍ߫߸ ߞߌߍߝ߭ ߙߎߛ ߛߋ߫ ߘߴߊ߬ ߟߐ߲ߠߌ߲ߦߊ ߛߓߊ߬ߕߌ ߣߴߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߎ߬ ߤߏߞߌ߭ ߘߐ߫. ߏ߬ ߞߍ ߞߊ߬ߝߏ ߛߍ߲ߞߍ߫ ߘߊ߫ ߞߵߊ߬ ߕߍߟߍ߲߫ ߞߊ߬ ߓߍ߲߬ ߕߌ߲߬ߞߎߘߎ߲ ߝߊ߲߬ߞߊ߬ߡߊ ߟߎ߬ ߟߊ߫ ߓߟߏߘߏ߲ߢߐ߲߯ߓߟߏ ߟߎ߬ ߡߊߞߊ߬ߝߏ߬ ߡߊ߬ ߞߎߘߊ߫ ߘߌ߫. ߖߡߊ߬ߣߊ ߘߟߊߘߍ߯ߟߌ߫ ߟߊߓߊ߲ ߡߍ߲ ߞߍ߫ ߘߊ߫ ߝ߭ߌߟߊߘߡߌߙ ߂߲ ߡߣߏߡߊߞ ߟߊ߫ ߡߊ߬ߙߊ ߘߐ߫ (߁߁߁߃-߁߁߂߅) ߠߴߊ߬ ߣߴߊ߬ ߘߋ߲ߞߍ߫ ߒߛߑߕߌߛߑߟߊߝ߭ (߁߁߂߅-߁߁߃߂) ߝߣߊ߫ ߕߊ߸ ߞߌߍߝ߭ߊ߲߫ ߙߐߛ ߟߊߘߏ߲߬ ߘߊ߫ ߡߊ߲߬ߛߊ߬ ߓߏ߲ߞߣߐ߫ ߝߘߊߣߍ߲ ߠߎ߬ ߟߊ߫ ߡߊ߬ߙߊ ߘߐ߫ ߒߛߑߕߌߛߑߟߊߝ߭ ߟߊ߫ ߛߊ߬ߦߊ ߞߐ ߘߐ߫.
ߘߊߣߌߟߏ ߙߏߡߊߣߏߝ߭ߌߗ (ߘߊߣߌߍߟ ߁߭ ߞߊ߬ ߓߐ߫ ߜ߭ߊߟߌߛ ߥߟߊ߫ ߘߊߣߌߟߏ߫ ߤߊߟߌߕߛߑߞߦߌ߫) ߡߍ߲ ߕߘߍ߬ ߦߋ߫ ߙߏߡߊ߲ ߒߛߑߕߌߛߑߟߊߝ߭ߌߗ ߘߋ߲ߞߍ߫ ߘߌ߫߸ ߏ߬ ߞߊ߬ ߙߎߛ ߥߙߏ߬ߘߎ߮-ߕߟߋ߬ߓߋ ߟߎ߬ ߓߍ߯ ߘߟߊߘߍ߰߸ ߤߊߟߌ߬ ߝ߭ߐߟߑߤߌߣߌ߫߸ ߜ߭ߊߟߌߛ߸ ߊ߬ ߣߌ߫ ߙߎߛ ߞߎߓߋߘߊ߫ ߞߘߐ߫ ߞߌߍߝ߭. ߘߊߣߌߟߏ߫ ߖߊ߲ߓߋߦߊ߫ ߘߊ߫ ߔߊߔߎ߬ ߟߊ߫ ߊߙߑߛ߭ߌߝ߭ߍߞ ߟߋ߬ ߓߟߏ߫ ߘߙߏߤߌߗߍ߲߫ ߁߂߅߃ ߟߊ߫߸ ߞߵߊ߬ ߞߍ߫ ߙߎߛ ߓߍ߯ ߡߊ߲߬ߛߊ ߘߌ߫. ߘߊߣߌߟߏ߫ ߟߊ߫ ߡߙߊ߬ߟߌ ߞߎ߲߬ߕߊ߮ ߟߋ߬ ߞߘߐ߫ ߛߊ߫߸ ߙߎߕߋߣߌ߫ ߡߊ߲߬ߛߊ߬ߟߊ ߟߋ߬ ߕߘߍ߬ ߦߋ߫ ߋߙߐߔߎ߬ ߕߟߋ߬ߓߐ ߕߊ߲ߓߊ߲ߦߊߝߊ߲ ߞߊ߬ߝߏ ߓߍ߯ ߘߐ߫ ߝߊ߲߬ߞߊ߬ߡߊ ߘߌ߫.
ߟߏ߲ߟߊ߲ ߠߎ߬ ߟߊ߫ ߣߌ߬ߣߌ߬ߒ߬ߡߊ߬ߟߌ
thumb|ߡߏ߲ߜ߭ߏߟ ߟߎ߫ ߟߊ߫ ߙߐߛ ߡߌ߬ߘߊ߬ߟߌ ߟߋ߬ ߞߐ߫ ߛߊ߫߸ ߎߞߙߍߣߌ߲߫ ߝߊ߲߬ߓߊ ߡߙߊ߬ ߘߊ߫ ߟߌߕߎߏߣߌ߫ ߓߟߏ߫߸ ߊ߬ ߣߴߏ߬ ߞߐ߫ [[ߟߎߓߑߟߍ߲߫ ߘߍ߮ (߁߅߆߉) ߔߏߟߐ߲ߞߊ ߟߎ߬ ߓߟߏ߫ ߔߏߟߐ߲ߞߊ-ߟߌߕߌߏߣߌ߲ߞߊ ߟߎ߬ ߟߊ߫ ߞߐߡߐ߲ߥߌߟߕ ߘߐ߫߸ ߏ߬ ߡߊߟߐ߲ߣߍ߲߫ ߦߋ߫ ߦߊ߲߬ ߁߆߁߉ ߟߊ߫. ]]
ߝߊ߯ߘߐߞߍ߫ ߁߄߲ ߕߟߊߒߕߍ ߟߋ߬ ߟߊ߫ ߛߊ߫߸ ߓߏߟߋߛߑߟߊߥ ߖߍߙߑߖ߭ߌ߫ ߂߲ ߞߊ߬ ߓߐ߫ ߡߊߖ߭ߏߝ߭ߌ߫ ߟߊ߫ ߛߊ߬ߦߊ ߞߐ ߟߋ߬ ߘߐ߫ ߛߊ߫߸ ߔߐߟߐ߲ߢ ߡߊ߲߬ߛߊ߬ ߞߊߛߡߌߙ ߞߊ߬ ߓߙߊߡߊߖߊ߲ߓߊ߲ ߠߊߥߟߌ߬ (߁߃߄߀-߁߃߆߆) ߟߊ߫ ߞߊ߬ ߜ߭ߊߟߌߛߌߦߊ-ߝ߭ߏߟߌߣߌߦߊ߫ ߕߊ߬. ߒ߬ߓߊ߬ ߏ߬ ߥߊ߯ߕߌ ߟߋ߬ ߟߊ߫ ߛߊ߫߸ ߙߎߛ ߛߌߛߌ ߟߎ߫ ߣߊ߬ ߘߊ߫ ߞߍ߫ ߟߌߕߎߏߣߌ߫ ߜ߭ߊߙߊ߲ߘ ߘߎߛ߭ ߟߊ߫ ߘߎ߰ߞߟߏ ߘߏ߫ ߘߌ߫߸ ߞߌߍߝ߭ ߕߘߍ߬ ߘߴߏ߬ ߘߐ߫߸ ߜ߭ߋߘߡߌߣߊ߫ ߣߴߊ߬ ߣߘߐ߬ߓߌߟߊ ߟߎ߬߸ ߌߙߑߔߍ߲߫ ߓߊ ߞߟߊߓߍ߲ ߞߐ ߘߐ߫. ߁߃߈߆ ߞߑߙߋߥߏ߫ ߘߍ߮ ߞߐ ߘߐ߫߸ ߏ߬ ߕߘߍ߬ ߦߋ߫ ߡߊ߲߬ߛߊ߬ߓߏ߲߬ ߘߍ߮ ߟߋ߬ ߘߌ߫ ߔߐߟߐ߲ߢ ߣߌ߫ ߟߌߕߎߊߣߌ߫ ߟߎ߫ ߕߍ߫߸ ߒ߬ߓߊ߬ ߦߋ߲߬ ߠߎ߫ ߝߊ߲߬ߓߊ ߦߋ߫ ߎߞߙߍߣߌ߲߫ ߞߐ߬ߘߎ߮ ߟߋ߬ ߘߐ߫ ߕߊ߲߬߸ ߡߍ߲ ߠߎ߬ ߞߎ߲߬ߠߊߛߌ߰ ߘߊ߫ ߕߌ߲߬ߞߎߘߎ߲ ߟߌߕߎߊߣߌߞߊ ߟߎ߬ ߓߟߏ߫ ߡߍ߲ ߠߎ߬ ߕߎ߲߬ ߓߘߊ߫ ߘߐ߲߬ߘߐ߰ߣߍ߲߬ ߦߟߍߡߊ߲߫ ߞߊ߬ ߞߍ߫ ߛߑߟߊߝ߭ߌ ߟߎ߬ ߘߌ߫ ߟߌߕߎߊߣߌ߫ ߜ߭ߊߙߊ߲ߘ ߘߎߛ߭ ߞߏ ߕߎ߬ߡߊ ߟߊ߫. ߁߃߉߂ ߟߋ߬ ߟߊ߫ ߛߊ߫߸ ߝߴߊ߬ ߞߍߣߍ߲߫ ߦߋ߫ ߞߍ߫ ߜ߭ߊߟߌߛ-ߝ߭ߏߟߤߌߣߌ߫ ߞߟߍ ߓߊ߲߫ ߘߊ߫. ߔߐߟߐ߲ߞߊ߫ ߞߐ߲ߛߐ߲ߧߟߊ ߡߍ߲ ߠߎ߬ ߕߘߍ߬ ߦߋ߫ ߎߞߙߍߣߌ߲߫ ߞߐ߬ߘߎ߮ ߣߴߊ߬ ߕߊ߲ߓߊ߲ ߘߎ߰ ߘߐߞߏߟߏ߲ ߠߎ߬ ߡߙߊ߬ ߟߊ߫߸ ߏ߬ ߟߎ߫ ߞߊ߬ ߛߏ߫ ߛߌߦߊߡߊ߲߫ ߠߎ߫ ߜߍ߲߭ ߕߍ߰.
ߞߊ߬ߞߎߘߊ ߎߞߙߍߣߌ߲߫ ߞߐ߰ߖߌ߬ ߝߌ߲ ߘߟߊ߫ ߘߎ߮ ߟߎ߬ ߘߌ߲߬ߞߌߙߊ ߟߎ߬ ߘߐ߫߸ ߗ߭ߍߣ ߞߊ߲ߓߍ߲ ߞߊ߬ ߥߙߎߣߍ߫ ߛߌߦߊߡߊ߲߫ ߠߎ߫ ߓߋ߬ ߦߋ߲߬ ߠߎ߫ ߘߐ߫߸ ߏ߬ ߞߍ߫ ߘߊ߫ ߝߊ߯ߘߐߞߍ߫ ߁߃߲ ߕߟߊߒߕߍ ߣߌ߫ ߁߅߲ ߓߊ߲߫ ߕߎߡߊ ߕߍ߯ߟߊ ߟߎ߬ ߟߋ߬ ߘߐ߫߸ ߦߏ߫ ߓߌߟߑߤߙߏ-ߘߑߣߌߛߑߕߙߏߝ߭ߛߑߞߦߌ߫ (ߡߐ߲ߞߊߛߑߕߙߏ߫) ߣߌ߫ ߞߟߌߦߊ߫ (ߟߌߞߐߛߑߕߡߏ߫) ߟߎ߫߸ ߏ߬ ߟߏ߲ ߞߊ߬ߣߊ߫߸ ߥߙߎߣߍ ߕߘߍ߬ ߦߋ߫ ߕߌ߲߬ߞߎߘߎ߲ ߖߊ߬ߥߏ ߕߊ߲ߓߊ߲߫ ߓߟߋߓߟߋ ߟߋ߬ ߘߌ߫߸ ߊ߬ ߣߴߊ߬ ߞߎ߲߬ߠߊߛߌ߰ߣߍ߲߫ ߕߘߍ߬ ߦߋ߫ (ߞߊ߲ߓߍ߲ ߞߐߦߌߘߊߓߊ߮) ߟߎ߬ ߟߋ߬ ߓߟߏ߫.
߁߄߃߀ ߟߊ߫߸ ߔߘߏߟߌ߫ ߟߊߘߏ߲߬ ߘߊ߫ ߔߏߟߐ߲ߢ ߡߊ߲߬ߛߊ߬ߟߊ ߖߊ߲ߓߋ ߞߘߐ߫ ߔߘߏߟߌ߫ ߝ߭ߏߌߝ߭ߏߘߌ߫ ߘߌ߫. ߁߄߄߁ ߠߊ߫߸ ߡߊ߲߬ߛߊ߬ߘߋ߲߫ ߜ߭ߍ߲ߜ߭ߛߌߘ ߤߊߛߌ ߁߭ ߜ߭ߌߙߊߦ ߞߊ߬ ߞߙߌߡߋ߫ ߞߣߊߕ ߜߘߌ ߛߌ߰߸ ߦߋ߲߬ ߡߍ߲ ߦߋ߫ ߞߙߌߡߋ߫ ߣߌ߫ ߛߑߕߔߍߛ ߟߎ߫ ߟߊߡߌߣߌ߲ ߘߌ߫ ߎߞߙߍߣߌ߲߫ ߥߙߏ߬ߘߎ߮ ߘߐ߫.
ߓߐߘߊ߲ ߞߑߡߍߟߑߣߌߕߛߑߞߌ߫߸ ߎߞߙߍߣߌ߲߫ ߤߍߕߑߡߊ߲ߣ߸ ߏ߬ ߟߎ߫ ߞߊ߬ ߞߏߛߊߞߌ߫ ߞߊߝߏ ߘߐߓߍ߲߬ ߎߞߙߍߣߌ߲ߞߊ߫ ߘߍ߲ߖߘߍߟߊߣߍ߲ ߘߌ߫ ߞߘߐߕߊߟߌ ߘߏ߫ ߞߐߝߍ߬ ߔߏߟߐ߲ߢ ߞߊ߲ߡߊ߬ ߁߆߄߈ ߠߊ߫. ߁߅߆߉ ߟߊ߫߸ ߟߎߓߑߟߍ߲߫ ߘߍ߮ ߞߊ߬ ߔߏߟߐ߲ߞߊ-ߟߌߕߌߏߣߌ߲ߞߊ ߟߎ߬ ߘߍ߬ߒ߬ߡߊ߬ ߢߊߛߎߡߊ (ߞߐߡߐ߲ߥߌߟߕ) ߘߐߓߍ߲߬߸ ߏ߬ ߞߍ ߎߞߙߍߣߌ߲߫ ߘߎ߰ߞߟߏ ߝߊ߲߬ߓߊ ߟߊߕߊ߬ߡߌ߲߬ ߘߊ߫ ߟߌߕߎߊߣߌ߫ ߡߊ߬ ߔߏߟߐ߲ߢ ߡߊ߲߬ߛߊ߬ߟߊ ߖߊ߲ߓߋ ߞߘߐ߫߸ ߏ߬ ߟߎ߫ ߣߊ߬ ߘߊ߫ ߞߍ߫ ߔߏߟߐ߲ߞߊ ߟߎ߬ ߟߊ߫ ߘߎ߰ߞߟߏ߬ ߟߊߛߍ߲ߣߍ߲ ߘߌ߫. ߞߊ߬ ߓߍ߲߬ ߔߏߟߐ߲ߞߦߊ ߛߌ߰ߓߊ߮ ߟߊߛߌߦߊߦߊ ߘߐ߬ߜߍ߬ߘߍ߲߬ߠߌ߲ ߣߌ߫ ߟߐ߲ߠߌ߲ߦߊ ߣߌ߫ ߓߘߍ߬ߓߘߍ߬ߟߌ ߟߎ߬ ߡߊ߬߸ ߏ߬ ߡߍ߲ ߘߊߡߌ߬ߣߊ߬ ߘߊ߫ ߝߊ߯ߘߐߞߍ߫ ߁߄߲ ߠߊ߫߸ ߙߎߕߋߣߌ߫ ߔߏߟߐ߲ߞߊ߫ (ߙߎߛ ߞߊߝߏ ߕߐ߯ ߜߘߍ߫) ߛߌߦߊߡߊ߲߫ ߠߎ߫ ߕߎ߬ߓߌ߬ ߘߊ߫ ߞߊ߬ ߘߏ߲߬ ߞߊߕߏߟߞߌߦߊ ߘߐ߫ ߣߴߏ߬ ߟߎ߫ ߕߴߛߋ߫ ߘߊ߲߬ߝߘߊ߬ߓߐ߫ ߟߊ߫ ߔߏߟߐ߲ߢ ߟߊ߲߬ߔߊ߰ߛߌ߬ߦߊ ߘߐ߫ ߏ߬ ߞߐ߫. ߖߡߊ߬ߣߊ߬ߘߋ߲߬ߦߊ ߞߎ߬ߡߊ߲߬ߘߌߣߍ߲ ߊ߬ߟߎ߫ ߡߊ߬ ߙߎߛ ߟߊ߲߬ߔߊ߰ߛߌ߬ߦߊ ߘߐ߫߸ ߙߏߕߎߙߌߦߋ߫ (ߛߣߍ߬ߞߍ߬ߟߊ ߛߏߞߊ ߟߎ߬) ߏ߬ ߟߎ߫ ߞߵߊ߬ߟߎ߫ ߞߎ߲߬ߡߙߎ ߘߊߡߌ߬ߣߊ߬ ߞߊ߬ ߥߊ߫ ߞߏߛߊߞߌ ߟߎ߬ ߟߊ߫ ߟߊ߬ߞߊ߲߬ߘߊ߬ߟߌ ߞߐ߬ߣߐߡߊ߬߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߓߘߴߊ߬ߟߎ߫ ߖߘߍ߬ߡߊߛߐ߬ߘߐ߲߫ ߖ߭ߊߔߙߏߖ߭ߌߞߊ ߟߎ߬ ߘߐ߫߸ ߏ߬ ߟߎ߫ ߟߋ߬ ߣߊ߬ ߘߊ߫ ߟߊߓߊ߲߫ ߘߏ߲߬ߠߌ߲ ߡߊ߬ ߐߙߑߕߏߘߐߞߛߌߦߊ ߘߐ߫ ߝߊ߯ߘߐߞߍ߫ ߁߇߲ ߠߊ߫. ߞߏߛߊߞߌ ߏ߬ ߟߎ߬ ߝߣߊ߫ ߡߊ߫ ߕߎ߲߬ߞߎߙߎ߲߫ ߡߙߊ߬ߡߊ߬ߝߋ߲ ߕߊ߬ ߟߴߊ߬ߟߎ߫ ߟߊ߫ ߟߊ߬ߛߐ߬ߘߐ߲߬ߣߍ߲ ߠߎ߬ ߞߊ߲ߡߊ߬߸ ߊ߬ߟߎ߫ ߕߘߍ߬ ߦߴߏ߬ ߟߎ߫ ߡߍ߲ ߠߎ߬ ߖߌ߰ ߟߊ߫ ߖߎ߮ ߟߎ߬ ߘߌ߫߸ ߔߏߟߐ߲߫ ߞߊ߬ߝߏ ߣߴߊ߬ ߞߐߦߌߘߊߓߊ߮ ߡߍ߲ ߠߎ߬ ߦߋ߫ ߕߌ߲߬ߞߎߘߎ߲ ߘߐ߫ ߦߋ߲߬.
ߊ߬ߟߋ ߡߍ߲ ߛߏ߯ߙߏߣߍ߲߫ ߦߋ߫ ߛߊߣߌ߲߫ ߤߐߙߑߘߌ (golden Horde) ߟߎ߫ ߛߌ߰ߦߙߐ ߘߐ߫ ߡߏ߲ߜ߭ߏߟ ߟߎ߫ ߟߊ߫ ߡߌ߬ߘߊ߬ߟߌ ߞߐ߫߸ ߞߙߌߡߋ߫ ߞߣߊߕߌ ߟߎ߬ ߟߋ߬ ߕߘߍ߬ ߦߋ߫ ߝߊ߲߬ߞߊ߬ߡߊ ߟߎ߬ ߘߐ߫ ߝߊ߲߬ߞߊ߬ߡߊ ߟߎ߬ ߘߏ߫ ߘߌ߫ ߋߙߐߔߎ߬ ߕߟߋ߬ߓߐ ߘߐ߫ ߤߊ߲߯ ߞߊ߬ ߥߴߊ߬ ߛߌ߰ ߝߊ߯ߘߐߞߍ߫ ߁߈߲ ߠߊ߫; ߁߅߇߁ ߠߊ߫߸ ߊ߬ߟߎ߫ ߥߊ߫ ߘߊ߫ ߛߋ߫ ߤߊ߲߯ ߡߎߛߑߞߎ߫߸ ߞߵߊ߬ ߕߋ߬ (ߘߐߕߌߢߍ߫). ߓߐߕߏ߲߫ ߠߊ߫ ߕߌ߲ߞߎߘߎ߲ ߠߎ߬ ߕߏ߫ ߘߊ߫ ߕߊߕߊߙߌ ߟߎ߬ ߟߊ߫ ߞߍߒߞߊ߲ߠߌ߲ ߠߎ߬ ߓߍ߲߬ߢߐ߲߰ߦߊ߫ ߟߊ߫ ߛߊ߲߬-ߊ߲-ߛߊ߲߬. ߞߵߊ߬ ߕߊ߬ ߝߊ߯ߘߐߞߍ߫ ߁߆߲ ߘߊߡߌߣߊ ߡߊ߬ ߞߊ߬ ߥߴߊ߬ ߛߌ߰ ߁߇߲ ߠߊ߫߸ ߞߙߌߡߋ߫ ߕߊߕߊߙߌ ߟߎ߬ ߟߊ߫ ߖߐ߲߬ ߡߌ߬ߘߊ߬ ߓߋߒߞߊ߲ߠߌ߲ ߠߎ߬ ߛߋ߫ ߘߊ߫ ߓߟߏߡߐ߮ ߞߋ߲߬ߥߟߎ߫ ߝߌ߬ߟߊ߫ ߖߊ߬ߕߋ߫ ߡߌ߬ߘߊ߬ ߟߊ߫ ߌ߬ߙߌ߬ߛߌ ߟߎ߬ ߣߌ߫ ߣߌ߫ ߎߞߙߍߣߌ߲ߞߊ ߟߎ߬ ߘߐ߫.
ߏߙߍߛߕ ߛߎߓߑߕߋߟߣߌ߫ ߕߊ߫ ߝߐߟߌ߫ ߘߐ߫߸ ߞߏ߫ ߞߵߊ߬ ߕߊ߬ ߁߄߅߀ ߡߊ߬ ߞߵߊ߬ ߛߌ߰ ߁߅߈߆ ߟߊ߫߸ ߕߊߕߊߙߌ ߟߎ߬ ߟߊ߫ ߓߋ߬ߒ߬ߞߊ߲߬ߠߌ߲߬ ߓߌߛߋ߯ߦߌ߲߫ ߣߌ߫ ߥߐ߯ߙߐ߫ (߈߆) ߖߊ߬ߕߋ߬ ߛߙߍߘߍߦߊ߫ ߟߊ߫߸ ߊ߬ ߣߌ߫ ߞߵߊ߬ ߕߊ߬ ߁߆߀߀ ߡߊ߬ ߞߵߊ߬ ߛߌ߰ ߁߆߄߇ ߟߊ߫߸ ߓߌߥߐߙߐ߲ߥߌߟߊ߫ (߇߀) ߜߘߍ߫. ߁߆߈߈ ߠߊ߫߸ ߕߊߕߊߙߌ ߟߎ߬ ߞߊ߬ ߎߞߙߍߣߌ߲ߞߊ߫ ߆߀ ߀߀߀ ߢߐ߲߱ ߡߌ߬ߘߊ߬. ߕߊߕߊߙߌ ߟߎ߬ ߟߊ߫ ߓߋ߬ߒ߬ߞߊ߲߬ߠߌ߲ ߠߎ߬ ߞߊ߬ ߘߏ߬ߣߌ߲߬ ߜߌߟߌ߲ ߠߋ߬ ߟߊ߫ ߊ߬ߟߎ߫ ߞߎ߲߬ ߜߌߡߊ߫߸ ߓߊߏ߬ ߊ߬ ߞߵߊ߬ߟߎ߫ ߞߟߊߓߎ ߝߊ߰ ߞߐ߲ߛߐ߲ߧߊߟߌ ߟߎ߬ ߓߍ߯ ߡߊ߬ ߥߙߏ߬ߘߎ߮ ߕߌ߲߬ߞߎߘߎ߲ ߠߎ߬ ߘߐ߫ ߦߋ߲߬ ߡߍ߲ ߠߎ߬ ߘߎ߱ ߞߊߢߌ߲߬ ߣߴߊ߬ ߛߣߍ߬ߞߍ ߥߎ߬ߛߎ (saison de croissance) ߖߊ߰ߡߊ߲߫ ߞߊߕߌ߫. ߞߙߌߡߋ߫ ߞߣߊߕߌ ߜߘߋߜߘߋߦߟߊ ߡߍ߲ ߠߎ߬ ߕߏ߫ ߘߊ߫ ߦߋ߲߬߸ ߏ߬ ߟߎ߫ ߟߊߓߊ߲߫ ߘߊ߫ ߞߐ߲ߛߐ߲ߧߊ ߡߊ߬ ߙߎ߬ߛߌ߫ ߝߊ߰ߡߊ߬ߟߊ ߓߟߏ߫ ߁߇߈߃ ߟߊ߫.
ߝߊ߯ߘߐߞߍ߫ ߁߇߲ ߕߟߊߒߕߍ ߟߊ߫߸ ߞߏߛߊߞߌ ߣߊ߲߬ߕߌ߰ ߞߊ߬ߝߏ߬ ߞߎ߲ߞߎߘߎ߲ ߘߏ߫߸ ߡߍ߲ ߕߘߍ߬ ߦߋ߫ ߖ߭ߔߙߏߖ߭ߌߞߊ ߟߊ߬ߖߌ߬ߦߊ߬ߟߌ߬ߟߊ ߟߎ߬ ߘߌ߫߸ ߏ߬ ߛߏ߯ߙߏ߫ ߘߊ߫ ߘߑߣߌߍߔߙ ߞߏߛߊߞߌ ߟߎ߬ ߣߌ߫ ߙߎߕߋߣߌ߫ ߛߣߍ߬ߞߍ߬ߟߊ ߟߎ߬ ߓߟߏ߫ ߡߍ߲ ߠߎ߬ ߕߎ߲߬ ߞߵߊ߬ߟߎ߫ ߓߏ߬ߙߌ߫ ߔߏߟߐ߲ߞߊ ߟߎ߬ ߓߟߏߡߐ߯ߦߊ ߞߘߐ߫. ߔߏߟߐ߲ߞߊ ߟߎ߬ ߟߊ߫ ߡߊ߬ߙߊ ߡߊ߫ ߜߟߌߦߊ߫ ߡߌ߬ߙߌ߲߬ߘߌ ߏ߬ ߟߎ߫ ߞߊ߲߬ ߓߘߍߞߍ߫߸ ߞߏ߬ߣߌ߲߬ ߖߊ߰ ߞߏߛߊߞߌ ߏ߬ ߟߎ߫ ߕߘߍ߬ ߦߋ߫ ߝߊ߲߬ߞߊ߫ ߟߋ߬ ߘߌ߫ ߡߍ߲ ߠߎ߬ ߕߘߍ߬ ߦߋ߫ ߕߙߎߞߌ ߟߎ߬ ߣߌ߫ ߕߊߕߊߙߌ ߟߎ߬ ߡߊ߬߸ ߊ߬ ߕߎ߬ߡߊ ߘߏ߫ ߟߎ߫ ߝߊ߲߭ ߠߊ߫߸ ߞߙߎ߫ ߝߌ߬ߟߊ ߏ߬ ߟߎ߫ ߕߘߍ߬ ߦߋ߫ ߣߊ߲߬ߕߌ߰ ߢߌ߲ߧߊ ߟߎ߬ ߘߐߓߍ߲߬ ߠߴߏ߬ ߟߎ߫ ߞߊ߲ߡߊ߬. ߏ߬ ߞߵߊ߬ ߕߘߍ߬ ߟߋ߬߸ ߔߏߟߐ߲ߞߊ ߟߎ߬ ߟߊ߫ ߓߟߏߡߐ߯ߦߊ߫ ߘߊ߲߬ߠߊߕߊ߬ߡߌ߲߬ߣߍ߲ ߕߏ߫ ߘߊ߫ ߛߋ߲߬ߠߊ߫ ߔߏߟߐ߲ߞߊ ߟߎ߬ ߟߊ߫ ߟߊ߲߬ߔߊ߯ߛߌ ߟߎ߬ ߟߊ߫ ߝߘߏ߬ ߞߣߐ߫ ߓߊ߯ߙߊ ߟߎ߬ ߘߐ߫߸ ߘߊ߬ߡߊ߲߬ߛߊ߫ ߐߙߌߕߏߘߐߞߛߌ ߘߍ߬ߓߏ߲ (ߓߊ߬ߕߏ߬ߓߏ߲ «eglise/church») ߞߏ ߞߎ߬ߡߊ߲߬ߘߌ߫ ߘߊ߫ ߞߏߛߊߞߌ߫ ߕߊ߯ߟߊ ߟߎ߬ ߡߊ߬.
ߞߏߛߊߞߌ ߟߎ߬ ߞߊ߬ ߝߙߍ߬ ߢߌߣߌ߲߫ ߞߐߦߌߘߊߟߌ ߡߊ߬ ߔߏߟߐ߲ߢ ߛߍߖߡ (ߔߏߟߐ߲ߞߊ ߟߎ߬ ߟߊ߫ ߞߎߡߊߓߏ߲) ߘߐ߫߸ ߛߴߊ߬ߟߎ߫ ߘߌ߫ ߡߊߟߐ߲߫ ߐߙߌߕߏߘߐߞߛߌ ߦߋߢߐ߲߯ߠߊ ߟߎ߬ ߘߐ߫߸ ߊ߬ ߣߌ߫ ߞߊ߬ ߕߴߊ߬ߟߎ߫ ߘߐ߲߬ߘߐ߰ߣߍ߲߬ ߛߙߍߘߍߦߊ߫ ߟߊ߫ ߞߏߛߊߞߌ ߟߎ߬ ߘߐ߫. ߒ߬ߞߊ߬ ߏ߬ ߟߊߕߊ߲߬ߞߌ߲߫ ߘߊ߫ ߔߏߟߐ߲ߞߊ ߟߎ߬ ߓߟߏ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߛߍߖߡ ߡߙߊ߬ ߟߊ߫. ߦߌߟߡߊ:ߋߙߐߔߎ߬ ߖߡߊ߬ߣߊ ߦߌߟߡߊ:ߋߙߐߔߎ߬ ߕߟߋ߬ߓߐ ߦߌߟߡߊ:ߋߙߐߔߎ߬ ߘߏ߲߬ߘߊ ߦߌߟߡߊ:ߎߞߙߍߣߌ߲߫
ߘߎ߱ ߡߍ߲ ߕߐ߯ߟߊߣߍ߲߫ ߒߞߏ ߘߐ
ߡߊ߲߬ߘߋ߲߬ ߘߎ߱ ߕߐ߮ ߟߎ߬/ߊ߲ ߠߊ߫ ߘߎ߱ ߕߐ߮ ߟߎ߬ ߞߊ߬ߛߌߦߊ ߞߏߛߓߍ߫߸ߛߏ ߘߏ߫ ߟߎ߬ ߕߐ߯ߟߊߣߍ߲߫ ߞߙߏ߬ߜߊ߬ߞߊ߲ ߘߐ߫߸ߞߏ߬ߣߌ߲߬،ߊ߲ ߓߍߣߊ߬ ߞߎߡߊ߫ ߕߐ߮ ߛߌߦߊߡߊ߲߫ ߞߊ߲߬߸ߊ߲ ߓߍߣߊ߬ ߞߎߡߊ߫ ߕߐ߯ߟߊߣߍ߲߫ ߊ߲ ߝߘߏ߬ߓߊ߬ ߞߊ߲ ߘߐ߫߸ߊ߲ ߘߍ߬ߡߍ߲߫ ߢߌߣߌ߲߫ ߠߊ߫߫ ߓߍ߯ ߞߐߜߍ߫ ߣߌ߲߬ ߡߊ߬ ߞߊ߬ߝߏ߬ ߘߐ߫.
ߡߍ߲ ߠߎ߫ ߕߐ߯ߟߊߣߍ߲߫ ߘߎ߱ ߟߊ߫
ߓߟߊ߬ߘߎ߯،ߓߊߟߊ߲ߘߎ߯،ߓߌ߬ߛߊ߲߬ߘߎ߯،ߓߊߘߎ߰،ߓߙߍ߬ߘߎ߯،ߓߐߊ߲ߘߎ߰،ߓߏ߲߬ߘߎ߯،ߓߐ߬ߞߍߘߎ߰،ߖߘߊ߬ߘߎ߯،ߖߊߞߏߟߌߘߎ߯،ߖߌߘߎ߯،ߗߊߘߎ߯،ߘߓߊ߬ߘߎ߯￼،ߛߓߊ߬ߘߎ߯،ߛߊ߬ߞߐ߬ߘߎ߯،ߛߟߊߘߎ߯،ߛߋߝߊߘߎ߯،ߛߋ߲߬ߘߎ߯،ߛߌ߬ߙߛߊ߬ߘߌ߬ߘߎ߰،ߛߙߍߘߎ߯،ߜߍߘߎ߯،ߜߞߋߘߎ߯،ߜߙߍߘߎ߯،ߜߣߏߘߎ߯،ߜߐ߯ߘߎ߯،ߝߊߘߎ߯،ߝߙߊ߬ߘߎ߯،ߝߙߋߞߛߋߘߎ߯،ߝߌ߲߬ߘߎ߯،ߖߌ߬ߛߊ߬ߘߎ߯،ߝߌߟߊߘߎ߯،ߝߘߋߘߎ߯،ߞߊ߬ߙߊ߲߬ߘߎ߯،ߞߛߌ߬ߘߎ߯،ߞߣߍߘߎ߯،ߞߎߘߎ߯،ߞߎߣߊߘߎ߯،ߞߌ߬ߢߍ߬ߘߎ߯،ߞߎߟߎ߲ߘߎ߰،ߞߏߌ߲ߘߎ߯،ߞߙߏ߬ߡߊ߬ߘߎ߯،ߞߡߐ߬ߘߎ߯،ߞߐ߲߬ߞߍ߬ߘߎ߯،ߞߐ߬ߦߊ߬ߘߎ߯،ߟߍ߲ߞߍߘߎ߰،ߡߊ߬ߡߘߎ߬ߘߎ߯،ߡߌ߬ߛߊ߬ߘߎ،ߡߙߐ߬ߘߎ߯،ߡߏ߬ߙߌ߬ߜߍ߬ߘߎ߯،ߢߊ߲߬ߟߋ߲߬ߞߎ߲߬ߡߊ߲߬ߘߎ߯،ߥߏ߬ߟߏ߲߬ߘߎ߯،ߥߊ߲߬ߞߏߟߏ߲ߘߎ߰،ߙߌ߬ߙߊ߬ߘߎ߯￼،ߛߋ߲߬ߘߎ߯،ߖߊߡߎߣߊ
ߞߐ߬ ߕߐ߮ ߟߎ߬
ߘߎ߰ߞߐ߫،ߛߍ߲ߞߐ߫،ߛߡߐ߬ߞߐ߬ߣߌ߲߬،ߜߟߊ߬ߞߐ߫،ߜߘߌߞߐ߫،ߜߐ߲߬ߞߐ߫،ߝߘߊߞߐ߫،ߝߘߊߞߐߓߊ߫
ߓߊ߲߬ߓߊ߬ߞߐ=ߓߡߊ߬߬ߞߐ߫ ،ߓߙߍ߬ߞߐ߫،ߓߎ߬ߣߎ߲߬ߞߐ߫،ߜߘߋߞߐ߫،ߛߌ߰ߞߐ߫،ߟߌߟߌߞߐ߰ߟߋ߲߫،ߛߐߞߐ߬،ߜߘߌߞߐ߫
ߛߡߐ߬ߞߐ߬ߣߌ߲߬،ߔߐߔߐߞߐ߫،ߕߓߊߞߐ߫،ߕߊ߲ߓߌߞߐ߫،ߖߊ߬ߥߎ߲߲߬ߞߐ߫߫،ߝߙߊ߬ߟߊ߬ߞߐ߫،ߝߡߊ߬ߞߐ߫،ߞߏ߬ߓߌ߬ߞߐ߫،
ߞߌ߬ߢߍ߬ߞߐ߫،ߢߊ߬ߞߐ߫،ߜߊ߬ߣߌ߲߬ߞߐ߫،ߟߊ߬ߞߐ߫،ߡߊ߬ߣߌ߲߬ߧߊ߲߬ߞߐ߫߫،ߞߐ߬ߓߊ߫،ߞߐ߬ߓߊ߬ߣߍ߲߫߫،ߞߐ߬ߓߏ߬ߟߏ߲߬ߣߍ߲߫،ߞߐ߬ߖߊߙߊ߲߫،ߞߐ߬ߓߌߟߊ߫߫،ߞߐ߬ߝߌ߬ߟߊ߬ߕߍ߰،
ߞߐ߬ߝߌ߬ߟߊ߬ߣߍ߲߫،ߞߐ߬ߞߏߙߏ߲ߠߊ߫،ߞߐ߬ߟߋ߲߬ߘߊ،ߞߐ߬ߟߋ߲߬ߘߊ،
ߡߍ߲ ߕߐ߯ߟߊߣߍ߲߫ ߛߏ ߟߊ߫
ߖߎ߬ߟߊ߬ߛߏ߫،ߕߙߊߝߊ߬ߛߏ߫،ߖߐ߲߯ߛߏ߫،ߘߊ߬ߓߌ߬ߟߊ߬ߛߏ߫،ߛߊ߲߰ߛߏ߫،ߛߌߞߊߛߏ߬،ߛߏ߬ߛߏ߫
ߖߐ߲߯ߛߏ߫،ߞߏ߰ߛߏ،ߞߟߏߛߏ߫،ߥߢߊߛߏ߫،ߓߍ߲߬ߛߏ߫،
ߡߍ߲ ߕߐ߯ߟߊߣߍ߲߫ ߞߌ߬ߢߍ ߟߊ߫
ߞߌ߬ߢߍ߬ߓߊ߬،ߞߌ߬ߢߍ߬ߓߊ߬ߞߘߐ߫،ߞߌ߬ߢߍߘߐ߫،ߢߌ߬ߓߊ߬ߞߎߘߊ߫،ߢߌ߬ߞߍ߬ߘߐ߫،ߞߌ߬ߢߍ߬ߣߌ߲، ߞߌ߬ߢߍ߬ߣߌ߲ߘߐ߫،ߞߌ߬ߢߍ߬ߘߎ߯،ߞߌ߬ߢߍ߬ߜߍ߫،ߞߌ߬ߢߍ߬ߞߐ߫،ߞߌ߬ߢߍ߬ߖߊߙߊ߲߫،ߞߌߢߍߣߌ߲߫...
ߡߍ߲ ߠߎ߫ ߕߐ߯ߟߊߣߍ߲߫ ߕߎ ߟߊ߫
ߝߙߊ߬ߓߊ ،ߝߙߊ߬ߞߎ߲ߣߠߊ،== ߡߍ߲ ߠߎ߫ ߕߐ߯ߟߊߣߍ߲߫ ߝߊ߬ߙߊ ߟߊ߫ ==
ߞߛߌ߬ߡߊ ߘߎߞߊ߰ߙߊ߫
ߞߛߌ߬ߡߊ ߘߎߞߊ߰ߙߊ߫ ߡߏߦߌ߫ ߘߊ߫ ߁߉߃߄ ߠߋ߬ ߟߊ߫ ߥߟߏߞߙߏ߫ (ߡߎߙߑߖߊ߫) ߕߙߐߝߍ߬߸ ߊ߬ ߛߊ߬ ߘߊ߫ ߁߉߈߃ ߕߎߟߊߝߌ߲ ߁߅ ߡߊ߬ ߕߊߥߎߘߋߣߌ߫ ߓߊߢߍ߫߸ ߊ߬ ߕߘߍ߬ ߦߋ߫ ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫߸ ߡߊ߬ߞߊ߲߬ߞߊ߲߬ߠߌ߲ ߞߏߕߌ߮߸ ߣߌ߫ ߞߣߐߟߊ ߣߌ߫ ߟߊ߬ߞߊ߲߬ߘߊ߬ߟߌ߸ ߡߎߛߊ߫ ߕߙߊߥߟߋ߫ ߟߊ߫ ߡߙߊ߬ߞߊ߲ ߞߐ߬ߣߐߡߊ߬.
ߊ߬ߟߋ ߟߋ߬ ߦߋ߫ ߞߊ߬ߕߌ߬ ߘߊ߮ ߟߐ߬ߓߊ߮ ߘߌ߫߸ ߊ߬ ߕߘߍ߬ ߘߊ߫ ߁߉߆߈ ߞߊ߬ߝߏ߬ ߖߊߛߏ߲ ߘߐ߫ ߡߍ߲ ߞߊ߬ ߞߊ߲ߕߌ߯ ߡߏߘߌߓߐ߬ ߞߋߕߊ߬ ߟߊ߫ ߡߙߊ߬ߞߊ߲ ߠߊߓߋ߬.
߁߉߇߈ ߞߏ߲ߞߏߜߍ ߂߈߸ ߡߎߛߊ߫ ߕߙߊߥߟߋ߫ ߞߊ߬ ߝߊ߬ߛߏ ߟߊߓߌ߬ߟߊ߬ߟߌ ߣߊ߲߬ߕߌ߰ ߘߍߘߊ ߛߌ߲߬ߝߏ߲߬ ߛߌߦߊߡߊ߲߫ ߠߎ߫ ߡߌ߬ߘߊ߬ ߞߛߌ߬ߡߊ ߘߎߞߊ߰ߙߊ߫ ߕߘߍ߬ ߦߴߏ߬ ߘߐ߫߸ ߞߊ߬ߙߌߡ ߝߍ߬. ߦߌߟߡߊ:ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߦߌߟߡߊ:ߡߊ߬ߟߌ ߣߊ߲߬ߕߌ߮ ߦߌߟߡߊ:ߡߊ߬ߞߊ߲߬ߞߊ߲߬ߠߌ߲ ߞߏߕߌ߮
ߡߏߙߌ ߘߎ߲߬ߓߎߦߊ߫߫
ߡߏߙߌ ߘߎ߲߬ߓߎߦߊ߫/ߟߊ߬ߝߛߊ߬ߟߌ߬ߟߊ ߘߏ߫ ߟߋ߬ ߖߌ߬ߣߍ߬ ߞߊ߲ߓߍ߲߸ߊ߬ ߓߘߊ߫ ߟߊ߬ߝߛߊ߬ߟߌ ߛߌߦߊߡߊ߲߫ ߞߎ߲߬ߠߊ߬ߦߋߟߋ߲ ߛߐ߬ߘߐ߲߬ ߖߌ߬߬ߣߍ߬ ߞߊ߲ߓߍ߲ ߞߣߐ،ߊ߬ ߘߏ߲߬ ߦߋ߫ ߟߊ߬ߝߛߊ߬ߟߌ ߡߊߟߐ߲ߣߍ߲ߓߊ߫ ߟߋ߬ ߖߌ߬ߣߍ߫ ߣߌ߫ ߖߊ߯ߓߊ ߞߣߐ߫߸ߊ߬ ߡߏߦߌ߫ ߘߊ߫ ߣߍߣߍߓߊ߫ ߕߟߋ߬ ߉/߁߉߇߀ ߟߊ߫ ߣߏߙߊߛߏߓߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߖߌ߬ߣߍ߬ ߞߊ߲ߓߍ߲
ߞߊ߲߬ߛߓߍ
ߡߏߙߌ ߘߎ߲߬ߓߎߦߊ߫ ߡߏߦߌ߫ ߘߊ߫ ߣߍߣߍߓߊ߫ ߕߟߋ߬ ߉/߁߉߇߉ ߣߏߙߊߛߏߓߊ߫،ߛߌ߯ߙߌ߲߫،ߖߌ߬ߣߍ߬ ߞߊ߲ߓߍ߲ ߞߴߊ߬ ߟߊ߫ ߞߊ߬ߙߊ߲߬ߕߊ ߝߟߐ ߞߍ߫ ߞߊ߬ߙߊ߲߬ߕߊ ߟߊ߰ߖߌ߬ ߡߊ߬ߡߊ߬ߘߌ߫ ߛߌ߬ߛߋ ߟߋ߬ ߟߊ߫ ߣߏߙߊߛߏߓߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߖߌ߬ߣߍ߬ ߞߊ߲ߓߍ߲ ߁߉߇߉ ߣߌ߫ ߁߉߈߄ ߕߍߟߊ߫ ߘߐ߫
ߟߊ߫ ߞߊ߬ߙߊ߲ ߣߌ߫ ߞߊ߲߬ߛߓߍ ߛߌߟߊ ߝߍ߬߸ߡߏߙߌ ߘߎ߲߬ߓߎߦߊ߫߫ ߡߏߦߌ ߘߊ߫ ߣߍߣߍߓߊ߫ ߕߟߋ߬ ߀߉/߁߉߇߀ ߟߋ߬،ߛߌ߯ߙߌ߲߫  ߣߏߙߊߛߏߓߊ߫،ߖߌ߬ߣߍ߬ ߞߊ߲ߓߍ߲߸ߞߊ߬ ߞߊ߬ߙߊ߲ ߘߊߡߌ߬ߣߊ߬ ߣߏߙߊߛߏߓߊ߫ ߞߊ߬ߙߊ߲߬ߛߏ߫ ߝߟߐ ߟߊ߰ߖߌ߬ ߡߊ߬ߡߊߘߌ߫ ߛߌ߬ߛߋ߫ ߟߊ߫߫ ߁߉߇߉ߣߌ߫ ߁߉߈߄ ߠߊ߫ ߛߌ߯ߙߌ߲߫ ߡߙߊ߬ߓߊ߰ߘߊ ߘߐ߫߸ߞߊ߬ߙߊ߲߬ߕߊ ߛߊ߯ߘߊ ߝߟߐ  ߛߙߋߓߍ  ߜߍߟߐ߮ ߛߐ߬ߘߐ߲߬ߠߌ߲ ߞߐ߫߸ߊ߬ ߦߟߍ߬ߡߊ߲߫ ߘߊ߬ ߡߊߛߊ߲߬ߕߊ߲߬ ߕߎߞߘߐߟߊ ߕߌ߲߬ߞߎߘߎ߲ ߘߐ߫߁߉߈߅ ߣߌ߫ ߁߉߈߉ ߘߐ߫.
߁߉߈߉ ߣߌ߫ ߁߉߉߁ ߡߏߙߌ ߘߎ߲߬ߓߎߦߊ߫߫  ߞߐߛߊ߬ߦߌ߲߬ ߖߌ߬ߣߍ߫ ߜߍߞߊ߲ߠߊ ߘߐ߫߸ߞߊߦߌߙߊߥߊ߯ߣߌ߲߬ ߘߎ߱߫ ߞߣߐ߸ ߝߘߏ߬ߓߊ߬ ߞߊ߬ߙߊ߲߬ߘߊ ߛߊ߭ߡߏ߬ߙߌ߬ ߕߎ߬ߙߋ ߞߊ߬ߙߊ߲߬ߛߏ ߟߊ߫߸ߞߊ߬ ߓߊߘߎ߲ ߝߟߐ ߣߌ߫ ߝߌߟߊߣߊ߲߫ ߛߐ߬ߘߐ߲߬ ߦߋ߲߬߬
ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߞߊ߬ ߛߐ߬ߘߐ߲߬ ߣߏߙߊߛߏߓߊ߫ ߦߌߟߡߊ:ߖߍ߬ߣߍ߫ ߞߏߕߌ߮ ߦߌߟߡߊ:ߡߏߙߌ߫ ߘߎ߲ߓߎߦߊ߫
ߓߏ߬ߞߋ߫
ߞߌ߲߬ߘߊ߫ ߟߎ߬: ߞߌ߬ߛߊߛ،ߥߛߊߘߎ߯،ߞߏ߯ߙߋߙߊ߫،ߘߊ߲ߕߏ߲߫، ߞߊߘߌߜ߭ߎ߳ߌߙߊ߫،ߘߊߌߝߏߙߌ߫.
ߡߙߊ߬ߘߊ߬ߘߎ߯ߟߊ ߟߎ߬
ߓߏ߬ߞߋ߫ ߕߌ߲߬ߞߎߘߎ߲ ߡߙߊ߬ߘߊ߬ߘߎ߯ߟߊ ߛߏ߯ߙߏߣߍ߲߫ ߘߎ߰ߣߍ߲ ߕߊ߲ ߠߋ߬ ߘߌ߫.
ߓߌ߲߲ߕߎߡߏߘߌߦߊ߫ ߡߙߊ߬ߘߊ߬ߘߎ߯ߟߊ
ߞߊߡߌ߬ߛߊߙߌ߬ ߡߙߊ߬ߘߊ߬ߘߎ߯ߟߊ
ߞߊ߲߬ߝߊ߬ߙߊ߲߬ߘߍ߲߫ ߡߙߊ߬ߘߊ߬ߘߎ߯ߟߊ
ߞߎߟߊߓߎ߬ߦߌ߬ ߡߙߊ߬ߘߊ߬ߘߎ߯ߟߊ
ߡߟߊߞߎߦߊ߫ ߡߙߊ߬ߘߊ߬ߘߎ߯ߟߊ
ߛߊ߲ߞߊߙߋߘߌ߫ ߡߙߊ߬ߘߊ߬ߘߎ߯ߟߊ
ߛߊ߲ߛߊ߬ߟߋ߫ ߡߙߊ߬ߘߊ߬ߘߎ߯ߟߊ
ߡߙߊ߬ߓߊ߰ߘߊ ߟߎ߬
ߓߏ߬ߞߋ߫ ߕߌ߲߬ߞߎߘߎ߲ ߡߙߊ߬ߓߊ߰ߘߊ ߛߏ߯ߙߏߣߍ߲߫ ߘߎ߰ߓߊ߫ ߟߋ߬ ߘߌ߫.
ߓߏߝߊ߬ ߡߙߊ߬ߓߊ߰ߘߊ
ߓߏ߬ߞߋ߫ ߡߙߊ߬ߓߊ߰ߘߊ
ߜ߭ߥߊߟ ߡߙߊ߬ߓߊ߰ߘߊ
ߞߎ߲߬ߘߙߊ߫ ߡߙߊ߬ߓߊ߰ߘߊ
ߝߙߌ߬ߦߊ߫ ߡߙߊ߬ߓߊ߰ߘߊ
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ
ߛߐ߬ߘߐ߲߬ ߛߌߟߊ߫ ߝߍ߬߸ߛߍ߬ߣߍ ߣߌ߫ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫߸ߣߴߏ߬ ߟߊ߫ ߖߌ߬ߣߍ߫ ߓߊ߯ߙߊߢߐ߲߯ߘߊ ߝߎߥߊ߲ߢߊߘߊ߲ ߠߎ߫ ߞߊ߲߬߸ߖߌ߬ߣߍ߫ ߞߊ߲ߓߍ߲ ߘߎ߰ߓߊ ߘߐ߫ ߓߌ߬߸ߓߏ߬ߞߋ߫ ߛߌ߰ߓߊ߮ ߁߀߀%߈߀ ߛߣߍ߬ߞߍ߬ߟߊ ߟߋ߬ ߘߌ߫.ߊ߬ ߡߊ߬ߟߏ߬ ߢߊߟߐ߲ߣߍ߲߫ ߊ߬ ߓߟߏ߫ ߞߏߛߓߍ߫߸ߡߊ߬ߟߏ߬ ߛߣߍ ߞߐ߫߸ߕߌ߬ߦߊ ߣߌ߫ ߝߏߣߌ߲ ߦߋ߫ ߦߋ߫ ߛߍ߬ߣߍ ߟߴߊ߬ ߝߋ߬ߙߋ ߞߊ߲ߡߊ߬߸ߊ߬ ߣߌ߫ ߝߣߊ߫ ߞߏߟߊߘߍ߮ ߛߌߦߊߡߊ߲߫ ߓߘߊ߫ ߛߣߍ߫ ߝߎߥߊ߲ߢߊߘߊ߲ ߓߊ߯ߙߊ ߓߟߏ ߡߊ߬ ߓߏ߬ߞߋ߫ ߕߌ߲߬ߞߎߘߎ߲ ߣߴߊ߬ ߡߙߊ߬ߓߊ߰ߘߊ ߣߴߊ߬ ߡߙߊ߬ߘߊ߬ߘߎ߯ߟߊ ߟߎ߬ ߞߣߐ߫.ߏ߬ ߓߘߊ߫ ߕߌ߲߬ߞߎߘߎ߲ ߠߊߥߙߎߞߌ߫ ߟߞߊ߬ߟߌ߬ߦߊ ߛߊߓߎ߫ ߦߊ߲߬ ߞߏߛߓߍ߫߸ߊ߬ ߣߌ߫ ߦߋ߲߬ ߛߌ߰ߓߊ߮ ߞߊ߬ߝߏ߫ ߞߏߛߓߍ߫.
= ߊ߬ ߛߌ߰ߓߊ߮ = ߓߏ߬ߞߋ߫ ߦߋ߫ ߘߎ߱ ߟߋ߬ ߘߌ߫߸ߡߍ߲ ߠߊ߫ ߛߓߊ߬ߕߌ߬ ߞߊߟߌߡߊ߲ ߡߐ߰ߦߊ ߛߌߟߊ߫ ߝߍ߬߸ߊ߬ ߛߌ߰ߓߊ߮ ߕߎ߲߬  ߡߐ߰ ߁߂ ߀߃߀ /߁߉߈߃ ߟߊ߫߸ߊ߬ ߛߌ߰ߓߊ߮ ߖߘߌ ߘߊ߫ ߁߉߉߆ ߟߊ߫ ߞߊ߬ ߞߍ߫ ߡߐ߰ ߄߀ ߅߇߅ߘߌ߫ ߞߊ߬ߝߏ߬ߙߋ߲ ߛߌ߰ߓߊ߮ ߦߋ߫ ߡߐ߰ ߈߁ ߁߁߆ ߘߌ߫ ߂߀߀߇ߟߊ߫ ߸ߊ߬ ߛߏߞߣߐߟߊ߫ ߂߀߁߆ ߟߊ߫ ߛߌ߰ߓߊ߮ ߞߍ߫ ߡߐ߰  ߆߅ ߆߆߂ ߘߌ߫߸ߏ߬ ߞߐ߫،ߕߌ߲߬ߞߎߘߎ߲ ߛߌ߰ߓߊ߮ ߞߍ߫ ߘߊ߫  ߁߀߀ ߀߀߀ ߂߀߁߇ ߟߊ߫߸ߞߊ߲ߞߊ߲߫،ߞߐߣߊߞߙߌ߫،ߒߛߙߍߜߘߍ߫،ߞߌ߲ߘߌߦߊ߫،ߜߞߋߘߎ߯ ߞߛߌ߬ߘߎ߯ ߟߎ߬ ߞߐ߫߸ߊ߬ ߖߊ߬ߡߊ ߖߘߌߣߍ߲߫ ߖߌ߬ߣߍ߫ ߛߏߓߊ ߕߐ߭ ߏ߬ ߟߎ߬ ߘߌ߫.
ߣߊߡߎ߲߫ ߥߟߊ߫ ߘߌ߯ߣߊ߫
ߓߏ߬ߞߋ߫ ߦߋ߫ ߣߊߡߎ߲߫ ߡߊ߫ ߘߌ߲߬ߞߌߙߊ ߟߋ߬ ߘߌ߫߸ߡߍ߲ ߘߌ߯ߣߊ߫ ߞߏ߫ ߛߓߊ߬ߕߌ߬ߣߍ߲߫ ߞߏߛߓߍ߫߸ߓߏߟߌߛߐߟߊ ߟߎ߬ ߣߴߌߛߟߊߞߊ ߣߌ߫ ߛߌ߬ߟߊ߬ߡߊ ߟߎ߬߸ߛߌ߬ߟߊ߬ߡߊ߬ߦߊ ߟߋ߬ ߛߌߦߊߡߊ߲߫  ߣߊߡߎ߲߫ ߕߐ߭ ߓߍ߯ ߘߌ߫߸ߓߏߟߌߛߐߟߊ ߝߣߊ߫߫ ߓߏ߲߬ߓߊ ߌߛߟߊߞߊ ߟߎ߬ ߘߌ߫߸ߝߏߦߌߘߊ߫،ߌ ߕߍߣߊ߬ ߡߐ߱ ߦߋ߫ ߡߍ߲ ߕߍ߫ ߣߊߡߎ߲߫ ߘߐ߫ ߦߋ߲߬߸ߝߏߦߌߘߊ߫،ߛߏߡߦߊ ߛߓߊ߬ߕߌ߬ߣߍ߲߫ ߦߋ߲߬߸ߊ߬ߟߎ߫ ߟߊ߫ ߖߏ߭ ߖߌ߬ߦߊ ߖߌ߬ߣߍ߬ ߞߊ߲ߓߍ߲ ߘߎ߲߬ߘߎ߬ߡߊ߬ ߥߊߘߌ߫߸ߊ߬ߟߋ߫ ߖߏ߬ ߞߋߟߋ߲ ߦߋ߫ ߕߐ߭ ߕߐ߬ߡߊߛߙߋ߫ ߘߌ߫ ߡ.ߟ.ߛ ߣߎ߳ߦߐߙߞ ߊߡߙߌߞߌ߬ ߞߊ߬ߝߏ߬ ߟߊߘߍ߬ߣߍ߲ ߠߊ߫߸ߖߏ߭ ߏ߬ ߦߋ߫ ߓߊߜ߭ߊ߬ ߟߎ߬ ߟߊ߫ ߓߏߟߌ߫ ߘߌ߫.
ߘߎ߱ ߛߏߕߌ߮ ߟߎ߬
ߊߟߌ߫ ߓߏߣߌߦߊ߫ ߞߊ߬ߡߙߊ߬ ߁߉߉߁-߁߉߉߅ ߕߍߟߊ߫ ߘߐ߫
ߞ. ߎߛߎߡߊߣߌ߫ ߘߊߓߐ߫،ߎ߳ߝߑߙ ߞߙߎߞߊߘߋ߲߫ ߞߎ߲ߝߟߐ،ߓߏ߬ߞߋ߫߫ ߛߏߕߌ߮ ߁߉߉߅ ߣߌ߫ ߂߀߀߀
ߊߟߌ߫߫ ߓߏߣߌߦߊ߫ ߞߊ߬ߡߙߊ߬ ߂߀߀߀ −߂߀߀߅ ߛߏߕߌ߯ߦߊ
ߌߓߎߙߊߤߌߡߊ߫ ߓߊߙߌ߫،߂߀߀߅ − ߂߀߁߅ ߛߏߕߌ߮
ߌߓߎߙߊߤߌ߯ߡߊ߫ ߓߊߙߌ߫  ،ߣߘߐ߬ߛߌ߰ߓߊ ߞߊ߲ߕߌ߮ ߞߙߍߞߙߍߣߍ߲߫ ߂߀߁߇ −߂߀߁߈ ߕߍߟߊ߫ ߘߐ߫
ߡߊ߬ߡߊ߬ߘߎ߬ߓߊ߫߫ ߕߊߥߋߟ  ߞߊ߬ߡߙߊ߬، ߂߀߁߉ߓߌ߲ߠߊߥߎߟߋ߲ ߟߊ߫
ߡߐ߰ߘߐ߬ߜߍ ߡߍ߲ ߠߎ߫ ߡߏߦߌ߫ ߓߏ߬ߞߋ߫
ߊߓߎߓߞߊߙ ߛߐ߲߬ߔߊ߬ߙߋ߫߸ߖߌ߬ߣߍ߬ ߞߊ߲ߓߍ߲ ߝߊ߬ߛߏ߬ ߜߙߊ ߞߊ߲ߕߌ߮ ߘߏ߫
ߟߊ߬ߡߌߣ ߖߌ߬ߙߊ߬ߛߌ߫ ߝߐ߰ߓߍ߬ߦߊ߬ߟߊ
ߊߟߌߝߊ߫ ߞߐ߲ߘߍ߫߸ߖߌ߬ߣߍ߬ ߞߊ߲ߓߍ߲ ߞߊ߲ߕߌ߮
ߛߎߡߊ߲ߞߐ߬ߦߌ߲߬
thumb|ߛߎߡߊ߲ߞߏ߬ߦߌ߫ ߒߞߏ߫ ߞߊߙߊ߲ߕߊ ߛߎߡߊ߲ߞߏ߬ߦߌ߬ ߦߋ߫ ߓߊߕߍ߫ ߘߎ߱ ߘߏ߫ ߟߋ߬ ߘߌ߫߸ ߊ߬ ߣߌ߫ ߞߊ߲ߞߊ߲߫ ߝߏ߬ߣߊ߲ ߦߋ߫ ߞߎߘߍ߫ ߁߈ ߖߊ߬ߕߋ߫ ߟߋ߬ ߘߌ߫߸ ߛߎߡߊ߲ߞߏ߬ߦߌ߬ ߢߌ߲߬ ߠߋ߫ ߞߊ߬ ߞߙߊ߬ߡߐ߯ ߛߟߏ߬ߡߊ߯ߣߊ߫ ߞߊ߲ߕߍ߫ ߝߊ߬ ߊߡߙߊ߫ ߞߊ߲ߕߍ߫ ߟߊߖߌ߰ߦߊ߫߸ ߏ߬ ߣߴߊ߬ ߟߊ߫ ߞߊ߬ߙߊ߲߬ߘߋ߲ ߠߎ߫ ߞߊ߬ ߞߎߘߍ߫ ߃ ߢߐ߲߰ ߘߏ߲߬ ߊ߬ߟߎ߬ ߣߌ߫ ߛߎߡߊ߲ߞߏ߬ߦߌ߬ ߛߏ ߕߍ߫߸ ߞߊ߬ ߕߊ߯ ߊ߬ߟߎ߬ ߓߟߏߡߊߞߊ߬ ߞߊ߬ߙߊ߲߬ ߞߊ߲ߡߊ߬ ߦߋ߬߸ ߞߊ߬ ߘߎ߰ߣߍ߲ ߏ߬ ߕߐ߯ߟߊ߫ ߞߏ߫ ( ߞߐ߬ߟߐ߲߬ߣߍ߲߫) ߓߊߏ߬߸ ߊ߬ߟߎ߫ ߞߊ߬ ߞߐ߬ߟߐ߲ ߘߏ߫ ߛߋ߲߬ߣߍ߲߫ ߕߘߍ߬ ߝߊ߬ߙߊ ߘߊߜߟߏ ߟߊ߫ ߦߋ߲߬߸ ߊ߬ ߘߏ߲߬ ߕߍ߫ ߖߊ߬ ߟߊ߫ ߡߎ߰ߡߍ߫߸ ߒ ߓߋ߲ߓߊ߫ ߊߡߙߊ߫ ߞߊ߲ߕߍ߫ ߞߊ߬ ߟߌ߬ߟߌ߬ߤߊߡ ߟߊߘߊ߲߫ ߞߵߊ߬ ߓߌ߬ߟߊ߬ ߞߐ߬ߟߐ߲ ߏ߬ ߟߋ߬ ߞߣߐ߫߸ ߛߊ߫ ߞߊ߬ߙߊ߲߬ߘߋ߲ ߡߍ߲ ߠߎ߬ ߓߴߏ߬ ߡߌ߲߬߸ ߊ߬ߟߎ߬ ߤߊߞߟߌ߫ ߘߌ߫ ߘߌߦߊ߫.
ߘߐߝߐ
ߛߎߡߊ߲ߞߏ߬ߦߌ߬ ߣߌ߫ ߓߊߕߍ߫ ߞߓߊ߬ ߛߏ ߕߐ߭ ߟߎ߬ ߓߍ߯ ߟߊ߫ ߘߐ߬ߝߐ ߦߋ߫ ߘߊߡߌ߬ߣߊ߫ ߟߊ߫ ߞߓߊ߬ߟߊ߬ߓߊ߫ ߟߋ߬ ߡߊ߬߸....
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߊ߬ߦߋ߫
ߞߊ߬ߦߋ߫ ߦߋ߫ ߡߊ߬ߟߌ ߕߟߋ߬ߓߋ ߘߎ߰ߓߊ ߣߴߊ߬ ߞߊ߬ߝߏ߬ߓߏߟߏ߲ ߘߏ߫ ߟߋ߬ ߘߌ߫ ߓߡߊ߬ߞߐ߫ ߞߐ߬ߘߎ߯-ߕߟߋ߬ߓߋ ߞߎߘߍ߫ ߄߉߅ ߟߊ߫߸ ߛߣߍ߬ߜ߭ߊߟߌ߫ ߓߊߖߟߎ ߝߍ߬ߟߊ ߘߐ߫.ߊ߬ߟߋ ߟߋ߬ ߦߋ߫ ߞߎ߲߬ߠߊ߬ߛߌ߰ߟߌ߬ ߕߌ߲ߞߎߘߎ߲߫ ߝߟߐ ߞߎߓߋߘߊ ߣߌ߫ ߞߊ߬ߦߋ߫ ߞߏ߬ߙߌ ߝߣߊ߫ ߞߎߓߋߘߊ ߘߌ߫. ߞߊ߬ߦߋ߫ ߦߋ߫ ߛߏ߫ ߡߐ߬ߘߌ߬ߡߊ߲߬ߓߊ ߟߋ߬ ߘߌ߫ ߛߌ߰ߓߊ߮ ߟߊߛߌߦߊߦߊ ߘߐ߫߸ ߓߊߏ߬ ߊ߬ ߕߊ߬ߡߌ߲߬ ߘߊ߫ ߡߐ߱ ߈߀ ߁߄߆ ߟߊ߫ ߂߀߀߅ ߟߊ߫ ߞߊ߬ ߛߋ߫ ߁߂߇ ߃߆߈ ߘߐ߫ ߂߀߀߉ ߟߊ߫.
ߛߎߡߊ߲ߞߐ߬ߦߌ߲߬
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߞߊ߲ߞߊ߲߫ ߡߙߊ߬ߓߊ߰ߘߊ߮ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲
ߞߙߎ߬ߞߊ߲ߝߎߥߊ߫ ߟߊ߬ߘߍ߬ ߞߎ߲
ߞߙߎ߬ߞߊ߲ߝߎߥߊ߫/ ߟߊ߬ߘߍ ߞߍ߫ ߘߊ߫ ߞߎ߲߬ ߛߓߊ߫ ߟߋ߬ ߞߊ߲߬ ߏ߬ ߟߎ߬ ߝߟߐ ߟߋ߬߸ ߞߊ߬ ߝߊ߰ߡߊ߬ ߞߋߟߋ߲߫ ߠߊߛߌ߰ ߡߊ߲߬ߘߋ߫ ߕߌ߲߬ߞߎߘߎ߲ ߡߌߛߍ߲ ߂߁ ߓߍ߯ ߟߊߘߍ߬ߣߍ߲ ߞߎ߲߬ߠߊ߬، ߝߊ߲߬ߡߊ߬ ߞߋߟߋ߲ ߏ߬ ߞߍ߫ ߘߊ߫ ߡߊ߲߰ ߛߏ߲߬ߖߘߊ߫ ߞߋߕߊ߬ ߟߋ߬ ߘߌ߫.
ߞߊ߬ߦߋ߫
ߘߎ߰ߡߊ߬ߛߓߍ
ߞߊ߬ߦߋ߬ ߦߋ߫ ߊߝߙߌߞߌ߬ ߓߊ߲ߘߊ߫ ߞߟߊߡߊ߲ ߘߌ߲߬ߞߌ߬ߙߊ߬ ߡߊߟߐ߲ߣߍ߲ ߠߎ߬ ߘߏ߫ ߟߋ߬ ߘߌ߫߸ ߓߊߏ߬ ߊ߬ ߓߊ߲ߘߊ ߕߍߡߊߞߊ߲ߞߋ ߡߊߦߟߍߣߍ߲߫ ߦߋ߫ ߞߏߖߎ߯ߦߊ߫. ߞߵߊ߬ ߡߊߛߐ߬ߘߐ߲߬ ߊ߬ ߟߊߝߏ߬ߣߍ߲߬ ߦߋ߫ ߞߙߎ߬ ߖߟߐߞߐ ߟߎ߬ ߟߋ߬ ߟߊ߫ ߣߍ߰ߝߌ߲ ߞߊߛߌߦߊ߫ ߦߋ߫ ߡߍ߲ ߠߎ߬ ߘߐ߫߸ ߏ߬ ߛߋ߲߬ ߦߴߊ߬ ߓߊ߲ߘߊ ߞߟߊߦߊ ߡߊߦߍ߬ߟߍ ߘߐ߫ ߞߏߛߓߍ߫. ߊ߬ ߓߊ߲ߘߊ ߡߊߦߟߍ߬ߣߍ߲ ߕߍߡߊߞߊ߲ߞߋ ߞߐߘߊ߲ ߦߋ߫ ߞߛߊߞߊ߫ ߄߄ ߠߋ߬ ߘߌ߫ ߞߏ߲ߞߏߘߌ߬ߓߌ ߟߊ߫. ߞߊ߬ߦߋ߫ ߛߊ߲߭ ߓߊ߲ߘߊ ߕߍߡߊߞߊ߲ߞߋ ߦߋ߫ ߞߛߊߞߊ߫ ߃߀ ߟߋ߬ ߘߌ߫. ߕߋ߬ߟߋ ߓߐߟߌ ߘߎ߲ߡߊ ߞߎ߲߬ߕߊ߮ ߟߊߞߊ߬ߝߏ߬ߣߍ߲ ߦߋ߫ ߛߊ߲߭ ߞߘߐ߫ ߕߎ߬ߡߊ߬ߙߋ߲߬ ߃߀߄߉ ߟߋ߬ ߘߌ߫ ߕߌ߲߬ߞߎߘߎ߲ ߝߊ߲߭ ߓߍ߯ ߟߊߞߊ߬ߝߏ߬ߣߍ߲ ߞߣߐ߫.
ߞߙߎ߬ߞߊ߲ߝߎߥߊ߫ ߟߊ߬ߘߍ߬ ߞߎ߲
ߝߌߟߊߣߊ߲ ߠߋ߬߸ ߞߊ߬ ߞߕߌ߫ ߛߏ߬ߛߏ߫ ߞߎ߲߬ߞߏ߬ߕߐ߫ ߡߌ߬ߘߊ߬ߣߍ߲ ߠߎ߫ ߡߊ߬، ߏ߬ ߟߎ߫ ߘߏ߲߬ ߞߕߌ߫ ߘߊ߫ ߞߵߊ߬ߟߎ߫ ߖߊ߲ߞߌ߫ ߓߌ߲߬ߓߊߏ ߛߊ߲ߘߐߕߊ ߟߊ߫ ߸ ߣߊߟߌ߬ߡߎ߲ ߝߊ߰ߟߌ ߘߌ߫
ߞߊ߬ߦߋ߫
ߘߎ߰ߡߊ߬ߛߓߍ
ߞߍߦߙߐ ߡߍ߲ ߠߎ߬ ߦߋ߫ ߞߊ߬ߦߋ߬ ߟߊߡߌߣߌ߲ ߘߐ߫:
ߡߊ߬ߘߌߣߊ߬ ߖߌ߲߭߸ ߞߊ߬ߦߋ߬ ߞߎߘߍ߫ ߁߂ ߟߊ߫:
ߞߙߎ߬ߞߊ߲ߝߎߥߊ߫ ߟߊ߬ߘߍ߬ ߞߎ߲
ߛߓߊߣߊ߲ ߠߋ߬ ߛߏ߲߬ߖߘߊ߬ ߞߋߕߊ߬ ߸ ߞߊ߬ ߛߌ߰ߞߊ߲߬ ߞߋߟߋ߲߫ ߠߊߘߊ߲ ߡߊ߲߬ߘߋ߲߫ ߠߊ߫ ߸ ߕߐ߲ ߠߎ߬ ߣߌ߫ ߞߎ߬ߙߎ߲߬ߘߎ ߟߎ߬ ߣߌ߫ ߟߊ߲ߘߊ ߟߎ߬ ߣߌ߫ ߣߊߡߎ߲ ߓߍ߯ ߦߋ߫ ߡߍ߲ ߞߣߐ߫، ߥߟߴߊ߬ߟߎ߫ ߓߍ߯ ߘߌ߫ ߕߏ߫ ߛߎߡߊ߲߫ ߠߊ߫ ߛߌ߰ߞߊ߲ ߡߍ߲ ߛߌ߬ߕߊߙߌ߫ ߞߍ߬ߙߍ߲߬ߘߍ߬ߣߍ߲ ߞߏ߬ ߢߌߡߊ ߟߎ߫ ߡߊ߬، ߞߊ߬ ߓߊ߲ ߞߊ߬ ߡߊ߲߬ߘߋ߲ ߞߊ߬ߝߏ߬ߓߏߟߏ߲ ߟߐ߬ ߛߌ߰ߞߊ߲ ߏ߬ ߛߊ߬ߙߌ߬ߦߊ ߟߎ߫ ߛߌߟߊ ߕߊ߯ߡߊ߫ ߟߊ߫ ߞߏߣߍ߲ ߣߌ߫ ߞߏߓߊ ߓߍ߯ ߟߊߘߍ߬ߣߍ߲ ߘߐ߫. ߓߚߏ߫ ߞߎ߬ߙߎ߲߬ߘߎ߬ ߕߋߟߋ߲ߣߍ߲ ߠߋ߬ ߘߐߙߐ߲ ߘߴߊ߬ ߞߍ߫߸ߛߌ߱ ߘߌ߫ ߘߌߦߊ ߸ ߞߊ߬ ߘߍ߲߭ ߛߌ߲߬ߝߏ߲߬ߧߊ߫ ߸ ߞߊ߬ ߡߐ߰ߦߊ ߛߓߊ߬ߕߌ߫ ߸ ߞߊ߬ ߓߍ߯ ߞߛߌ߫ ߜߐ߬ߛߐ߲߬ߞߐ ߣߌ߫ ߥߐ߬ߦߐ ߣߌ߫ ߞߍ߬ߟߍ ߣߌ߫ ߢߐ߲ ߕߙߐ ߣߌ߫ ߢߐ߲߯ ߖߌߖߎ߯ ߟߊߞߎߣߎ߲ ߣߌ߫ ߢߐ߲߯ ߠߊߜߏߦߊߢߍ ߣߌ߫ ߢߐ߲߯ ߞߐߣߌߢߊ ߓߍ߯ ߡߊ߬ ߛߌ߰ߢߐ߲߰ߦߊ ߘߐ߫، ߊ߬ ߣߌ߫ ߞߊ߬ ߓߍ߲߭ ߠߊߘߏ߲߬ ߖߡߊ߬ߣߊ ߞߣߐ߫ ، ߓߍ߲߭ ߏ߬ ߟߋ߫ ߘߏ߲߬ ߦߋ߫ ߤߙߊ ߣߌ߫ ߓߎ߲ߘߍ ߣߌ߫ ߡߍ߲ߘߌߦߊ ߣߌ߫ ߝߡߊߢߊ߯ߙߌ ߣߌ߫ ߢߋߙߌߡߦߊ ߓߍ߯ ߛߓߊߓߎ ߘߌ߫، ߊ߬ ߣߌ߫ ߝߣߊ߫ ߸ ߓߍ߲߭ ߠߋ߬ ߡߐ߱ ߟߎ߫ ߟߐ߬ ߟߊ߫ ߢߐ߲߯ ߘߍߡߍ߲ ߣߌ߫ ߢߐ߲߯ ߠߊߝߛߊ ߣߌ߫ ߢߐ߲߯ ߡߊߡߣߌߡߌߣߌ߲ ߠߎ߬ ߟߊ߫، ߢߐ߲߯ ߘߍߡߍ߲ ߝߣߊ ߟߋ߬ ߡߐ߱ ߛߐ߫ ߟߊ߫ ߝߊ߲ߞߊ ߟߊ߫ ߞߏ߫ ߜߍߟߍ߲߫ ߠߎ߬ ߟߊߢߐ߬ߣߌ߲ ߘߐ߫ ߸ ߊ߬ ߣߌ߫ ߞߊ߬ ߘߎߢߊ߫ ߘߐߕߍ߮ ߣߐ߰ߦߊ߫ ߗߍ߭ ߣߌ߫ ߡߏ߬ߛߏ ߣߌ߫ ߘߋ߲ߣߍ߲ ߣߌ߫ ߡߐ߰ߓߊ ߓߍ߯ ߡߊ߬ ߕߐߟߍ߯ ߦߌߟߡߊ:ߘߐ߬ߝߐ ߦߌߟߡߊ:ߞߙߎ߬ߞߊ߲ߝߎߥߊ߫ ߟߊ߬ߘߍ߬ ߞߎ߲ ߦߌߟߡߊ:ߡߊ߲߬ߘߋ߲߬ ߖߡߊߣߊ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߞߊ߬ߦߋ߫
ߘߎ߰ߡߊ߬ߛߓߍ
ߞߐߢߞߊߙߌ߫ ߖߌ߰ߣߍ ߡߍ߲ ߟߐ߬ ߘߊ߫ ߍߟߑߤߊߖߌ߬ ߎߡߊߙߎ߫ ߕߊߟ ߓߟߏ߫ ߞߎߘߍ߫ ߇߀ ߟߊ߫ ߞߊ߬ߦߋ߫ ߞߐ߬ߘߎ߯-ߕߟߋ߬ߓߐ ߘߐ߫:
ߡߊߜ߭ߌ߫ ߘߊ߬ߟߊ ߣߌ߫ ߘߏ߯ߙߏ߫ ߘߊ߬ߟߊ:
ߡߊߣߊ߲ߕߊߣߌ߫ ߢߎߡߍߓߊߟߊ߲: thumb|ߡߌ߬ߘߊ߬ߟߌ߬ߘߋ߲ ߠߎ߬ ߘߋ߲ ߠߎ߬ ߟߊ߫ ߞߊ߬߬ߙߊ߲߲ߕߊ
ߝ߭ߋߕߌߣߊߡ
ߝ߭ߋߕߌߣߊߡ
ߝ߭ߋߕߌߣߊߡ ( ߝ߭ߋߕߌߣߊߡ ߞߊ߲ ߘߐ߫ : Việt Nam) ߞߎ߲߬ߠߊ߬ߛߌ߰ߓߟߏߡߊ߬ ߝ߭ߋߕߌߣߊߡ ߞߊ߲ߓߍ߲ ߘߍ߬ߟߊ߬ߞߊ، ߊ߬ ߦߋ߫ ߞߊ߲ߓߍ߲߫ ߘߍ߬ߟߊ߬ߞߊ ߟߋ߬ ߘߌ߫ ߊߖ߭ߌ߫ ߕߟߋ߬ߓߐ ߘߐ߫ ߸ ߕߏ߲߯ߜ߭ߌ߯ߣ ߖߌߘߏ߯ߘߎ߮ ߣߌ߫ ߛߌ߯ߣߌ߲߫ ߓߊ ߝߍ߬، ߊ߬ ߞߎߓߋߘߊ ߟߋ߬ ߤߊߣߏߌ߬ ߘߌ߫. ߊ߬ ߦߋ߫ ߛߐ߬ߘߐ߲߬ ߠߊ߫ ߤߌ߲ߘߌ ߛߌ߯ߣߌ߲߫ ߕߌ߲ ߠߊߓߊ߲ ߠߋ߬ ߘߐ߫، ߛߌ߯ߣߌ߲߫( ߛ߭ߌߣ) ߦߴߊ߬ ߞߐ߰ߘߎ߮ ߘߐ߫،ߕߏ߲߯ߜ߭ߌ߯ߣ ߖߌߘߏ߯ߘߎ߮ ߦߴߊ߬ ߕߟߋ߬ߓߐ ߘߐ߫، ߟߊ߬ߥߏ߬ߛߌ߫ ߣߌ߫ ߕߊߦߌߘߎ߯ ߣߌ߫ ߞߊ߲ߓߏߖߌ߫ ߦߴߊ߬ ߕߟߋ߬ߓߋ ߘߐ߫، ߊ߬ ߛߏ ߘߏ߫ ߟߋ߬ ߤߐߛ߭ߡߌߣ ߥߟߊ߫ ߛߊߦߌߜ߭ߏߣ ߘߌ߫ ߞߘߐ߬ߡߊ߲، ߊ߬ ߣߌ߫ ߤߊ߯ߦߌߝߏ߲ߜ߭.
ߊ߬ ߕߐ߮
ߖߦߊ ߟߏ߲ߜ߭ ߡߊ߲߬ߛߊ߬ߟߊ ߞߵߊ߬ ߓߊ߲ߓߊ߲߫ ߕߐ߮ ߣߌ߲߬ ߠߋ߬ ߞߊ߲߬ ߸ "ߝ߭ߋߕߌߣߊߡ" ( ߝ߭ߋߕߌߣߊߡ ߞߊ߲ ߘߐ߫ : vjə̀tnam‏) ߦߏ߫ ߖߡߊ߬ߣߊ ߕߐ߮ ߞߎ߲߬ߠߊ߬ߛߌ߰ߓߟߏߡߊ߬ ߛߊ߲߬ ߁߈߀߄، ߏ߬ ߦߋ߫ " ߣߊߡ ߝ߭ߋߕ" ߦߟߍ߬ߡߊ߲߬ߠߌ߲߫ ߠߋ߬ ߘߌ߫ ( 越 ( ߝ߭ߋߕ ߥߙߏ߬ߘߎ߮)، ߡߍ߲ ߠߊߓߊ߯ߙߊ߫ ߘߊ߫ ߖߡߊ߬ߣߊ ߕߐ߮ ߘߌ߫ ߞߊ߬ߞߘߐߞߘߐ ߥߎ߬ߛߎ ߟߊ߫. ߛߊ߲߬ ߁߈߃߉ ߟߊ߫ ߸ ߡߌߣ ߡߊߣߜ߭ ߡߊ߲߬ߛߊ߬ߟߊ ߞߵߊ߬ ߕߐ߮ ߦߟߍ߬ߡߊ߲߫ ߞߵߊ߬ ߞߍ߫" ߘߊߦߌ ߣߊߡ" ߘߌ߫، ߏ߬ ߞߘߐ ߟߋ߬ : " ߥߙߏ߬ߘߎ߰ߓߊ ߥߟߊ߫ ߥߙߏ߬ߘߎ߰ ߜߌߟߌ߲"، ߏ߬ ߞߐ߫ ߸ ߊ߬ ߕߐ߮ ߞߐߛߊ߬ߦߌ߬ ߘߊ߫" ߝ߭ߋߕߌߣߊߡ" ߕߐ߯ ߞߘߐ ߞߎ߲߬ߠߊ߬ߛߌ߰ߓߟߏߡߊ߬ ߸ ߛߊ߲߬ ߁߉߄߅ ߟߊ߫
ߘߍ߲ߒߖߘߍߟߦߊ
ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ
ߞߊ߬ߦߋ߫
ߘߐ߬ߝߐ
ߡߌ߬ߘߊ߬ߟߌ߬ߘߋ߲ ߠߎ߬ ߘߋ߲ ߠߎ߬ ߦߋ߫ ߘߞߋ߬ߟߌ߬ߛߏ ߟߊ߫ ߡߍ߲ ߛߌ߲ߘߌ߫ ߘߊ߫ ߜ߭ߊߟߌߋߣߌ߫ ߓߟߏ߫ (߁߈߈߇-߁߈߈߈) ߠߊ߫
ߞߊ߬ߦߋ߬ ߜߘߌ ߛߌ߰ ߘߊ߫ ߁߈߈߀ ߠߋ߬ ߟߊ߫ ߞߊ߬ߛߏ߲߬ߞߊ߬ ߟߊ߲ߔߊ߯ߛߌ ߘߏ߫ ߓߟߏ߫߸ ߜߛߋ߫ ߛߌߝߘߌ߫ ߖߊߟߏ߫.
ߞߊ߬ߦߋ߬ ߞߍ߫ ߘߊ߫ ߝߊ߬ߙߊ߲߬ߛߌ߫ ߛߎ߬ߘߊ߲߬ ߞߎߓߋߘߊ ߘߌ߫ (ߡߍ߲ ߛߏ߯ߙߏߣߍ߲߫ ߦߋ߫ ߛߣߍ߬ߜ߭ߊߟߌ߫ ߞߎ߲߬ߛߊ ߣߌ߫ ߖߋ߬ߟߌߓߊ߬ ߘߌ߫)߸ ߞߎߓߋߘߊ ߟߊߦߌ߬ߙߌ߲߬ߘߌ߫ ߘߊ߫ ߓߡߊ߬ߞߐ߫ ߁߈߉߉ ߞߏ߲߲ߓߌߕߌ߮ ߁߇ ߡߊ߬.
ߞߊ߬ߦߋ߫ ߞߊ߬ߝߏ߬ߙߋ߲߬ ߢߣߊߓߊ߬ߛߊ߲߬ߣߍ߲ ߘߊߘߐߓߍ߲߬ ߘߊ߫ ߁߉߁߈ ߞߏߟߌ߲ߞߏߟߌ߲ ߂߀ ߝߘߏ߬ߓߊ߬ ߡߙߌߘߐ߫ ߛߓߍ (arrêté) ߞߊ߬ ߓߊ߲߫ ߞߵߊ߬ ߟߥߊߟߌ߫ ߓߌ߲ߠߊߥߎߟߋ߲ ߕߟߋ߬ ߁߭\߁߉߁߉ ߟߊ߫. ߁߉߅߅ ߣߍߣߍߓߊ ߁߈ ߞߎ߬ߙߎ߲߬ߘߎ ߟߋ߬ ߡߊ߬ ߛߊ߫߸ ߞߊ߬ߦߋ߬ ߞߍ߫ ߘߊ߫ ߞߊ߬ߝߏ߬ߙߋ߲ ߘߌ߫ ߡߍ߲ ߦߋ߫ ߡߞߊ߬ߝߏ߬ߟߌ ߘߊߞߘߐ߫ ߁߉߅߆ ߟߊ߫߸ ߞߊ߬ߝߏ߬ߙߋ߲ ߟߊ߬ߟߌ߰ߟߌ߬ߟߊ ߞߋߟߋ߲߫ ߡߍ߲ ߛߎߘߊ߲ߣߍ߲߫ ߦߋ߫ ߘߊ߬ߝߊ ߟߎ߬ ߓߟߏ߫߸ ߊ߬ ߣߌ߫ ߛߏߕߌ߮ ߡߍ߲ ߛߎߘߊ߲ߣߍ߲߫ ߦߴߊ߬ ߖߘߍ߬ ߦߋ߫.
ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫߸ ߝߊ߬ߙߊ߲߬ߛߌ߬ ߜߍߓߏ߲ ߠߎ߬ ߟߊ߫ ߛߊߣߌ߲߫ ߟߊ߬ߡߙߊ߬ߣߍ߲ ߕߘߍ߬ ߦߋ߫ ߞߊ߬ߦߋ߫ ߕߌ߲߬ߞߎߘߎ߲ ߠߋ߬ ߘߐ߫߸ ߏ߬ ߟߥߊ߫ ߘߊ߫ ߝߊ߬ߙߊ߲߬ߛߌ߬ ߓߊߞߐߡߊ߫ ߞߊߝߏ ߟߎ߬ ߘߐ߫ ߞߍ߬ߟߍ ߘߊߡߌߣߊ ߕߎߡߊ ߟߊ߫ ߛߴߊ߬ ߞߊߣߊ߬ ߓߌ߬ߟߊ߫ ߖߎ߮ ߟߎ߬ ߟߊ߫ ߖߐ߭ ߟߊ߫، ߒ߬ߓߊ߬ ߸ߛߊߣߌ߲ ߏ߬ ߟߊߕߊ߯ ߘߊ߫ ߘߊ߬ߞߊ߯ߙߎ߫ ߞߊ߬ ߣߊ߬ ߕߏ߫ ߊ߬ ߡߊߘߏ߬ߣߌ߲߬ ߠߊ߫ ߣߍ߰ߛߌߟߊ ߞߊ߲߬ ߞߊ߬ߦߋ߫߸ ߏ߬ ߡߍ߲ ߠߊߞߊ߲ߘߊߣߍ߲߫ ߞߏߛߓߍ߫ ߞߊ߬ ߓߍ߲߬ ߝߏ߬ߣߊ ߟߊ߫ ߖߊ߲߰ߧߊ ߡߊ߬ (ߞߎߘߍ߫ ߉߀߀) ߊ߬ ߣߌ߫ ߞߐ߰ߖߌ߬ߘߊ ߕߍ߸ ߊ߬ ߣߴߊ߬ ߖߐ߬ߘߐ ߟߊߥߊ߬ߙߊ ߊ߲߬ߜ߭ߌߟߋ ߟߎ߬ ߟߊ߫ ߞߐ߬ߖߌ߬ߞߊ߲߬ ߓߋߒߞߊ߲ߠߌ߲ ߘߐ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߖߌ߰ߣߌ߬ߦߟߍ
ߞߊ߬ߦߋ߫ ߛߌ߬ߣߍ߲߫ ߦߋ߫ ߘߊ߬ߞߊ߰ߙߎ߬ ߣߌ߫ ߖߋ߬ߟߌߓߊ߬ ߕߍ ߣߍ߰ߛߌߟߊ ߜߋ߬ߙߋ ߟߋ߬ ߝߍ߬ ߡߍ߲ ߘߐߓߍ߲߬ ߘߊ߫ ߝߊ߬ߙߊ߲߬ߛߌ߬ ߥߙߎߣߍߦߊߟߌ ߕߎ߬ߡߊ ߟߊ߫ ߝߊ߯߯߯ߘߐߞߍ߫߫ ߁߉߲ ߓߊ߲߫ ߕߎߡߊ ߟߊ߫.
߂߀߀߃ ߟߊ߫߸ ߞߘߏߥߊߙߌ߫ ߝߐߢߐ߲߯ߞߐ ߞߍ߫ ߘߊ߫ ߕߙߎ߬ ߘߌ߫ ߞߊ߬ ߡߊ߬ߘߏ߬ߣߌ߲߬ߠߌ߲߬ ߛߌߟߊ ߕߍ߰ ߞߊ߬ ߓߐ߫ ߥߙߏ߬ߘߎ߮ ߘߐ߫߸ ߏ߬ ߞߊ߬ ߞߊ߬ߦߋ߫ ߣߌ߫ ߣߍ߰ߛߌߟߊ ߟߊߢߣߊߡߦߊ߫. ߛߏ ߓߟߏߟߊߕߎ߲߱ ߛߌߟߊ߫ ߞߏ ߡߊ߬ߝߊ߲ ߘߐ߫ ߏ߬ ߦߋ߫ ߛߋ߲߬ߠߊ߫ ߕߊ߲߬: ߛߌߟߊ ߡߍ߲ ߦߋ߫ ߣߊ߬ ߟߊ߫ ߞߊ߬ ߓߐ߫ ߛߣߍ߬ߜ߭ߊ߰ߟߌ߫ ߞߊ߬ ߕߊ߯ ߓߡߊ߬ߞߐ߫߸ ߏ߬ ߕߍ߫ ߡߍ߲߫ ߊ߬ ߘߌ߫ ߓߊ߲߫ [ߕߎ߬ߡߊ ߢߎ߬ߡߊ߲߫؟]. ߞߊ߬ߦߋ߫ ߛߏ ߛߌ߬ߣߍ߲߬ ߦߋ߫ ߢߊ߫ ߜߘߍ߫ ߡߊ߬ ߝߣߊ߫ ߛߣߍ߬ߜ߭ߊߟߌ߫ ߓߊߖߟߎ ߝߣߊ߫ ߝߍ߬. ߞߊ߬ ߓߍ߲߬ ߛߌߟߊ-ߞߊ߲-ߡߊߘߏߣߌ߲ߠߌ߲ ߦߋ߫ ߡߊߞߊ߬ߝߏ ߞߊ߲߬ ߊ߬ ߜߋ߲ߜߋ߲߫ ߘߏ߬ߣߌ߲߬ߜߌ߬ߟߌ߲߬ߕߊ߬ߟߊ ߟߎ߬ ߛߊ߫ ߞߊ߬ ߓߡߊ߬ߞߐ߫ ߣߌ߫ ߘߊ߬ߞߊ߯ߙߎ߫ ߘߌ߫ ߓߌ߬ߟߊ߬ ߢߐ߲߮ ߡߊ߬߸ ߛߍ߲ ߡߍ߲ ߓߟߌ߫ ߘߊ߫ ߁߉߉߈ ߠߊ߫߸ ߏ߬ ߕߌߢߍ߫ ߘߊ߫ ߖߏߣߊ߫ ߊ߬ ߣߴߊ߬ ߞߊ߫ ߞߊ߲߫ ߕߘߍ߬ ߞߊ߬ ߘߐߓߍ߲߬ ߂߀߀߉ ߟߊ߫. ߓߊ߯ߙߊ ߡߍ߲ ߕߎ߲߬ ߞߊ߫ ߞߊ߲߫ ߞߊ߬ ߞߍ߫ ߛߍߝߊ ߥߟߎ߬ߡߊ߫ ߝߌ߬ߟߊ߬ ߡߊߛߎߘߎ߲ߧߊ ߟߊ߫߸ ߏ߬ ߞߊ߬ ߕߊ߯ߣߌߛߊߦߌ ߝߛߏ߬ߝߛߊ߫߸ ߛߍ߲ ߞߊ߲߬ ߕߊߡߌ߲ߠߌ߲ ߓߟߏߕߍ߰ ߘߊ߫ ߞߊߙߏ߫ ߛߊ߬ߓߊ߫ ߖߊ߬ߕߋ ߡߊ߬. thumb|ߞߐ߲߬ߛߏ߬ ߜߘߋ ߁߈߈߉ ߟߊ߫ ߞߊ߬ߦߋ߫ ߡߊ߲߬ߕߏ߲߬ߕߍ߬ ߛߊ߲ߡߊߘߊ߲ ߘߊߜ߭ߑߘߊߜ߭ ߦߋ߫ ߓߌ߬ߟߊ߬ߢߐ߲߰ߡߊ ߟߊߣߐ߰ߦߊ߬ ߟߊ߫ ߞߊ߬ ߓߐ߫ ߓߡߊ߬ߞߐ߫ ߣߌ߫ ߔߊ߬ߙߌ߬ ߟߎ߫ ߕߍ߫ ߛߐ߲߬ ߞߵߊ߬ ߕߊ߬ ߂߀߁߁ ߞߏߟߌ߲ߞߏߟߌ߲ ߡߊ߬߸ ߝߊ߬ߙߊ߲߬ߛߌ߬ ߛߊ߲ߡߊߞߎߟߎ߲ ߍߜ߭ߟ ߊߖ߭ߎߙ ߛߘߊ߫ ߘߐ߫. thumb|ߕߊ߯ߡߊߘߋ߲ ߠߎ߬ ߟߊ߫ [[ߛߌ߬ߛߌ߬ߞߎߟߎ߲ (߂߀߁߁)]] ߞߐ߲߬ߛߏ߬ ߜߘߋ ߁߈߈߉ ߟߊ߫
ߕߊ߯ߡߊߘߋ߲ ߠߎ߬ ߟߊ߫ ߛߌ߬ߛߌ߬ߞߎߟߎ߲ (߂߀߁߁) thumb|ߛߏ߫ ߞߣߐ߫ ߛߌߟߊ ߘߏ߫ (߂߀߁߁) thumb|ߔߏߔߏ ߞߊ߲߬ ߒߜ߭ߎߌߣߊ߫ (߂߀߁߁) thumb|ߛߍ߲ ߘߏ߫ ߦߋ߫ ߓߊ ߛߣߍ߬ߜ߭ߊߟߌ߫ ߣߌ߫ ߛߐ߲߬ߛߐ߲ ߣߌ߫ ߞߓߊ ߟߎ߬ ߞߍߣߍ߲ ߛߌߟߊ ߘߌ߫ ߛߍ߲ ߘߏ߫ ߦߋ߫ ߓߊ ߛߣߍ߬ߜ߭ߊߟߌ߫ ߣߌ߫ ߛߐ߲߬ߛߐ߲ ߣߌ߫ ߞߓߊ ߟߎ߬ ߞߍߣߍ߲ ߛߌߟߊ ߘߌ߫
ߓߘߍ߬ߓߘߍ߬ߟߌ
ߞߎ߲߬ߠߊ߬ߝߏ߬ߣߌ߲߬ ߜߘߍ߬ ߞߏ ߘߐ߫: ߛߊ߲߭߸ ߊ߬ ߣߌ߫ ߛߏߕߌ߯ ߛߎߘߊ߲ߣߍ߲ ߠߎ߬ …
ߟߐ߲ߣߌ߲ߦߊ ߣߌ߫ ߝߘߏ߬ߓߊ߬ ߗߍ ߟߎ߬
ߞߏߕߌ߯ ߟߊߘߍ ߡߍ߲ ߞߍ߫ ߘߊ߫ ߓߌ߲ߠߊߥߎߟߋ߲ ߂߆\߂߀߁߁ ߠߊ߫߸ ߏ߬ ߞߊ߬ ߞߛߊߞߊ ߘߏ߫ ߖߊ߬ߕߋ߬ߘߐ߬ߛߌ߮ ߟߊߘߊ߲߫ ߡߍ߲ ߕߊ߬ߣߍ߲߬ ߦߋ߫ ߞߊ߬ߦߋ߫ ߥߙߎߣߍߦߊ ߕߎ߬ߡߊ ߓߏ߲ ߠߎ߬ ߞߍ ߡߊ߬ ߝߊ߬ߛߏ ߟߐ߲ߣߌ߲ߦߊ ߝߘߏ߬ߓߊ߬ߗߍ ߟߎ߬ ߘߌ߫߸ ߊ߬ ߜߋ߲ߜߋ߲߫ ߣߍ߰ߛߌ߬ߟߊ߬ ߞߍߦߙߐ ߣߌ߫ ߓߏ߲ ߡߍ߲ ߠߎ߬ ߦߋ߫ ߞߊ߲ߞߎ߲ ߠߎ߬ ߟߊ߫ ߞߎ߲߬ߠߊ߬ߛߌ߰ߟߊ ߡߊߞߍߦߙߐ ߣߌ߫ ߓߌߣߊ߯ߣߌ߲ߣߊ߲ «Quarantaine». ߦߌߟߡߊ:ߡߊ߬ߟߌ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߡߊ߬ߟߌ ߘߏ߲߬ߘߊ
ߞߎ߬ߙߊ߬ߣߊ
ߞߎ߬ߙߊ߬ߣߊ : ߖߘߍ߬ߞߟߏ߬ߓߊ߰ߦߊ ߦߌ߬ߘߞߊ߬ߟߊ߲ ߟߍߙߊ߫ ߛߊߣߌ߲،ߊߙߊߓߎ߫ ߞߎߡߊߘߋ߲ ߡߍ߲ ߞߘߐ ߦߋ߫ ߒߞߏ ߘߐ߫ ߞߏ߫:ߞߊ߬ߙߊ߲߬ߝߋ߲ ߥߟߊ߫ ߘߐ߬ߛߊߙߌ ߏ߬ ߟߋ ߘߐ߫ ߊ߰ ߡߊߓߏ߲߬ߧߊ߬ ߟߊ߫ ߝߐߟߌ ߘߐ߫ ߞߏ߫ ߘߐ߬ߛߊ߬ߙߌ߬ ߞߟߊߒߞߋ ߥߟߊ߫ ߞߎ߬ߙߣߊ߬ ߞߟߊߒߞߋ ߊ߬ ߘߐ߲߰ߘߐ߲߰ߣߍ߲߬ ߖߌ߯ ߘߊ߫ ߛߊ߲߬ ߡߎ߬ߥߊ߲߬ ߣߌ߫ ߛߊ߬ߓߊ߫ ߟߋ߬ ߞߘߐ߫ ߸ߞߵߊ߬ ߕߊ߬ ߆߁߀ߡߊ߬ ߞߵߊ߬ ߛߌ߰ ߆߃߂ߟߊ߫.. ߆߂߆-߆߀߄ߞ.ߜ ߢߍ߫. ߞߎ߬ߙߊ߬ߣߊ ߘߢߊ߫ ߝߟߐ ߡߍ߲ ߖߌ߰ ߘߊ߫ ߏ߬ ߟߋ ߌߞߌ߬ߙߊ ߘߌ߫ ߏ߬ ߞߘߐ ߟߋ߬ ߞߏ߫ ߞߊ߬ߙߊ߲ ߞߍ߫ ،ߞߋߟߊߡߐ߮ ߕߊ߬ߡߌ߲߬ߣߍ߲ ߠߎ߬ ߟߊ߫ ߟߍߙߊ ߟߎ߫ ߕߘߍ߬ ߘߌ߫ ߟߊ߫ ߡߌ߬ߙߌ߲߬ߘߌ߬ ߞߋߟߋ߲ߞߋߟߋ߲߫ ߠߋ ߡߊ߬ ߸ߞߎ߬ߙߊ߬ߣߊ ߟߋ߬ ߞߋߟߋ߲߫ ߠߊߖߌ߰ ߘߊ߫ ߘߎߢߊ߫ ߡߌ߬ߙߌ߲߬ߘߌ ߓߍ߯ ߡߊ߬ ߞߐߘߍ߫.